8. การจัดการ

(1) โครงสร้างการจัดการ

บริษัทฯ มีคณะกรรมการ 2 ชุด ประกอบด้วย

1. คณะกรรมการบริษัทฯ

+---+-------------+--------------+---------------------+--------------+
| ช |             |              | ตำแหน่ง              | จำนวนครั้ง     |
| ื่อ |             |              |                     |              |
| - |             |              |                     | ที่เข้าร่วมประชุม |
| ส |             |              |                     |              |
| ก |             |              |                     | คณะกรรมการ   |
| ุล |             |              |                     |              |
+---+-------------+--------------+---------------------+--------------+
| 1 | นายวันชัย     | คุณานันทกุล     | ประธานกรรมการ ⁽¹⁾   | 4/4          |
| . |             |              |                     |              |
+---+-------------+--------------+---------------------+--------------+
| 2 | นายสุรศักดิ์    | คุณานันทกุล     | กรรมการ ⁽¹⁾         | 4/4          |
| . |             |              |                     |              |
+---+-------------+--------------+---------------------+--------------+
| 3 | นายโตชิอากิ   | ไซโต้         | กรรมการ ⁽²⁾         | 4/4          |
| . |             |              |                     |              |
+---+-------------+--------------+---------------------+--------------+
| 4 | นายสุรพล     | คุณานันทกุล     | กรรมการ ⁽¹⁾         | 3/4          |
| . |             |              |                     |              |
+---+-------------+--------------+---------------------+--------------+
| 5 | นายชิเงจิ     | อันราคุ        | กรรมการ ⁽²⁾         | 4/4          |
| . |             |              |                     |              |
+---+-------------+--------------+---------------------+--------------+
| 6 | นายฮิโรชิ     | เอโนโมโต้     | กรรมการ ⁽²⁾         | -            |
| . |             |              |                     |              |
+---+-------------+--------------+---------------------+--------------+
| 7 | นายฮิโรยูกิ    | อิโนงูจิ        | กรรมการ ⁽²⁾         | 3/4          |
| . |             |              |                     |              |
+---+-------------+--------------+---------------------+--------------+
| 8 | นางอรชร     | คุณานันทกุล     | กรรมการ ⁽¹⁾         | 3/4          |
| . |             |              |                     |              |
+---+-------------+--------------+---------------------+--------------+
| 9 | นางนภาพร    | หุณฑนะเสวี     | กรรมการ ⁽¹⁾         | 4/4          |
| . |             |              |                     |              |
+---+-------------+--------------+---------------------+--------------+
| 1 | นายสิทธิชัย    | คุณานันทกุล     | กรรมการ ⁽¹⁾         | 4/4          |
| 0 |             |              |                     |              |
| . |             |              |                     |              |
+---+-------------+--------------+---------------------+--------------+
| 1 | นายพงษ์ศักดิ์   | อังสุพันธุ์       | กรรมการอิสระ/        | 4/4          |
| 1 |             |              |                     |              |
| . |             |              | ป                   |              |
|   |             |              | ระธานกรรมการตรวจสอบ |              |
+---+-------------+--------------+---------------------+--------------+
| 1 | นายวิจารณ์    | ขวัญจันทร์      | กรรมการอิสระ /       | 3/4          |
| 2 |             |              |                     |              |
| . |             |              | กรรมการตรวจสอบ      |              |
+---+-------------+--------------+---------------------+--------------+
| 1 | นายวิชิต      | วุฒิสมบัติ       | กรรมการอิสระ /       | 4/4          |
| 3 |             |              |                     |              |
| . |             |              | กรรมการตรวจสอบ      |              |
+---+-------------+--------------+---------------------+--------------+
| 1 | รศ.ดร. สุจริต | คูณธนกุลวงศ์    | กรรมการอิสระ /       | 4/4          |
| 4 |             |              |                     |              |
| . |             |              | กรรมการตรวจสอบ      |              |
+---+-------------+--------------+---------------------+--------------+
| 1 | ดร. ดำริ     | สุโขธนัง       | กรรมการอิสระ /       | 4/4          |
| 5 |             |              |                     |              |
| . |             |              | กรรมการตรวจสอบ      |              |
+---+-------------+--------------+---------------------+--------------+

(1) เป็นกรรมการ กลุ่มผู้ถือหุ้นชื่อ บริษัท สยามสตีลอินเตอร์เนชั่นแนล จำกัด (มหาชน)
    และกลุ่มคุณานันทกุล

(2) เป็นกรรมการ กลุ่มผู้ถือหุ้นชื่อ บริษัท โอกายา แอนด์ คอมปานี จำกัด

  นางอรชร คุณานันทกุล ได้รับการแต่งตั้งเป็นกรรมการ เมื่อวันที่ 28 กุมภาพันธ์ 2555

  นายบุญชัย เชียรเจริญธนกิจ ผู้จัดการทั่วไปอาวุโสฝ่ายบริหารบัญชีและการเงิน

  เป็นเลขานุการคณะกรรมการบริษัท

  นายหิรัณย์ โกมลหิรัณย์ ผู้จัดการฝ่ายกฎหมาย เป็นเลขานุการบริษัท

อำนาจหน้าที่ของคณะกรรมการบริษัทฯ มีดังนี้

1.  คณะกรรมการมีความรับผิดชอบต่อผู้ถือหุ้นเกี่ยวกับการดำเนินธุรกิจของบริษัทฯ
    และการกำกับดูแลให้

การบริหารจัดการเป็นไปตามนโยบายแนวทางและเป้าหมายที่จะก่อให้เกิดประโยชน์สูงสุดแก่ผู้ถือหุ้น
อยู่ในกรอบของการมีจริยธรรมที่ดี และคำนึงถึงผลประโยชน์ของผู้มีส่วนได้เสียทุกฝ่าย

2.  มีอำนาจและหน้าที่จัดการบริษัทฯ ให้เป็นไปตามกฎหมาย วัตถุประสงค์และข้อบังคับของบริษัทฯ
    ทุก

ประการ ตลอดจนต้องปฏิบัติตามมติของที่ประชุมผู้ถือหุ้นโดยปฏิบัติหน้าที่ด้วยความซื่อสัตย์สุจริต
และระมัดระวังรักษาผลประโยชน์ของผู้ถือหุ้น ทั้งในปัจจุบันและในระยะยาว ทั้งนี้
รวมทั้งการปฏิบัติให้เป็นไปตามหลักเกณฑ์ และข้อบังคับของตลาดหลักทรัพย์แห่งประเทศไทย
และคณะกรรมการกำกับหลักทรัพย์และตลาดหลักทรัพย์

3.  นอกจากนี้คณะกรรมการมีอำนาจที่จะมอบหมายให้กรรมการคนหนึ่ง หรือหลายคนหรือบุคคลอื่นใด

ปฏิบัติการอย่างใดอย่างหนึ่งแทนคณะกรรมการก็ได้

4.  คณะกรรมการมีอำนาจพิจารณา กำหนด
    และแก้ไขเปลี่ยนแปลงชื่อกรรมการผู้มีอำนาจลงนามผูกพัน

บริษัทฯ ได้

5.  คณะกรรมการต้องจัดให้มีการประชุมคณะกรรมการบริษัทอย่างน้อยสามเดือนต่อครั้ง

6.  คณะกรรมการต้องจัดให้มีการประชุมผู้ถือหุ้นเป็นการประชุมสามัญประจำปีภายในสี่เดือนนับแต่วัน

สิ้นสุดของรอบปีบัญชีของบริษัท การประชุมใหญ่ผู้ถือหุ้นอื่นใดเรียกว่าการประชุมวิสามัญ
ซึ่งคณะกรรมการจะเรียกประชุมผู้ถือหุ้นเป็นการประชุมวิสามัญเมื่อใดก็ได้สุดแต่จะเห็นสมควร
หรือเมื่อผู้ถือหุ้นรวมกันนับจำนวนหุ้นได้ไม่น้อยกว่าหนึ่งในห้าของจำนวนหุ้นที่จำหน่ายได้ทั้งหมด
หรือผู้ถือหุ้นไม่น้อยกว่ายี่สิบห้าคน
ซึ่งมีหุ้นนับรวมกันได้ไม่น้อยกว่าหนึ่งในสิบของจำนวนหุ้นที่จำหน่ายได้ทั้งหมด
ได้เข้าชื่อกันทำหนังสือโดยระบุเหตุผลและวัตถุประสงค์ในการที่ขอให้เรียกประชุมไว้โดยชัดเจนขอให้คณะกรรมการเรียกประชุมผู้ถือหุ้นเป็นการประชุมวิสามัญ
ในกรณีที่ผู้ถือหุ้นร้องขอคณะกรรมการต้องจัดประชุมภายในหนึ่งเดือนนับแต่วันที่ได้รับหนังสือจากผู้ถือหุ้น

7.  กรรมการบริษัทมีหน้าที่เก็บรักษาข้อมูลความลับของบริษัทฯ อย่างเคร่งครัด
    โดยเฉพาะอย่างยิ่งข้อมูล

ภายในที่ไม่ได้เปิดเผยต่อสาธารณะหรือข้อมูลที่มีผลกระทบต่อการดำเนินธุรกิจหรือราคาหุ้น

ในกรณีที่ข้อมูลเป็นการรายงานประจำรอบระยะเวลาบัญชี ได้แก่ รายงานผลการดำเนินงานและ

งบการเงิน และรายงานประจำปี กรรมการพึงละเว้นการซื้อขายหลักทรัพย์บริษัทฯ ไม่น้อยกว่า 30
วันก่อนการเปิดเผยข้อมูลต่อสาธารณะ

ในกรณีที่ข้อมูลเป็นการรายงานตามเหตุการณ์การดำเนินงานของบริษัทฯ ได้แก่ การได้มา/

จำหน่ายไปซึ่งสินทรัพย์ รายการที่เกี่ยวโยงกัน การร่วม/ยกเลิกการร่วมทุน
การเพิ่มทุน/ลดทุนการออกหลักทรัพย์ใหม่ การซื้อหุ้นคืน การจ่ายหรือไม่จ่ายเงินปันผล
หรือเหตุการณ์ที่มีผลกระทบต่อราคาหุ้น ฯลฯ

กรรมการพึงละเว้นการซื้อขายหลักทรัพย์บริษัทฯ ในช่วงเวลาตั้งแต่ได้รับทราบข้อมูล
จนถึงวันที่บริษัทฯ เปิดเผยข้อมูลต่อสาธารณะ

อำนาจหน้าที่ของคณะกรรมการบริษัทฯ มีดังนี้ (ต่อ)

8.  คณะกรรมการต้องจัดให้มีเลขานุการบริษัทรับผิดชอบดำเนินการตามที่กฎหมายกำหนดในนามของ

บริษัทหรือคณะกรรมการ

ในกรณีที่เลขานุการบริษัทพ้นจากตำแหน่งหรือไม่อาจปฏิบัติหน้าที่ได้ ให้คณะกรรมการแต่งตั้ง

เลขานุการบริษัทคนใหม่ภายในเก้าสิบวันนับแต่วันที่เลขานุการบริษัทคนเดิมพ้นจากตำแหน่งหรือไม่อาจปฏิบัติหน้าที่
และให้คณะกรรมการมีอำนาจมอบหมายให้กรรมการคนใดคนหนึ่งปฏิบัติหน้าที่แทนในช่วงเวลาดังกล่าว

ให้ประธานกรรมการแจ้งชื่อเลขานุการบริษัทต่อสำนักงานคณะกรรมการกำกับหลักทรัพย์
และตลาดหลักทรัพย์ภายในสิบสี่วันนับแต่วันที่จัดให้มีผู้รับผิดชอบในตำแหน่งดังกล่าว
และให้แจ้งให้สำนักงานคณะกรรมการกำกับหลักทรัพย์และตลาดหลักทรัพย์ทราบถึงสถานที่เก็บเอกสารตามที่กฎหมายกำหนดด้วย

9.  การแต่งตั้งกรรมการในบริษัทย่อย

10. การจัดให้มีและกำกับดูแลให้มีการบริหารจัดการตามหลักการกำกับดูแลกิจการที่ดี

11. การดำเนินการอื่นใดเพื่อให้เป็นไปตามกฎหมาย วัตถุประสงค์ ข้อบังคับ
    และมติที่ประชุมผู้ถือหุ้นของ

บริษัทฯ

ข้อกำหนดเกี่ยวกับจำนวนและคุณสมบัติของกรรมการอิสระ

1. โครงสร้างคณะกรรมการบริษัท
ต้องมีกรรมการอิสระอย่างน้อยหนึ่งในสามของจำนวนกรรมการทั้งหมด

ของบริษัท แต่ต้องไม่น้อยกว่าสามคน

2. กรรมการอิสระแต่ละคนของบริษัท ต้องเป็นไปตามหลักเกณฑ์ดังต่อไปนี้

(ก) ถือหุ้นไม่เกินร้อยละหนึ่งของจำนวนหุ้นที่มีสิทธิออกเสียงทั้งหมดของบริษัท บริษัทใหญ่ บริษัทย่อย
บริษัทร่วม ผู้ถือหุ้นรายใหญ่ หรือผู้มีอำนาจควบคุมของบริษัท ทั้งนี้
ให้นับรวมการถือหุ้นของผู้ที่เกี่ยวข้อง¹ของกรรมการอิสระรายนั้น ๆ ด้วย

(ข) ไม่เป็นหรือเคยเป็นกรรมการที่มีส่วนร่วมบริหารงาน² ลูกจ้าง พนักงาน
ที่ปรึกษาที่ได้เงินเดือนประจำ หรือผู้มีอำนาจควบคุมของบริษัท บริษัทใหญ่ บริษัทย่อย บริษัทร่วม
บริษัทย่อยลำดับเดียวกัน³ ผู้ถือหุ้นรายใหญ่ หรือของผู้มีอำนาจควบคุมของบริษัท
เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ยื่นคำขออนุญาตต่อสำนักงาน
ทั้งนี้ ลักษณะต้องห้ามดังกล่าวไม่รวมถึงกรณีที่กรรมการอิสระเคยเป็นข้าราชการ
หรือที่ปรึกษาของส่วนราชการซึ่งเป็นผู้ถือหุ้นรายใหญ่ หรือผู้มีอำนาจควบคุมของบริษัท

ข้อกำหนดเกี่ยวกับจำนวนและคุณสมบัติของกรรมการอิสระ (ต่อ)

(ค) ไม่เป็นบุคคลที่มีความสัมพันธ์ทางสายโลหิต หรือโดยการจดทะเบียนตามกฎหมาย
ในลักษณะที่เป็นบิดามารดา คู่สมรส พี่น้อง และบุตร รวมทั้งคู่สมรสของบุตรของผู้บริหาร
ผู้ถือหุ้นรายใหญ่ ผู้มีอำนาจควบคุม หรือบุคคลที่จะได้รับการเสนอให้เป็นผู้บริหาร
หรือผู้มีอำนาจควบคุมของบริษัท หรือบริษัทย่อย

(ง) ไม่มีหรือเคยมีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม ผู้ถือหุ้นรายใหญ่
หรือผู้มีอำนาจควบคุมของบริษัท ในลักษณะที่อาจเป็นการขัดขวางการใช้วิจารณญาณอย่างอิสระของตน
รวมทั้งไม่เป็นหรือเคยเป็นผู้ถือหุ้นที่มีนัย หรือผู้มีอำนาจควบคุมของผู้ที่มีความสัมพันธ์ทางธุรกิจกับบริษัท
บริษัทใหญ่ บริษัทย่อย บริษัทร่วม ผู้ถือหุ้นรายใหญ่หรือผู้มีอำนาจควบคุมของบริษัท
เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปี

ความสัมพันธ์ทางธุรกิจตามวรรคหนึ่ง
รวมถึงการทำรายการทางการค้าที่กระทำเป็นปกติเพื่อประกอบกิจการ
การเช่าหรือให้เช่าอสังหาริมทรัพย์ รายการเกี่ยวกับสินทรัพย์หรือบริการ
หรือการให้หรือรับความช่วยเหลือทางการเงิน ด้วยการรับหรือให้กู้ยืม ค้ำประกัน
การให้สินทรัพย์เป็นหลักประกันหนี้สิน รวมถึงพฤติการณ์อื่นทำนองเดียวกัน
ซึ่งเป็นผลให้บริษัทหรือคู่สัญญามีภาระหนี้ที่ต้องชำระต่ออีกฝ่ายหนึ่ง
ตั้งแต่ร้อยละสามของสินทรัพย์ที่มีตัวตนสุทธิของบริษัทหรือตั้งแต่ยี่สิบล้านบาทขึ้นไป
แล้วแต่จำนวนใดจะต่ำกว่า

ทั้งนี้
การคำนวณภาระหนี้ดังกล่าวให้เป็นไปตามวิธีการคำนวณมูลค่าของรายการที่เกี่ยวโยงกันตามประกาศคณะกรรมการกำกับตลาดทุนว่าด้วยหลักเกณฑ์ในการทำรายการที่เกี่ยวโยงกันโดยอนุโลม
แต่ในการพิจารณาภาระหนี้ดังกล่าว
ให้นับรวมภาระหนี้ที่เกิดขึ้นในระหว่างหนึ่งปีก่อนวันที่มีความสัมพันธ์ทางธุรกิจกับบุคคลเดียวกัน

(จ) ไม่เป็นหรือเคยเป็นผู้สอบบัญชีของบริษัท บริษัทใหญ่ บริษัทย่อย บริษัทร่วม ผู้ถือหุ้นรายใหญ่
หรือผู้มีอำนาจควบคุมของบริษัท และไม่เป็นผู้ถือหุ้นที่มีนัย ผู้มีอำนาจควบคุม
หรือหุ้นส่วนของสำนักงานสอบบัญชี ซึ่งมีผู้สอบบัญชีของบริษัท บริษัทใหญ่ บริษัทย่อย บริษัทร่วม
ผู้ถือหุ้นรายใหญ่ หรือผู้มีอำนาจควบคุมของบริษัทสังกัดอยู่
เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปี (ฉ)
ไม่เป็นหรือเคยเป็นผู้ให้บริการทางวิชาชีพใด ๆ
ซึ่งรวมถึงการให้บริการเป็นที่ปรึกษากฎหมายหรือที่ปรึกษาทางการเงิน
ซึ่งได้รับค่าบริการเกินกว่าสองล้านบาทต่อปีจากบริษัท บริษัทใหญ่ บริษัทย่อย บริษัทร่วม
ผู้ถือหุ้นรายใหญ่ หรือผู้มีอำนาจควบคุมของบริษัท และไม่เป็นผู้ถือหุ้นที่มีนัย ผู้มีอำนาจควบคุม
หรือหุ้นส่วนของผู้ให้บริการทางวิชาชีพนั้นด้วย
เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปี

(ช) ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการของบริษัท ผู้ถือหุ้นรายใหญ่
หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่

(ซ)
ไม่ประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัทหรือบริษัทย่อย
หรือไม่เป็นหุ้นส่วนที่มีนัยในห้างหุ้นส่วน หรือเป็นกรรมการที่มีส่วนร่วมบริหารงาน ลูกจ้าง พนักงาน
ที่ปรึกษาที่รับเงินเดือนประจำ
หรือถือหุ้นเกินร้อยละหนึ่งของจำนวนหุ้นที่มีสิทธิออกเสียงทั้งหมดของบริษัทอื่น
ซึ่งประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัทหรือบริษัทย่อย

(ฌ)
ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัท

ภายหลังได้รับการแต่งตั้งให้เป็นกรรมการอิสระที่มีลักษณะเป็นไปตามวรรคหนึ่ง (ก) ถึง (ฌ) แล้ว
กรรมการอิสระอาจได้รับมอบหมายจากคณะกรรมการ ให้ตัดสินใจในการดำเนินกิจการของบริษัท
บริษัทใหญ่ บริษัทย่อย บริษัทร่วม บริษัทย่อยลำดับเดียวกัน ผู้ถือหุ้นรายใหญ่
หรือผู้มีอำนาจควบคุมของบริษัท โดยมีการตัดสินใจในรูปแบบขององค์คณะ (collective
decision) ได้

ในกรณีที่บุคคลที่บริษัทฯแต่งตั้งให้ดำรงตำแหน่งกรรมการอิสระเป็นบุคคลที่มีหรือเคยมีความสัมพันธ์ทางธุรกิจ
หรือการให้บริการทางวิชาชีพเกินมูลค่าที่กำหนดตามวรรคหนึ่ง (ง) หรือ (ฉ)
คณะกรรมการบริษัทอาจพิจารณาผ่อนผันให้ได้
หากเห็นว่าการแต่งตั้งบุคคลดังกล่าวไม่มีผลกระทบต่อการปฏิบัติหน้าที่และการให้ความเห็นที่เป็นอิสระ
และบริษัทได้เปิดเผยข้อมูลต่อไปนี้ในหนังสือนัดประชุมผู้ถือหุ้นในวาระพิจารณาแต่งตั้งกรรมการอิสระดังกล่าวแล้ว

1. ลักษณะความสัมพันธ์ทางธุรกิจหรือการให้บริการทางวิชาชีพที่ทำให้บุคคลดังกล่าวมี

คุณสมบัติไม่เป็นไปตามหลักเกณฑ์ที่กำหนด

2. เหตุผลและความจำเป็นที่ยังคงหรือแต่งตั้งให้บุคคลดังกล่าวเป็นกรรมการอิสระ

  3. ความเห็นของคณะกรรมการของบริษัทในการเสนอให้มีการแต่งตั้งบุคคลดังกล่าวเป็น

  กรรมการอิสระ

หมายเหตุ

1.  ผู้ที่เกี่ยวข้อง หมายความว่า บุคคลตามมาตรา 258
    แห่งพระราชบัญญัติหลักทรัพย์และตลาดหลักทรัพย์

2.  กรรมการที่มีส่วนร่วมบริหารงาน หมายความว่า กรรมการที่ดำรงตำแหน่งเป็นผู้บริหาร
    กรรมการที่ทำหน้าที่รับผิดชอบเยี่ยงผู้บริหาร และกรรมการที่มีอำนาจลงนามผูกพัน
    เว้นแต่แสดงได้ว่าเป็นการลงนามผูกพันตามรายการที่คณะกรรมการมีมติอนุมัติไว้แล้ว
    และเป็นการลงนามร่วมกับกรรมการรายอื่น

3.  บริษัทย่อยลำดับเดียวกัน หมายถึงบริษัทย่อยตั้งแต่สองบริษัทขึ้นไปที่มีบริษัทใหญ่เป็นบริษัทเดียวกัน

4.  ผู้ถือหุ้นที่มีนัย หมายความว่า
    ผู้ถือหุ้นในกิจการใดเกินกว่าร้อยละสิบของจำนวนหุ้นที่มีสิทธิออกเสียงทั้งหมดของกิจการนั้น
    และการถือหุ้นดังกล่าวให้นับรวมหุ้นที่ถือโดยผู้ที่เกี่ยวข้องด้วย

5.  หุ้นส่วน หมายความว่า บุคคลที่ได้รับมอบหมายจากสำนักงานสอบบัญชี
    หรือผู้ให้บริการทางวิชาชีพ ให้เป็นผู้ลงลายมือชื่อในรายงานการสอบบัญชี
    หรือรายงานการให้บริการทางวิชาชีพ (แล้วแต่กรณี) ในนามของนิติบุคคลนั้น

คณะกรรมการตรวจสอบ

  คณะกรรมการตรวจสอบประกอบด้วยสมาชิกอย่างน้อย 3 คน
  ซึ่งได้รับแต่งตั้งจากคณะกรรมการการ

บริษัทหรือที่ประชุมผู้ถือหุ้นของบริษัทและทุกรายต้องเป็นกรรมการอิสระโดยปัจจุบันบริษัทมีคณะกรรมการตรวจสอบ
/ กรรมการอิสระ จำนวน 5 ท่านดังนี้

+---+----------+----------+----------------------+-------------------+
| ช |          |          | ตำแหน่ง               | จำนวนครั้ง          |
| ื่อ |          |          |                      |                   |
| - |          |          |                      | ที่เข้าร่วมประชุม      |
| ส |          |          |                      | คณะกรรมการตรวจสอบ |
| ก |          |          |                      |                   |
| ุล |          |          |                      |                   |
+---+----------+----------+----------------------+-------------------+
| 1 | น        | อังสุพันธุ์   | ประธานกรรมการตรวจสอบ | 4/4               |
| . | ายพงษ์ศักดิ์ |          | /                    |                   |
|   |          |          |                      |                   |
|   |          |          | กรรมการอิสระ          |                   |
+---+----------+----------+----------------------+-------------------+
| 2 | นายวิจารณ์ | ขวัญจันทร์  | กรรมการตรวจสอบ /     | 3/4               |
| . |          |          |                      |                   |
|   |          |          | กรรมการอิสระ          |                   |
+---+----------+----------+----------------------+-------------------+
| 3 | นายวิชิต   | วุฒิสมบัติ   | กรรมการตรวจสอบ /     | 4/4               |
| . |          |          |                      |                   |
|   |          |          | กรรมการอิสระ          |                   |
+---+----------+----------+----------------------+-------------------+
| 4 | รศ.ดร.   | ค        | กรรมการตรวจสอบ /     | 4/4               |
| . | สุจริต     | ูณธนกุลวงศ์ |                      |                   |
|   |          |          | กรรมการอิสระ          |                   |
+---+----------+----------+----------------------+-------------------+
| 5 | ดร. ดำริ  | สุโขธนัง   | กรรมการตรวจสอบ /     | 4/4               |
| . |          |          |                      |                   |
|   |          |          | กรรมการอิสระ          |                   |
+---+----------+----------+----------------------+-------------------+

 นายพงษ์ศักดิ์ อังสุพันธุ์ เป็นกรรมการตรวจสอบที่มีความรู้และประสบการณ์สอบทานงบการเงิน

 ของบริษัทฯ

 ปี 2555 คณะกรรมการตรวจสอบ ได้มีการประชุมโดยไม่มีฝ่ายบริหารเข้าร่วมประชุมด้วย จำนวน 4 ครั้ง

คุณสมบัติของกรรมการตรวจสอบ

1. คณะกรรมการตรวจสอบต้องเป็นกรรมการบริษัท และกรรมการอิสระ
ซึ่งมีคุณสมบัติตามหลักเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทย

2. ไม่เป็นกรรมการที่ได้รับมอบหมายจากคณะกรรมการบริษัท
ให้ตัดสินใจในการดำเนินกิจการของบริษัท บริษัทใหญ่ บริษัทย่อย บริษัทร่วม บริษัทย่อยลำดับเดียวกัน
ผู้ถือหุ้นรายใหญ่ หรือผู้มีอำนาจควบคุมบริษัท

3. ไม่เป็นกรรมการของบริษัทใหญ่ บริษัทย่อย และบริษัทย่อยลำดับเดียวกัน
เฉพาะที่เป็นบริษัทจดทะเบียน

วาระการดำรงตำแหน่ง

1. คณะกรรมการตรวจสอบมีวาระการดำรงตำแหน่ง 2 ปีนับแต่วันที่ 19 มีนาคม 2554 เป็นต้นไป

2. กรรมการตรวจสอบซึ่งพ้นจากตำแหน่งอาจได้รับการแต่งตั้งให้ดำรงตำแหน่งใหม่ได้อีก

อำนาจหน้าที่ และ ความรับผิดชอบของคณะกรรมการตรวจสอบ

1. สอบทานให้บริษัทมีการรายงานทางการเงินอย่างถูกต้อง และเพียงพอ

2. สอบทานให้บริษัทมีระบบการควบคุมภายใน (internal control)
และระบบการตรวจสอบภายใน

(internal audit) ที่เหมาะสมและมีประสิทธิผล
และพิจารณาความเป็นอิสระของหน่วยงานตรวจสอบภายใน
ตลอดจนให้ความเห็นชอบในการพิจารณาแต่งตั้ง โยกย้าย เลิกจ้าง
หัวหนาหน่วยงานตรวจสอบภายใน หรือหน่วยงานอื่นใดที่รับผิดชอบเกี่ยวกับการตรวจสอบภายใน

3. สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์ ข้อกำหนดของตลาด

หลักทรัพย์ และกฎหมายที่เกี่ยวข้องกับธุรกิจของบริษัท

4.  พิจารณาคัดเลือก เสนอแต่งตั้งบุคคลซึ่งมีความเป็นอิสระ เพื่อทำหน้าที่เป็นผู้สอบบัญชีของบริษัท
    และ

เสนอค่าตอบแทนของบุคคลดังกล่าว
รวมทั้งเข้าร่วมประชุมกับผู้สอบบัญชีโดยไม่มีฝ่ายจัดการเข้าร่วมประชุมอย่างน้อย ปละ 1 ครั้ง

5.  พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน
    ให้เป็นไปตามกฎหมาย

และข้อกำหนดของตลาดหลักทรัพย์ ทั้งนี้เพื่อให้มั่นใจว่ารายการดังกล่าวสมเหตุสมผล
และเป็นประโยชน์สูงสุดต่อบริษัท

6.  จัดทำรายงานของคณะกรรมการตรวจสอบโดยเปิดเผยไวในรายงานประจำปีของบริษัท
    ซึ่งรายงาน

ดังกล่าวต้องลงนามโดยประธานคณะกรรมการตรวจสอบ
และต้องประกอบด้วยข้อมูลอย่างน้อยดังต่อไปนี้

  (ก) ความเห็นเกี่ยวกับความถูกต้องครบถ้วน
  เป็นที่เชื่อถือได้ของรายงานทางการเงินของบริษ(ข)
  ความเห็นเกี่ยวกับความเพียงพอของระบบควบคุมภายในของบริษัท

  (ค) ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

  (ง) ความเห็นเกี่ยวกับความเหมาะสมของผู้สอบบัญชี

  (จ) ความเห็นเกี่ยวกับรายการที่อาจมีความขัดแย้งทางผลประโยชน

  (ฉ) จำนวนการประชุมคณะกรรมการตรวจสอบและการเข้าร่วมประชุมของกรรมการ
  ตรวจสอบแต่ละท่าน

  (ช) ความเห็นหรือข้อสังเกตโดยรวมที่คณะกรรมการตรวจสอบไดรับจากการปฏิบัติ

  หน้าที่ตามกฎบัตร (charter)

  (ซ) รายการอื่นที่เห็นว่าผู้ถือหุ้น และผู้ลงทุนทั่วไปควรทราบภายใต้ขอบเขตหน้าที่และ
  ความรับผิดชอบที่ไดรับมอบหมายจากคณะกรรมการบริษัท

อำนาจหน้าที่ และ ความรับผิดชอบของคณะกรรมการตรวจสอบ (ต่อ)

7. ในการปฏิบัติหน้าที่ของคณะกรรมการตรวจสอบ หากพบหรือมีข้อสงสัยว่ามีรายการหรือการกระทำ

ดังต่อไปนี้ ซึ่งอาจมีผลกระทบอย่างมีนัยสำคัญต่อฐานะการเงินและผลการดำเนินงานของบริษัท
ให้คณะกรรมการตรวจสอบรายงานต่อคณะกรรมการบริษัท เพื่อดำเนินการปรับปรุง
แก้ไขภายในเวลาที่คณะกรรมการตรวจสอบเห็นสมควร

1.  รายการที่เกิดความขัดแย้งทางผลประโยชน์

2.  การทุจริตหรือมีสิ่งผิดปกติหรือมีความบกพร่องที่สำคัญในระบบควบคุมภายใน

3.  การฝ่าฝืนกฎหมายว่าด้วยหลักทรัพย์และตลาดหลักทรัพย์ ข้อกำหนดของตลาดหลักทรัพย์

แห่งประเทศไทย หรือกฎหมายที่เกี่ยวข้องกับธุรกิจของบริษัท หากคณะกรรมการของบริษัท
หรือผู้บริหารไม่ดำเนินการให้มีการปรับปรุงแก้ไขภายในเวลาที่กำหนด
กรรมการตรวจสอบรายใดรายหนึ่งอาจรายงานว่ามีรายการหรือการกระทำดังกล่าวต่อสำนักงานคณะกรรมการกำกับหลักทรัพย์และตลาดหลักทรัพย์
หรือตลาดหลักทรัพย์แห่งประเทศไทย

8. คณะกรรมการตรวจสอบอาจจัดหาที่ปรึกษาภายนอกหรือผู้เชี่ยวชาญทางวิชาชีพ เพื่อให้คำแนะนำ
ปรึกษาหรือให้ความเห็น ด้วยค่าใช้จ่ายของบริษัทตามจำนวนที่คณะกรรมการตรวจสอบเห็นสมควร

9. ปรับปรุงและแก้ไขกฎบัตรคณะกรรมการตรวจสอบ และนำเสนอต่อคณะกรรมการบริษัท
เพื่อพิจารณาอนุมัติ

10. ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบจากคณะกรรมการ

ตรวจสอบ

ผู้บริหาร

+---+------------+--------------+-------------------------------------+
| ช |            |              | ตำแหน่ง                              |
| ื่อ |            |              |                                     |
| - |            |              |                                     |
| ส |            |              |                                     |
| ก |            |              |                                     |
| ุล |            |              |                                     |
+---+------------+--------------+-------------------------------------+
| 1 | นายวันชัย    | คุณานันทกุล     | ประธานกรรมการ                       |
| . |            |              |                                     |
+---+------------+--------------+-------------------------------------+
| 2 | นายสุรศักดิ์   | คุณานันทกุล     | ผู้อำนวยการ                           |
| . |            |              |                                     |
+---+------------+--------------+-------------------------------------+
| 3 | นายโตชิอากิ  | ไซโต้         | รองผู้อำนวยการ                        |
| . |            |              |                                     |
+---+------------+--------------+-------------------------------------+
| 4 | นายสุรพล    | คุณานันทกุล     | รองผู้อำนวยการ                        |
| . |            |              |                                     |
+---+------------+--------------+-------------------------------------+
| 5 | นายชิเงจิ    | อันราคุ        | กรรมการ/ ผู้จัดการทั่วไปอาวุโส            |
| . |            |              |                                     |
|   |            |              | ฝ่ายสินค้าวัสดุก่อสร้างผลิตภัณฑ์เหล็ก          |
+---+------------+--------------+-------------------------------------+
| 6 | นายโนบูโอะ  | โคชิบะ        | ผู้จัดการทั่วไปอาวุโสฝ่ายการตลาด           |
| . |            |              |                                     |
+---+------------+--------------+-------------------------------------+
| 7 | นายบุญชัย    | เชียรเจริญธนกิจ | ผู้จัดการทั่วไปอาวุโสฝ่ายบริหารบัญชีและการเงิน |
| . |            |              |                                     |
+---+------------+--------------+-------------------------------------+
| 8 | นายเนาวรัตน์ | ชนะมูล        | ผู้จัดการทั่วไปอาวุโสฝ่ายการผลิต            |
| . |            |              |                                     |
+---+------------+--------------+-------------------------------------+
| น |            |              |                                     |
| า |            |              |                                     |
| ย |            |              |                                     |
| ห |            |              |                                     |
| ิร |            |              |                                     |
| ัณ |            |              |                                     |
| ย์ |            |              |                                     |
| โ |            |              |                                     |
| ก |            |              |                                     |
| ม |            |              |                                     |
| ล |            |              |                                     |
| ห |            |              |                                     |
| ิร |            |              |                                     |
| ัณ |            |              |                                     |
| ย์ |            |              |                                     |
| ผ |            |              |                                     |
| ู้จ |            |              |                                     |
| ัด |            |              |                                     |
| ก |            |              |                                     |
| า |            |              |                                     |
| ร |            |              |                                     |
| ฝ |            |              |                                     |
| ่า |            |              |                                     |
| ย |            |              |                                     |
| ก |            |              |                                     |
| ฎ |            |              |                                     |
| ห |            |              |                                     |
| ม |            |              |                                     |
| า |            |              |                                     |
| ย |            |              |                                     |
| เ |            |              |                                     |
| ป |            |              |                                     |
| ็น |            |              |                                     |
| เ |            |              |                                     |
| ล |            |              |                                     |
| ข |            |              |                                     |
| า |            |              |                                     |
| น |            |              |                                     |
| ุก |            |              |                                     |
| า |            |              |                                     |
| ร |            |              |                                     |
| บ |            |              |                                     |
| ร |            |              |                                     |
| ิษ |            |              |                                     |
| ัท |            |              |                                     |
| ฯ |            |              |                                     |
+---+------------+--------------+-------------------------------------+

ขอบเขตอำนาจหน้าที่ของผู้อำนวยการ

1. มีอำนาจหน้าที่ในฐานะผู้บริหารจัดการ และควบคุมดูแลการดำเนินธุรกิจตามปกติของบริษัท
และสามารถอนุมัติรายการที่เป็นธุรกรรมตามปกติของบริษัท เช่น การจัดซื้อสินค้า วัสดุ เครื่องมือ
อุปกรณ์เครื่องใช้ การอนุมัติค่าใช้จ่าย เป็นต้น
ตามขอบเขตและอำนาจหน้าที่ในการดำเนินงานที่ได้รับอนุมัติจากคณะกรรมการ

แต่ทั้งนี้ การอนุมัติรายการของผู้อำนวยการ จะไม่รวมถึงการอนุมัติที่ทำให้ผู้อำนวยการ
หรือบุคคลที่อาจมีส่วนได้เสียหรืออาจมีความขัดแย้งทางผลประโยชน์ในลักษณะอื่นใดกับบริษัทรวมทั้งรายการที่กำหนดให้ต้องขอความเห็นชอบจากผู้ถือหุ้นในการทำรายการที่เกี่ยวโยงกันและการได้มาหรือจำหน่ายไปซึ่งสินทรัพย์ของบริษัท
เพื่อให้สอดคล้องกับข้อกำหนดของตลาดหลักทรัพย์ในเรื่องดังกล่าว
ยกเว้นรายการที่เป็นลักษณะเงื่อนไขทางการค้าปกติ
ซึ่งคณะกรรมการได้กำหนดกรอบการพิจารณาไว้อย่างชัดเจนแล้ว

2. กำหนดแผนกลยุทธ์ แผนการดำเนินงาน งบประมาณ
รวมทั้งดำเนินการหรือปฏิบัติงานให้เป็นไปตามนโยบาย งบประมาณ
และเป้าหมายที่ได้รับอนุมัติจากคณะกรรมการของบริษัทอย่างมีประสิทธิภาพ

ขอบเขตอำนาจหน้าที่ของผู้บริหาร

1.  ร่วมกันตัดสินใจในเรื่องที่สำคัญของบริษัทกำหนดภารกิจ วัตถุประสงค์
    แนวทางนโยบายของบริษัทรวมถึงการกำกับดูแลการดำเนินงานโดยรวม ผลผลิต
    ความสัมพันธ์กับลูกค้า และต้องรับผิดชอบต่อคณะกรรมการบริษัท

2.  กำหนดโครงสร้างองค์กรที่อยู่ในความรับผิดชอบ
    การแต่งตั้งและกำหนดอำนาจหน้าที่ของผู้บริหารตั้งแต่ระดับรองลงมา

3.  กำหนดให้มีระบบการทำงานและกระบวนการปฏิบัติงาน การควบคุมภายในให้มีประสิทธิภาพ

4.  มีอำนาจอนุมัติค่าใช้จ่าย หรือการจ่ายเงินตามโครงการ หรือการลงทุน
    ตามขอบเขตและอำนาจหน้าที่ในการดำเนินงานที่ได้รับอนุมัติจากคณะกรรมการบริษัท

5.  มีอำนาจจ้าง แต่งตั้ง ปลดออก ให้ออก ไล่ออก กำหนดอัตราค่าจ้าง ให้บำเหน็จรางวัล
    ปรับขึ้นเงินเดือน ค่าตอบแทน เงินโบนัสสำหรับพนักงานในสายงาน

6.  มีอำนาจกระทำการและแสดงตนเป็นตัวแทนบริษัทต่อบุคคลภายนอกในกิจการที่เกี่ยวข้องและเป็นประโยชน์ต่อบริษัท

7.  ดำเนินกิจการที่เกี่ยวข้องกับการบริหารงานทั่วไปของบริษัท

  แต่ทั้งนี้ การอนุมัติรายการของผู้บริหารจะไม่รวมถึงการอนุมัติรายการที่ทำให้ผู้บริหารหรือบุคคลที่

อาจมีความขัดแย้ง มีส่วนได้เสียหรืออาจมีความขัดแย้งทางผลประโยชน์ในลักษณะอื่นใดกับบริษัท
รวมทั้งรายการที่กำหนดให้ต้องขอความเห็นชอบจากผู้ถือหุ้นในการทำรายการที่เกี่ยวโยงกันและการได้มาหรือจำหน่ายไปซึ่งสินทรัพย์ของบริษัท
เพื่อให้สอดคล้องกับข้อกำหนดของตลาดหลักทรัพย์ในเรื่องดังกล่าว
ยกเว้นรายการที่เป็นลักษณะเงื่อนไขทางการค้าปกติ
ซึ่งคณะกรรมการได้กำหนดกรอบการพิจารณาไว้อย่างชัดเจนแล้ว

ทั้งนี้ ผู้บริหารของบริษัทฯ ไม่มีประวัติการกระทำความผิดเกี่ยวกับ

(1) การถูกกล่าวโทษหรือถูกดำเนินคดีอาญาโดยหน่วยงานที่มีอำนาจตามกฎหมายในความผิดเกี่ยวกับการกระทำอันไม่เป็นธรรมเกี่ยวกับการซื้อขายหลักทรัพย์หรือสัญญาซื้อขายล่วงหน้า
    หรือการบริหารงานที่มีลักษณะเป็นการหลอกลวง ฉ้อฉล หรือทุจริต

(2) อยู่ระหว่างระยะเวลาที่กำหนดตามคำสั่งขององค์กรที่มีอำนาจตามกฎหมายต่างประเทศ
    ห้ามมิให้เป็นผู้บริหารของบริษัท

(3) เคยต้องคำพิพากษาถึงที่สุดว่ากระทำความผิดตาม (1)
    หรือเคยถูกเปรียบเทียบปรับเนื่องจากการกระทำความผิดตาม (1)

(2) การสรรหากรรมการและผู้บริหาร

2.1 การสรรหากรรมการ

หลักเกณฑ์ในการคัดเลือกบุคคลที่จะเข้าดำรงตำแหน่งเป็นกรรมการของบริษัท
ซึ่งมิได้ผ่านขั้นตอนของคณะกรรมการสรรหา เนื่องจากบริษัทไม่มีการแต่งตั้งคณะกรรมการสรรหา
แต่ถึงอย่างใดก็ตามบริษัทฯ ได้กำหนดนโยบายการสรรหากรรมการ ดังนี้

“การสรรหากรรมการนั้น
จะพิจารณาร่วมกันของที่ประชุมคณะกรรมการบริษัทที่มีคณะกรรมการตรวจสอบและกรรมการอิสระเข้าร่วมพิจารณาด้วย
และการคัดเลือกนั้นบริษัทให้ความสำคัญกับบุคคลที่มีความรู้ ความสามารถ ประสบการณ์
มีประวัติการทำงานที่ดี และมีภาวะผู้นำ วิสัยทัศน์กว้างไกล รวมทั้งมีคุณธรรม จริยธรรม
ตลอดจนมีทัศนคติที่ดีต่อองค์กร สามารถอุทิศเวลาให้ได้อย่างเพียงพอ
อันเป็นประโยชน์ต่อการดำเนินกิจการของบริษัทฯ โดยมีกระบวนการที่โปร่งใส”

และคณะกรรมการยังได้เปิดโอกาสให้ผู้ถือหุ้นรายย่อยเสนอรายชื่อผู้ที่มีคุณสมบัติเหมาะสมสำหรับตำแหน่งกรรมการ
โดยระบุขั้นตอน และวิธีการในการนำเสนอไว้ชัดเจนและโปร่งใส
กับทั้งแจ้งให้ผู้ถือหุ้นทราบผ่านตลาดหลักทรัพย์แห่งประเทศไทยและลงประกาศไว้ในเว็บไซต์ของบริษัทที่
www.ssscth.com

ตามข้อบังคับของบริษัทฯ กำหนดให้มีคณะกรรมการของบริษัทฯไม่น้อยกว่า 5 คน
และกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร
(ซึ่งเท่ากับจำนวนกรรมการสูงสุดเท่าใดก็ได้ ไม่ได้กำหนดไว้ เพียงแต่ต้องห้ามน้อยกว่า 5 คน)

การเลือกตั้งกรรมการกำหนดให้เฉพาะที่ประชุมผู้ถือหุ้นเป็นผู้เลือกตั้ง
โดยใช้หลักเกณฑ์และวิธีการดังนี้

(1) ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

(2) ผู้ถือหุ้นแต่ละคนจะใช้คะแนนเสียงที่มีอยู่ทั้งหมดตาม (1)
    เลือกบุคคลคนเดียวหรือหลายคนเป็นกรรมการก็ได้
    แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

(3) บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่ากับจำนวนกรรมการที่จะพึงมี
    หรือพึงเลือกตั้งในครั้งนั้น

ในกรณีที่บุคคลซึ่งได้รับเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือพึงเลือกตั้งในครั้งนั้น
ให้ผู้เป็นประธานเป็นผู้ออกเสียงชี้ขาด

วาระการดำรงตำแหน่งของกรรมการไม่ได้กำหนดไว้
แต่ในการประชุมสามัญประจำปีทุกครั้งให้กรรมการออกจากตำแหน่งเป็นจำนวน 1 ใน 3 เป็นอัตรา
ถ้าจำนวนกรรมการที่จะแบ่งออกให้ตรงเป็นสามส่วนไม่ได้ ก็ให้ออกโดยจำนวนใกล้เคียงที่สุดกับส่วน
1 ใน 3 กรรมการที่จะต้องออกจากตำแหน่งในปีแรก และปีที่สองภายหลังจดทะเบียนบริษัทนั้น
ให้จับสลากกันว่าผู้ใดจะออก ส่วนปีหลัง ๆ ต่อไป
และกำหนดให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง
และกรรมการที่ออกจากตำแหน่งแล้วที่ประชุมผู้ถือหุ้นอาจจะเลือกให้เป็นกรรมการอีกก็ได้

นอกจากการพ้นตำแหน่งตามวาระแล้ว กรรมการพ้นจากตำแหน่ง เมื่อ

(1) ตาย

(2) ลาออก โดยให้กรรมการคนนั้นยื่นหนังสือลาออกต่อบริษัทฯ
    และการลาออกให้มีผลทันทีนับแต่วันที่หนังสือลาออกไปถึงบริษัทฯ

(3) ขาดคุณสมบัติ หรือมีลักษณะต้องห้ามตามข้อบังคับบริษัทฯ นั่นคือกรรมการต้องเป็นบุคคลธรรมดา
    และบรรลุนิติภาวะ ไม่เป็นบุคคลล้มละลาย คนไร้ความสามารถ คนเสมือนไร้ความสามารถ
    ไม่เคยรับโทษจำคุกโดยคำพิพากษาถึงที่สุดในความผิดเกี่ยวกับทรัพย์ที่ได้กระทำโดยทุจริตและไม่เคยถูกลงโทษไล่ออก
    หรือปลดออกจากราชการ หรือองค์กรหรือหน่วยงานของรัฐ ฐานทุจริตต่อหน้าที่

(4) ที่ประชุมผู้ถือหุ้นลงมติให้ออกตามข้อบังคับ นั่นคือ
    อาจมีมติให้กรรมการคนใดออกจากตำแหน่งก่อนถึงคราวออกตามวาระได้
    ด้วยคะแนนเสียงไม่น้อยกว่า 3 ใน 4 ของจำนวนผู้ถือหุ้นซึ่งมาประชุมและมีสิทธิออกเสียง
    และมีหุ้นนับรวมกันได้ไม่น้อยกว่ากึ่งหนึ่งของจำนวนที่ถือ
    โดยผู้ถือหุ้นที่มาประชุมและมีสิทธิออกเสียง

(5) ศาลมีคำสั่งให้ออก

ในกรณีที่ตำแหน่งกรรมการว่างลงเพราะเหตุอื่น
นอกจากถึงคราวออกตามวาระให้คณะกรรมการเลือกบุคคลซึ่งมีคุณสมบัติ
และไม่มีลักษณะต้องห้ามเข้าเป็นกรรมการแทนในการประชุมคณะกรรมการคราวถัดไป
เว้นแต่วาระของกรรมการจะเหลือน้อยกว่า 2 เดือน

มติของคณะกรรมการในการเลือกตั้งดังกล่าวข้างต้น ต้องประกอบด้วยคะแนนเสียงไม่น้อยกว่า 3 ใน
4 ของจำนวนกรรมการที่ยังเหลืออยู่

บุคคลซึ่งเข้าเป็นกรรมการแทนจะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนแทน
แต่หากปรากฏว่าในกรณีที่ตำแหน่งกรรมการว่างลงจนเหลือน้อยกว่าจำนวนที่จะเป็นองค์ประชุมได้
กรรมการที่เหลืออยู่จะทำการในนามของคณะกรรมการได้ เฉพาะการจัดให้มีการประชุมผู้ถือหุ้น
เพื่อเลือกตั้งกรรมการแทนตำแหน่งที่ว่างลงทั้งหมดเท่านั้น การประชุมดังกล่าวให้กระทำภายใน 1
เดือนนับแต่วันที่จำนวนกรรมการว่างลงเหลือน้อยกว่าจำนวนที่จะเป็นองค์ประชุม

บุคคลซึ่งจะเข้าเป็นกรรมการแทนดังกล่าว
จะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนแทน

-   กรรมการจะเป็นผู้ถือหุ้นของบริษัทฯ หรือไม่ก็ได้

-   ในการประชุมคณะกรรมการต้องมีกรรมการเข้าร่วมประชุมได้ไม่น้อยกว่ากึ่งหนึ่ง
    จึงจะเป็นองค์ประชุม

-   การวินิจฉัยชี้ขาดของที่ประชุมให้ถือเสียงข้างมากของกรรมการที่เข้าประชุม

-   กรรมการคนหนึ่งมีเสียงหนึ่งในการลงคะแนน
    เว้นแต่กรรมการซึ่งมีส่วนได้เสียในเรื่องใดไม่มีสิทธิออกเสียงลงคะแนนในเรื่องนั้น
    ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นการชี้ขาด

-   อำนาจหน้าที่ของคณะกรรมการบริหาร หรือคณะกรรมการอื่นที่ทำหน้าที่แทนคณะกรรมการบริษัทฯ
    ไม่มีข้อบังคับของบริษัทฯ กำหนดไว้แต่อย่างไร

2.2 การสรรหาผู้บริหาร

คณะกรรมการบริษัทได้มอบหมาย และให้อำนาจแก่คณะกรรมการบริหารเป็นผู้พิจารณา
และแต่งตั้งบุคคลที่มีความรู้ ความสามารถ
และประสบการณ์ที่เหมาะสมกับบริษัทให้เป็นผู้บริหารของบริษัท ทั้งนี้
เมื่อได้ดำเนินการแล้วให้รายงานต่อคณะกรรมการบริษัทเพื่อทราบต่อไป

การเลือกคณะกรรมการตรวจสอบ / กรรมการอิสระ

คณะกรรมการบริษัทและ/หรือที่ประชุมผู้ถือหุ้นเป็นผู้พิจารณาแต่งตั้งคณะกรรมการตรวจสอบ/
กรรมการอิสระ
โดยเลือกตั้งจากบุคคลที่มีคุณสมบัติครบถ้วนตามประกาศของตลาดหลักทรัพย์แห่งประเทศไทย
โดยต้องมีกรรมการอิสระไม่น้อยกว่า 1 ใน 3 ของจำนวนกรรมการทั้งคณะ และต้องไม่ต่ำกว่า 3
คน และกำหนดให้มีกรรมการตรวจสอบอย่างน้อย 3 คน
โดยกรรมการตรวจสอบทุกคนต้องเป็นกรรมการอิสระ และมีกรรมการตรวจสอบอย่างน้อย 1 คน
ที่มีความรู้และประสบการณ์เพียงพอที่จะทำหน้าที่ในการสอบทานความน่าเชื่อถือของงบการเงินได้
ซึ่งกรรมการตรวจสอบมีวาระการดำรงตำแหน่งคราวละ 2 ปี นับแต่วันแต่งตั้ง
โดยกรรมการตรวจสอบ  ซึ่งพ้นจากตำแหน่งตามวาระอาจได้รับการแต่งตั้งใหม่ได้ ทั้งนี้ ณ
ปัจจุบันบริษัทฯ มีคณะกรรมการตรวจสอบ / กรรมการอิสระ จำนวน 5 ท่าน

(3) การกำกับดูแลกิจการ

คณะกรรมการบริษัทฯได้ตระหนักถึงความสำคัญของการกำกับดูแลกิจการที่ดีที่จะทำให้บริษัทฯ
เติบโตอย่างยั่งยืน รวมทั้งเสริมสร้างความเชื่อมั่นแก่ผู้มีส่วนได้เสียทุกฝ่าย ซึ่งรวมถึง ผู้ถือหุ้น
ผู้ลงทุน ลูกค้า คู่ค้า เจ้าหนี้ พนักงาน ตลอดจนสาธารณชน
จึงได้มอบหมายให้คณะกรรมการการกำกับดูแลกิจการ ทำหน้าที่กำกับดูแลการดำเนินงานของบริษัทฯ
ให้สอดคล้องกับนโยบายการกำกับดูแลกิจการที่ดีและหลักเกณฑ์ของหลักการกำกับดูแลกิจการที่ดีตามแนวทางของ
The Organization for Economic Co-Operation and Development (OECD)
ภายใต้ระเบียบปฏิบัติของตลาดหลักทรัพย์แห่ประเทศไทย ทั้งนี้เพื่อให้ผู้ที่เกี่ยวข้องทุกฝ่ายนั้น
มั่นใจว่าบริษัทฯ ได้มีระบบการบริหารจัดการอย่างรู้หน้าที่
มีความรับผิดชอบในการจัดการอย่างโปร่งใส เท่าเทียม เป็นธรรม มีประสิทธิภาพ
สามารถตรวจสอบได้ อันนำไปสู่ความเติบโต และเสถียรภาพทางเศรษฐกิจอย่างยั่งยืน

นอกจากนั้น บริษัทฯ ยังได้นำหลักปรัชญาเศรษฐกิจพอเพียงมาปรับใช้อย่างบูรณาการ
เพื่อความพอประมาณ มีเหตุมีผล และมีภูมิคุ้มกัน รวมทั้งดำเนินธุรกิจโดยใช้ความรู้
ควบคู่การมีคุณธรรม
ซึ่งถือได้ว่าเป็นปัจจัยสำคัญในการนำมาซึ่งความสำเร็จในการดำเนินธุรกิจให้เจริญก้าวหน้าอย่างยั่งยืน
รวมทั้งเกิดผลประโยชน์สูงสุดแก่ผู้ถือหุ้น ที่ประกอบไปด้วยสาระสำคัญ 5 หมวดดังนี้ คือ

1.  สิทธิของผู้ถือหุ้น

2.  การปฏิบัติต่อผู้ถือหุ้นอย่างเท่าเทียมกัน

3.  บทบาทของผู้มีส่วนได้เสีย

4.  การเปิดเผยข้อมูลและความโปร่งใส

5.  ความรับผิดชอบของคณะกรรมการ

  จากการดำเนินธุรกิจตามแนวปฏิบัติที่ดีของหลักการกำกับดูแลกิจการของบริษัทฯ ส่งผลให้ในปี

2555
บริษัทได้รับรางวัลชนะเลิศและผลการประเมินรวมทั้งผลการสำรวจในโครงการที่เกี่ยวข้องกับการกำกับดูแลกิจการที่ดี
ดังนี้

๏ รางวัลบริษัทจดทะเบียนด้านความรับผิดชอบต่อสังคมยอดเยี่ยม (Best Corporate Social
Responsibility Awards) และดีเด่น (Outstanding Corporate Social
Responsibility Awards) 2 ปี ติดต่อกัน (ปี 2554-2555) จากงาน SET Awards ประจำปี
2011 และ 2012 ที่ตลาดหลักทรัพย์แห่งประเทศไทยร่วมกับวารสารการเงินธนาคารเป็นผู้จัด

๏ ได้รับการประเมินตามโครงการประเมินคุณภาพการประชุมผู้ถือหุ้นสามัญประจำปี (Annual
General Meeting : AGM) ที่สำนักงานคณะกรรมการกำกับหลักทรัพย์และตลาดหลักทรัพย์
ร่วมกับสมาคมส่งเสริมผู้ลงทุนไทย และสมาคมบริษัทจดทะเบียนไทย เป็นผู้จัด
โดยบริษัทได้รับผลการประเมินคุณภาพการจัดประชุมผู้ถือหุ้นสามัญ คะแนนเต็ม 100 คือ อยู่ในระดับ
“ดีเยี่ยม และสมควรเป็นตัวอย่าง” 2 ปี ติดต่อกัน (ปี 2554 – 2555) ซึ่งเป็นการยกระดับจากปี
2553 ที่อยู่ในระดับ “ดีเยี่ยม”

๏ได้รับการประเมินผลตามโครงการสำรวจการกำกับดูแลกิจการบริษัทจดทะเบียนไทย (Corporate
Governance Report of Thai Listed Companies 2012)
ที่สำนักงานคณะกรรมการกำกับหลักทรัพย์และตลาดหลักทรัพย์ ร่วมกับตลาดหลักทรัพย์แห่งประเทศไทย
และสมาคมส่งเสริมสถาบันกรรมการบริษัทไทยเป็นผู้จัด
โดยบริษัทได้รับผลสำรวจการกำกับดูแลกิจการที่ดี ประจำปี 2554 และ 2555 อยู่ในระดับ “ดีมาก”
ติดต่อกัน

ตลอดปี 2555 บริษัทฯได้ปฏิบัติตามหลักการกำกับดูแลกิจการ ซึ่งครอบคลุมเนื้อหาทั้ง 5
หมวดดังกล่าวข้างต้นพอสรุปได้ดังนี้

หมวดที่ 1. สิทธิของผู้ถือหุ้น

1.1 บริษัทฯ ได้ยึดถือหลักการในการกำกับดูแลสิทธิของผู้ถือหุ้น
โดยมุ่งปกป้องคุ้มครองและส่งเสริมการใช้สิทธิของผู้ถือหุ้น ดังนี้ คือ

-   ผู้ถือหุ้นมีสิทธิในความเป็นเจ้าของโดยควบคุมบริษัทฯ
    ผ่านการแต่งตั้งคณะกรรมการให้ทำหน้าที่แทนตน

-   ผู้ถือหุ้นมีสิทธิในการตัดสินใจเกี่ยวกับการเปลี่ยนแปลงที่สำคัญของบริษัทฯ

-   ผู้ถือหุ้นควรมีโอกาสเสนอวาระการประชุม และมีสิทธิมอบฉันทะให้ผู้อื่นเข้าร่วมประชุมแทนตน

-   ผู้ถือหุ้นควรมีโอกาสซักถามกรรมการทั้งในที่ประชุมและส่งคำถามล่วงหน้า

-   ผู้ถือหุ้นควรได้รับเอกสารและรายละเอียดหรือข้อมูลที่เพียงพอต่อการพิจารณาในแต่ละวาระก่อนการเข้าประชุมตามเวลาอันสมควร

-   ผู้ถือหุ้นควรได้รับทราบกฎเกณฑ์และวิธีการในการเข้าร่วมประชุมตามเวลาอันควร

-   บริษัทควรส่งเสริมการใช้สิทธิของผู้ถือหุ้น และไม่ละเมิดหรือริดรอนสิทธิของผู้ถือหุ้น

1.2 ดังนั้นนอกเหนือจากสิทธิขั้นพื้นฐานหรือสิทธิตามกฎหมายของผู้ถือหุ้นที่ได้รับแล้ว บริษัทฯ
ยังได้คำนึงถึงสิทธิและความเท่าเทียมกันของผู้ถือหุ้นทุกราย โดยได้ดำเนินการในเรื่องต่าง ๆ
ที่เป็นการส่งเสริมการใช้สิทธิของผู้ถือหุ้น ดังนี้

- เพื่อให้ผู้ถือหุ้นทุกรายได้รับข้อมูลที่จำเป็นและเพียงพอเกี่ยวกับวันประชุม
และวาระการประชุมเป็นการล่วงหน้า
บริษัทได้มีการสื่อสารเอกสารและข้อมูลที่เกี่ยวข้องกับการประชุมผู้ถือหุ้นผ่านทางเว็บไซต์ของบริษัท ที่
www.ssscth.com ตั้งแต่วันที่ 12 มีนาคม 2555 เป็นต้นไป ซึ่งเป็นระยะเวลา 47
วันก่อนวันประชุมผู้ถือหุ้น(ประชุมผู้ถือหุ้นวันที่ 27 เมษายน 2555)
โดยข้อมูลดังกล่าวนั้นเป็นข้อมูลชุดเดียวกันกับเอกสารที่บริษัทได้นำส่งพร้อมกับหนังสือเชิญประชุมให้แก่ผู้ถือหุ้นทางไปรษณีย์ล่วงหน้าก่อนวันประชุม

  - ในหนังสือเชิญประชุมนั้น มีข้อมูลเกี่ยวกับวาระการประชุม พร้อมเหตุผลและความเห็นของ

คณะกรรมการในเรื่องที่เสนอ วัน เวลาและสถานที่ประชุม พร้อมหลักเกณฑ์ ขั้นตอน
และเอกสารประกอบในการลงทะเบียนเข้าร่วมประชุม

-   เพื่อประโยชน์ต่อที่ประชุมผู้ถือหุ้น บริษัทยังเปิดโอกาสให้ผู้ถือหุ้นส่งคำถามที่ต้องการให้บริษัท

ชี้แจงในประเด็นของระเบียบวาระที่นำเสนอในการประชุมนั้นสามารถจัดส่งคำถามล่วงหน้าได้ที่
e-mail: boonchai@ssscth.com หรือ hiran@ssscth.com หรือโทรสารหมายเลข
02-754-5747-48
ทั้งนี้ประกาศหลักเกณฑ์และระบุขั้นตอนที่ชัดเจนแจ้งให้ผู้ถือหุ้นทราบผ่านตลาดหลักทรัพย์แห่งประเทศไทยและลงประกาศไว้ในเว็บไซต์ของบริษัท
ที่ www.ssscth.com ตั้งแต่วันที่ 12 มีนาคม 2555 เช่นเดียวกัน

-   ในการประชุมผู้ถือหุ้นสำหรับ ปี 2555 การประชุมดำเนินไปตามลำดับตามระเบียบวาระการ

ประชุมที่กำหนดไว้ในหนังสือเชิญประชุมที่ได้แจ้งให้ผู้ถือหุ้นทราบล่วงหน้า
ซึ่งไม่มีการเพิ่มวาระการประชุม หรือเปลี่ยนแปลงข้อมูลสำคัญโดยไม่ได้แจ้งให้ผู้ถือหุ้นทราบล่วงหน้า
และเปิดโอกาสให้ผู้ถือหุ้นแสดงความคิดเห็นและซักถามเรื่องต่างๆ ที่เกี่ยวข้องในแต่ละวาระนั้นๆ
โดยมีกรรมการบริษัทและผู้บริหารระดับสูงเข้าร่วมประชุมอย่างพร้อมเพียงกัน
เพื่อที่จะตอบปัญหาต่างๆ ต่อผู้ถือหุ้นในที่ประชุม
ซึ่งรายละเอียดได้มีการบันทึกไว้ในรายงานการประชุมผู้ถือหุ้น

1.3 ก่อนเริ่มการประชุม ประธานในที่ประชุมได้ชี้แจงให้ผู้ถือหุ้นทราบวิธีลงคะแนนเสียง
และสิทธิของผู้ถือหุ้นอย่างชัดเจน ดังนี้

- หุ้นหนึ่งหุ้นมีเสียงหนึ่งเสียง สำหรับวาระที่ขอมติต้องผ่านด้วยเสียงข้างมาก
วาระเพื่อทราบไม่มีการลงมติ วาระการลดทุนจดทะเบียน เพิ่มทุนจดทะเบียน
แก้ไขหนังสือบริคณห์-สนธิ และแก้ไขข้อบังคับ ต้องผ่านด้วยคะแนนเสียงไม่น้อยกว่า 3 ใน 4
ของจำนวนเสียงของผู้ถือหุ้นทั้งหมดที่มาประชุมและมีสิทธิออกเสียง
ส่วนวาระการกำหนดค่าตอบแทนกรรมการต้องผ่านด้วยคะแนนเสียงไม่น้อยกว่า 2 ใน 3
ของจำนวนเสียงทั้งหมดของผู้ถือหุ้นที่มาประชุม

- ส่วนการลงมติเลือกตั้งกรรมการ
ผู้ถือหุ้นแต่ละคนมีสิทธิใช้คะแนนเสียงที่มีอยู่ทั้งหมดตามที่กล่าวข้างต้นเลือกตั้งบุคคลคนเดียวหรือหลายคนเป็นกรรมการก็ได้
แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

  - ผู้ถือหุ้นที่มอบฉันทะและออกเสียงลงคะแนนมาแล้ว เจ้าหน้าที่จะทำการรวบรวมคะแนนไว้ใน

คอมพิวเตอร์โดยมีที่ปรึกษากฎหมายทำหน้าที่ตรวจสอบการลงคะแนนเสียงให้เป็นไปด้วยความโปร่งใส
ถูกต้องตามกฎหมาย และข้อบังคับ สำหรับผู้รับมอบฉันทะเข้าร่วมประชุมไม่ต้องออกเสียงลงคะแนน

-   สำหรับผู้ถือหุ้นที่มาประชุม เจ้าหน้าที่ได้จัดเตรียมบัตรลงคะแนนให้ เพื่อใช้ในกรณีที่ไม่เห็น

ด้วยหรืองดออกเสียง และเพื่อคำนึงถึงสิทธิและความเท่าเทียมกันของผู้ถือหุ้นทุกราย
บริษัทฯให้สิทธิผู้ถือหุ้นเข้าร่วมประชุม ภายหลังจากที่การประชุมได้เริ่มไปแล้ว
โดยสามารถใช้สิทธิออกเสียงหรือลงคะแนนในระเบียบวาระที่อยู่ระหว่างการพิจารณาและยังไม่ได้ลงมติ
กับทั้งมีการแจ้งคะแนนเสียงในการผ่านมติในแต่ละวาระให้ที่ประชุมผู้ถือหุ้นทราบผลการลงมติอย่างทันท่วงที

-   บริษัทได้นำส่งรายงานการประชุมให้กับตลาดหลักทรัพย์แห่งประเทศไทยภายใน 14 วันนับจาก

วันประชุม
และได้มีการเผยแพร่รายงานการประชุมให้แก่ผู้ถือหุ้นผ่านทางเว็บไซต์ของบริษัทไปพร้อมกันเพื่อให้ผู้ถือหุ้นแสดงความคิดเห็นและตรวจสอบได้
โดยไม่จำเป็นต้องรอให้ถึงการประชุมครั้งต่อไป

-   ผู้ถือหุ้นมีสิทธิในการพิจารณาค่าตอบแทนกรรมการ โดยบริษัทได้นำเสนอค่าตอบแทน

กรรมการให้ผู้ถือหุ้นพิจารณาอนุมัติเป็นประจำทุกปี

หมวดที่ 2. การปฏิบัติต่อผู้ถือหุ้นอย่างเท่าเทียมกัน

2.1 หลักการกำกับดูแลในการปฏิบัติต่อผู้ถือหุ้นอย่างเท่าเทียมกันที่บริษัทฯยึดถือปฏิบัติ
เพื่อสร้างความมั่นใจให้แก่ผู้ถือหุ้นในการลงทุนกับบริษัท คือ

  - ผู้ถือหุ้นทุกราย ทั้งผู้ถือหุ้นที่เป็นผู้บริหารและผู้ถือหุ้นที่ไม่เป็นผู้บริหาร หรือผู้ถือหุ้นรายใหญ่และ

  ผู้ถือหุ้นรายย่อย รวมทั้งผู้ถือหุ้นต่างชาติ ควรได้รับการปฏิบัติอย่างเท่าเทียมกันและเป็นธรรม

  - บริษัทฯ กำกับดูแลให้ผู้ถือหุ้น ได้รับการปฏิบัติและปกป้องสิทธิขั้นพื้นฐานอย่างเท่าเทียมกัน

  - ไม่มีการทำรายการระหว่างกันกับบริษัทที่เกี่ยวข้อง
  ที่อาจทำให้เกิดความขัดแย้งทางผลประโยชน์

อย่างมีนัยสำคัญ

2.2 สำหรับการประชุมผู้ถือหุ้นในปี พ.ศ. 2555 บริษัทฯ
ได้ดำเนินการให้ผู้ถือหุ้นส่วนน้อยมีสิทธิในการเสนอระเบียบวาระการประชุมสามัญผู้ถือหุ้นล่วงหน้า
และชื่อบุคคลที่มีคุณสมบัติเหมาะสม เพื่อรับการพิจารณาเลือกตั้งเป็นกรรมการบริษัทฯ
ตามหลักเกณฑ์ที่บริษัทฯ กำหนด ในระหว่างวันที่ 1 ธันวาคม 2554 ถึงวันที่ 31 ธันวาคม 2554
และได้แจ้งให้ผู้ถือหุ้นทราบผ่านตลาดหลักทรัพย์แห่งประเทศไทย
พร้อมทั้งลงประกาศไว้ในเว็บไซต์ของบริษัทฯ ที่ www.ssscth.com
โดยได้ระบุถึงขั้นตอนและวิธีการในการพิจารณาที่ชัดเจนและโปร่งใส ซึ่งในการประชุมผู้ถือหุ้นในปี
พ.ศ. 2555 ไม่มีผู้ถือหุ้นเสนอวาระการประชุม และชื่อบุคคลเข้าเลือกตั้งเป็นกรรมการแต่อย่างใด

สำหรับการประชุมผู้ถือหุ้นในปี พ.ศ. 2556 บริษัท
ได้ดำเนินการให้ผู้ถือหุ้นส่วนน้อยมีสิทธิในการเสนอระเบียบวาระการประชุมสามัญผู้ถือหุ้นล่วงหน้า
และชื่อบุคคลที่มีคุณสมบัติเหมาะสม เพื่อรับการพิจารณาเลือกตั้งเป็นกรรมการบริษัทฯ ได้ตั้งแต่วันที่ 1
ธันวาคม 2555 ถึง วันที่ 31 ธันวาคม 2555 พร้อมข้อมูลประกอบการพิจารณาด้านคุณสมบัติ
และการให้ความยินยอมของผู้ได้รับการเสนอชื่อ
และได้แจ้งให้ผู้ถือหุ้นทราบผ่านตลาดหลักทรัพย์แห่งประเทศไทย
พร้อมทั้งลงประกาศไว้ในเว็บไซต์ของบริษัทฯ ที่ www.ssscth.com ตั้งแต่วันที่ 13 พฤศจิกายน
2555 เป็นต้นไป ซึ่งในเว็บไซด์ของบริษัทฯ ได้กำหนดแบบฟอร์มสำหรับการเสนอวาระ
และชื่อบุคคลเข้าเลือกตั้งเป็นกรรมการไว้เพื่อให้ผู้ถือหุ้นสามารถดาวน์โหลดได้อีกด้วย

2.3 ในการประชุมสามัญผู้ถือหุ้น บริษัทฯ
ได้ดำเนินการประชุมผู้ถือหุ้นให้เป็นไปตามลำดับระเบียบวาระที่กำหนดในหนังสือเชิญประชุม
โดยไม่ได้มีการเปลี่ยนแปลงวาระ
หรือเพิ่มวาระการประชุมนอกเหนือไปจากที่ได้มีการบอกกล่าวให้ผู้ถือหุ้นทราบล่วงหน้าตามหนังสือเชิญประชุม
พร้อมทั้งได้จัดส่งข้อมูล สารสนเทศที่ครบถ้วน ชัดเจน เพียงพอ และทันเวลา
โดยเอกสารที่ส่งเป็นภาษาไทย หรือภาษาอังกฤษสำหรับผู้ถือหุ้นชาวต่างชาติ
เพื่อให้ผู้ถือหุ้นได้มีโอกาสศึกษาข้อมูลประกอบการพิจารณาระเบียบวาระต่าง ๆ

2.4 บริษัทฯ ได้แนบหนังสือมอบฉันทะตามแบบที่กระทรวงพาณิชย์กำหนดทั้ง 3
แบบฟอร์มไปพร้อมกับหนังสือบอกกล่าวนัดประชุมผู้ถือหุ้นทุกครั้ง
เพื่อให้ผู้ถือหุ้นมีช่องทางในการใช้สิทธิออกเสียงในที่ประชุมผู้ถือหุ้นในกรณีที่ผู้ถือหุ้นไม่สามารถเข้าร่วมประชุมได้ด้วยตนเอง
โดยผู้ถือหุ้นมีความเป็นอิสระในการตัดสินใจที่จะเลือกมอบฉันทะในรูปแบบที่ผู้ถือหุ้นต้องการ
และโดยเฉพาะในแบบ ข.
จะเป็นแบบที่ผู้ถือหุ้นสามารถกำหนดทิศทางการลงคะแนนเสียงได้เองในแต่ละวาระ

นอกจากนั้นบริษัทฯ
ยังได้เสนอรายชื่อของกรรมการอิสระที่ไม่มีส่วนได้เสียกับวาระที่นำเสนอในการประชุมผู้ถือหุ้น
เพื่อเป็นทางเลือกในการมอบฉันทะไปพร้อมกับหนังสือนัดประชุม
ในกรณีที่ผู้ถือหุ้นที่ไม่สะดวกเข้าร่วมประชุมด้วยตนเอง สามารถมอบอำนาจให้บุคคลอื่นมาประชุม
และออกเสียงลงมติแทน รวมทั้งได้เผยแพร่แบบหนังสือมอบฉันทะไว้ในเว็บไซต์ของบริษัทฯ
เพื่อให้ผู้ถือหุ้นสามารถดาวน์โหลดได้อีกด้วย

2.5 บริษัทฯ
เปิดโอกาสให้ผู้ถือหุ้นได้เลือกกรรมการเป็นรายคนในวาระการแต่งตั้งกรรมการบริษัทแทนกรรมการที่ครบกำหนดตามวาระ

2.6
คณะกรรมการบริษัทมีนโยบายกำกับดูแลมิให้เกิดความขัดแย้งทางผลประโยชน์ในการดำเนินธุรกิจ
เริ่มตั้งแต่การจัดโครงสร้างและองค์ประกอบของคณะกรรมการที่ชัดเจนโปร่งใส
รวมถึงการเปิดเผยการถือหลักทรัพย์ของคณะกรรมการและผู้บริหารไว้ในรายงานประจำปีอย่างครบถ้วน

2.7 ห้ามไม่ให้มีการใช้โอกาสหรือข้อมูลที่ได้จากการเป็นกรรมการ ผู้บริหาร หรือพนักงาน
ในการหาประโยชน์ส่วนตน หรือทำธุรกิจที่แข่งขันกับบริษัทฯ หรือธุรกิจที่เกี่ยวเนื่อง
รวมทั้งไม่ใช้ข้อมูลภายในเพื่อประโยชน์ของตนในการซื้อขายหุ้นของบริษัทฯ
หรือให้ข้อมูลภายในแก่บุคคลอื่นเพื่อประโยชน์ในการซื้อขายหุ้นของบริษัทฯ

2.8 กรรมการและผู้บริหารจะต้องรายงานการถือหลักทรัพย์ของตน คู่สมรส
และบุตรที่ยังไม่บรรลุนิติภาวะ
ซึ่งถือหลักทรัพย์ของบริษัทและต้องจัดทำรายงานการเปลี่ยนแปลงการถือหลักทรัพย์ทุกครั้งที่มีการซื้อ
ขาย โอน หรือรับโอนหลักทรัพย์ ต่อคณะกรรมการกำกับหลักทรัพย์และตลาดหลักทรัพย์ตามมาตรา 59
แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ภายใน 3 วันทำการหลังจากวันที่ซื้อ
ขาย โอน หรือรับโอนหลักทรัพย์

2.9 ส่วนการเปิดเผยข้อมูลส่วนได้เสียของกรรมการ ผู้บริหาร และผู้เกี่ยวข้องนั้น
ตามมติที่ประชุมคณะกรรมการครั้งที่ 4/2552 เมื่อวันที่ 13 สิงหาคม 2552 ได้กำหนดหลักเกณฑ์
วิธีการ และแบบฟอร์มให้กรรมการและผู้บริหารต้องรายงานให้บริษัททราบถึงการมีส่วนได้เสียของตน
หรือของบุคคลที่มีความเกี่ยวข้อง
ซึ่งเป็นส่วนได้เสียที่เกี่ยวข้องกับการบริหารจัดการกิจการของบริษัทหรือบริษัทย่อยได้

ทั้งนี้เพื่อให้บริษัทมีข้อมูลประกอบการดำเนินการตามข้อกำหนดเกี่ยวกับการทำรายการที่เกี่ยวโยงกัน
ซึ่งเป็นรายการที่อาจก่อให้เกิดความขัดแย้งทางผลประโยชน์และอาจนำไปสู่การถ่ายเทผลประโยชน์ของบริษัทและบริษัทย่อยได้
และเพื่อประโยชน์ในการติดตามดูแลถึงการมีส่วนได้เสียของกรรมการ และผู้บริหารของบริษัท
หรือของบุคคลที่มีความเกี่ยวข้อง
โดยต้องรายงานการเปลี่ยนแปลงข้อมูลทุกครั้งที่มีการเปลี่ยนแปลงข้อมูลต่างไปจากเดิมที่เคยรายงานไว้
และครั้งต่อไปเป็นประจำ ทุก 1 ปีตามปีปฏิทิน โดยส่งภายใน 30 วันนับแต่วันสิ้นเดือนธันวาคม
และหากในการประชุมคณะกรรมการบริษัทมีวาระที่เกี่ยวข้องกับการมีส่วนได้เสียของกรรมการท่านใดแล้ว
ก็กำหนดให้กรรมการท่านที่เกี่ยวข้องนั้นต้องไม่อยู่ในสถานที่ประชุม
เพื่อให้กระบวนการตัดสินใจได้ดำเนินการอย่างโปร่งใส และยุติธรรมต่อประโยชน์ส่วนรวม

หมวดที่ 3. บทบาทของผู้มีส่วนได้เสีย

คณะกรรมการบริษัทให้ความสำคัญต่อสิทธิของผู้มีส่วนได้เสีย ทั้งที่เป็นไปตามข้อบังคับของกฎหมาย
หรือโดยการตกลงร่วมกัน อีกทั้งได้ตระหนักถึงความสัมพันธ์ และ
ความร่วมมือที่ดีระหว่างบริษัทกับผู้มีส่วนได้เสีย โดยการกระตุ้นให้เกิดความร่วมมือกันทั้งสองฝ่าย
คือระหว่าง บริษัทและผู้มีส่วนได้เสียในการสร้างความมั่นคั่ง สร้างงาน
และสร้างความยั่งยืนของบริษัทบนฐานะการเงินที่มั่งคง
ซึ่งถือเป็นปัจจัยที่จะช่วยส่งเสริมให้บริษัทสามารถเจริญเติบโตได้อย่างยั่งยืน

บริษัทฯ จึงมีนโยบายในการปฏิบัติต่อผู้มีส่วนได้เสียทุกกลุ่ม ซึ่งหมายความรวมถึง ลูกค้า พนักงาน
คู่ค้า คู่แข่ง ผู้ถือหุ้นหรือผู้ลงทุน เจ้าหนี้ และชุมชนที่บริษัทตั้งอยู่ สังคม ภาครัฐและหน่วยงานอื่นๆ
ที่เกี่ยวข้อง ไว้อย่างชัดเจนในคู่มือจริยธรรมธุรกิจและข้อพึงปฏิบัติในการทำงาน
รวมถึงการให้ความสำคัญกับสังคมและกิจกรรมเพื่อสังคมอย่างหลากหลาย
กับทั้งมุ่งมั่นที่จะดูแลให้ความมั่นใจแก่ผู้มีส่วนได้เสียทุกกลุ่มดังกล่าวว่า
จะได้รับการดูแลตามสิทธิที่มีตามกฎหมาย และข้อตกลงที่มีอยู่กับบริษัทอย่างเป็นธรรม
โดยมีแนวทางการปฏิบัติงานอยู่บนพื้นฐานของความซื่อสัตย์และเป็นธรรม ด้วยความโปร่งใส
ไม่กระทำการใด ๆ ที่เป็นการละเมิดสิทธิของผู้มีส่วนได้เสีย
พร้อมกำหนดมาตรการชดเชยกรณีผู้มีส่วนได้เสียได้รับความเสียหายจากการละเมิด
และไม่แสวงหาประโยชน์ส่วนตัวที่ขัดแย้งกับประโยชน์ของบริษัทและผู้มีส่วนได้เสีย
อันรวมถึงการเก็บรักษาความลับที่เกี่ยวข้องกับการประกอบธุรกิจต่อผู้มีส่วนได้เสีย
และร่วมต่อต้านการทุจริตคอร์รัปชั่น

3.1 ความเสมอภาคกับสิทธิมนุษยชนแก่ผู้เกี่ยวข้อง

บริษัทฯ ไม่มีการกีดกัน หรือไม่ให้สิทธิพิเศษ หรือเลือกปฏิบัติแก่ผู้หนึ่งผู้ใด
เนื่องจากความแตกต่างทางด้านเชื้อชาติ สัญชาติ ศาสนา เพศ อายุ สถาบันการศึกษา
รวมทั้งไม่เกี่ยวข้องกับการละเมิดสิทธิมนุษยชน ทั้งนี้เพราะคณะกรรมการบริษัทฯ เห็นว่า
การเคารพสิทธิมนุษยชนเป็นรากฐานของการพัฒนาทรัพยากรบุคคล
อันมีส่วนสัมพันธ์กับธุรกิจในลักษณะการเพิ่มคุณค่า
และทรัพยากรบุคคลนับเป็นปัจจัยสำคัญของธุรกิจในการสร้างมูลค่าและเพิ่มผลผลิต

ดังนั้นบริษัทฯ จึงได้มีการพัฒนาปรับปรุงสภาพแวดล้อมและเงื่อนไขในการทำงาน
ให้พนักงานได้มีคุณภาพชีวิตที่ดี และได้มีโอกาสแสดงศักยภาพ
ตลอดจนได้รับโอกาสในการฝึกฝนและเพิ่มพูนทักษะในการทำงาน

3.2 ทรัพย์สินทางปัญญาหรือลิขสิทธิ์

บริษัทได้มีการกำหนดนโยบาย
และแนวปฏิบัติเกี่ยวกับการไม่ล่วงละเมิดทรัพย์สินทางปัญญาหรือลิขสิทธิ์สินค้าต่างๆ ต่อต้านการทุจริต
และห้ามจ่ายสินบนเพื่อผลประโยชน์ทางธุรกิจของบริษัท
รวมถึงการส่งเสริมให้พนักงานมีการใช้ทรัพยากรอย่างมีประสิทธิภาพ เช่น การนำระบบ ISO
50001 มาเป็นกรอบในการดำเนินงานด้านการอนุรักษ์พลังงาน

3.3 การร้องเรียนและแจ้งเบาะแส

บริษัทฯ ยังได้ให้ความสำคัญกับการติดต่อสื่อสารกับผู้มีส่วนได้เสียทุกกลุ่ม
เพื่อการแลกเปลี่ยนข้อมูลระหว่างกัน ตลอดจนรับฟังความคิดเห็น
และคำแนะนำของผู้มีส่วนได้เสียทุกกลุ่มเพื่อผลประโยชน์ร่วมกันในการสร้างความมั่นคั่ง
ความมั่นคงทางการเงิน และความยั่งยืนของกิจการ
โดยได้กำหนดให้มีช่องทางการรับข้อร้องเรียนด้านบรรษัทภิบาลจากทั้งกลุ่มลูกค้าผ่านฝ่ายการตลาด
และถึงแม้บริษัทยังไม่ได้จัดตั้งหน่วยงานด้านผู้ลงทุนสัมพันธ์
เนื่องจากเห็นว่ากิจกรรมเกี่ยวกับการติดต่อกับผู้ลงทุนสถาบัน ผู้ถือหุ้น นักวิเคราะห์หลักทรัพย์
หรือหน่วยงานอื่น ๆ ยังมีไม่มากนัก แต่ได้มอบหมายให้
ผู้จัดการทั่วไปอาวุโสฝ่ายบริหารบัญชีและการเงิน เป็นผู้รับผิดชอบและดูแลในเรื่องดังกล่าว
รวมทั้งมอบหมายให้รับผิดชอบในการรับแจ้งเบาะแส หรือข้อร้องเรียนใดที่แสดงว่า
ผู้มีส่วนได้เสียได้รับผลกระทบหรือมีความเสี่ยงที่จะได้รับผลกระทบอันจะก่อให้เกิดความเสียหายจากการดำเนินงานของบริษัท
หรือการปฏิบัติของพนักงานของบริษัทฯ เกี่ยวกับกระบวนการ หรือการกระทำที่ผิดกฎหมาย การทุจริต
การฉ้อฉล การปฏิบัติอย่างไม่เท่าเทียมกัน
การกระทำที่ขาดความรอบคอบและขาดความระมัดระวังตามที่ควร

อีกทั้งบริษัทยังมีการคุ้มครองพนักงานที่ให้ข้อมูลแก่ทางการกรณีมีการทำผิดกฎหมาย
หรือผิดพระราชบัญญัติหลักทรัพย์และตลาดหลักทรัพย์จะได้รับความคุ้มครอง
ซึ่งบริษัทไม่สามารถปฏิบัติใดๆ โดยไม่เป็นธรรมต่อพนักงาน ไม่ว่าจะเป็นการเปลี่ยนตำแหน่งงาน
ลักษณะงาน สถานที่ทำงาน สำนักงาน เลิกจ้าง อันเนื่องมาจากสาเหตุแห่งการแจ้งเบาะแส
รวมถึงการส่งเสริมให้มีการให้ความรู้
และจัดการฝึกอบรมพนักงานทุกท่านให้มีความตระหนักถึงความรับผิดชอบต่อสิ่งแวดล้อม
และกำหนดเป็นนโยบายให้เป็นแนวปฏิบัติ และเปิดเผยให้พนักงานทุกคนทราบ
และยึดถือเป็นแนวเดียวกัน

ดังนั้น ผู้ลงทุนและผู้มีส่วนได้เสียทุกกลุ่มสามารถขอทราบข้อมูล
หรือแจ้งเบาะแสและข้อร้องเรียนได้ที่นายบุญชัย เชียรเจริญธนกิจ
ผู้จัดการทั่วไปอาวุโสฝ่ายบริหารบัญชีและการเงิน หมายเลข 0-2385-9242 หรือ ที่ E-mail
address: boonchai@ssscth.com

บริษัทได้ให้ความสำคัญต่อสิทธิของผู้มีส่วนได้เสียทุกกลุ่ม
โดยปฏิบัติตามข้อบังคับและกฎระเบียบของตลาดหลักทรัพย์แห่งประเทศไทย
และสำนักงานกำกับหลักทรัพย์และตลาดหลักทรัพย์ รวมถึงกฎหมายอื่นๆ
ที่เกี่ยวข้องเพื่อให้สิทธิของผู้มีส่วนได้เสียเหล่านี้ได้รับการดูแลอย่างดี ดังนี้

3.4 ผู้ถือหุ้น

- บริษัทฯ ดำเนินธุรกิจอย่างโปร่งใส มุ่งมั่นในการสร้างความเจริญเติบโต ก้าวหน้า
และก่อให้เกิดผลตอบแทนที่ดีให้กับผู้ถือหุ้นอย่างต่อเนื่องในระยะยาว

- ปฏิบัติหน้าที่ด้วยความซื่อสัตย์ สุจริตและเป็นธรรม โดยคำนึงถึงผู้ถือหุ้นทั้งรายใหญ่และรายย่อย
และเพื่อผลประโยชน์ของกลุ่มผู้ที่เกี่ยวข้องโดยรวม

- บริษัทฯ ดูแล รักษาทรัพย์สินทั้งหมดของบริษัทมิให้สูญหาย ถูกทำลาย
หรือสูญเสียไปโดยเปล่าประโยชน์

- กำหนดให้มีการเปิดเผยข้อมูลที่เพียงพอ และโปร่งใสเชื่อถือได้ ทั้งรายงานทางด้านการเงิน
และในเรื่องอื่นๆ ที่เกี่ยวกับธุรกิจและผลประกอบการของบริษัทที่เป็นจริงอย่างครบถ้วนเพียงพอ
สม่ำเสมอ ทันเวลา

3.5 พนักงาน

นอกจากที่บริษัทฯได้จัดให้มีกองทุนสำรองเลี้ยงชีพให้แก่พนักงาน
และนโยบายในการพัฒนาบุคลากรของบริษัท โดยส่งเสริมให้พนักงานอบรมหลักสูตรต่าง ๆ
อย่างเป็นรูปธรรมแล้ว บริษัทยังได้มีการจัดทำเป็นคู่มือจริยธรรมหรือจรรยาบรรณขึ้น
เพื่อให้กรรมการ ผู้บริหาร และพนักงานของบริษัทฯ ปฏิบัติอย่างเป็นรูปธรรม
โดยได้เผยแพร่ไว้ในเว็บไซต์ของบริษัทฯ ที่ www.ssscth.com

อีกทั้งบริษัทฯ ยังได้ตระหนักดีว่า พนักงานทุกคนเป็นทรัพยากรที่มีค่า
และเป็นปัจจัยสำคัญที่จะนำความสำเร็จสู่เป้าหมายของบริษัทฯ ดังนั้น
เพื่อให้พนักงานทุกระดับในบริษัทฯ
สามารถปฏิบัติงานได้อย่างมีประสิทธิภาพและมีความสุขในการทำงาน อันจะส่งผลให้บริษัทฯ
เกิดการพัฒนาอย่างต่อเนื่อง บริษัทฯ จึงได้มีขอการรับรองมาตรฐานคุณภาพชีวิตในการทำงาน
(MS-QWL1:2008) จากสถาบันเสริมสร้างขีดความสามารถมนุษย์
สภาอุตสาหกรรมและสำนักงานกองทุนสนับสนุนการสร้างเสริมสุขภาพ
เพื่อนำมาเป็นกรอบในการดำเนินงาน
ซึ่งได้มีการกำหนดนโยบายระบบบริหารจัดการพัฒนาคุณภาพชีวิตการทำงาน
เพื่อส่งเสริมและสนับสนุนให้พนักงานในบริษัทฯ มีสุขภาวะที่ดี ทั้ง 4 มิติ อันได้แก่ ร่างกาย อารมณ์
สังคม จิตวิญญาณ ดังนี้

1) นโยบายระบบบริหารจัดการพัฒนาคุณภาพชีวิตการทำงาน

  - ดำเนินการและพัฒนาระบบบริหารจัดการคุณภาพชีวิตการทำงานตามข้อกำหนดและ

  แนวทางปฏิบัติอย่างเหมาะสม และต่อเนื่องสม่ำเสมอ

- สนับสนุนการพัฒนาความรู้ให้แก่บุคลากรในองค์กร โดยให้การอบรมและส่งเสริมการเรียนรู้
อย่างเหมาะสม

- มุ่งเน้นให้บุคลากรทำงานร่วมกันอย่างมีความสุข มีความสามัคคี และเอื้อเฟื้อเผื่อแผ่ต่อกัน

- เสริมสร้างขวัญและกำลังใจให้กับบุคลากรทุกระดับ

- ให้มีการวิเคราะห์สิ่งคุกคามที่มีผลต่อการทำงานในมิติต่าง ๆ
เพื่อทำการแก้ไขและหรือป้องกันสิ่งคุกคามนั้น ๆ

- พัฒนาทรัพยากรบุคคลให้มีคุณค่าต่อองค์กร

- ให้มีการประเมินผลการปฏิบัติงานตามนโยบายอย่างต่อเนื่อง

2)
นอกจากนี้เพื่อควบคุมป้องกันปัญหาอันอาจส่งผลต่อความปลอดภัยอาชีวอนามัยและสภาพแวดล้อมในการทำงานของพนักงานที่เกี่ยวข้อง
บริษัทฯ ยังได้กำหนดนโยบายในส่วนนี้ไว้ ดังนี้

-   มุ่งมั่นพัฒนาระบบการจัดการความปลอดภัยอาชีวอนามัยและสภาพแวดล้อมในการทำงาน

  เพื่อป้องกันการบาดเจ็บและโรคจากการทำงานให้เป็นไปตามกฎหมายและข้อกำหนดต่าง ๆ

  ที่เกี่ยวข้องกับความเสี่ยงอันตรายของสถานประกอบการและผู้ปฏิบัติงานในนามสถาน

  ประกอบการ

-   การดำเนินกิจกรรมด้านความปลอดภัยอาชีวอนามัยและสภาพแวดล้อมในการทำงานถือเป็น

  หน้าที่รับผิดชอบของพนักงานทุกคน โดยมีส่วนร่วมในกิจกรรมของสถานประกอบการ

-   มีการประเมินและปรับปรุงป้องกันความเสี่ยงให้อยู่ในมาตรฐานเพื่อป้องกันอุบัติภัยที่อาจ

    เกิดขึ้นในการทำงาน รวมถึงกิจกรรมอื่น ๆ ที่เกี่ยวข้องอย่างต่อเนื่อง

-   รณรงค์เสริมสร้างคุณภาพชีวิตและสุขอนามัยที่ดีให้กับพนักงาน

-   ให้การสนับสนุนทรัพยากรอย่างเพียงพอและเหมาะสม เพื่อเสริมสร้างจิตสำนึกการปฏิบัติงาน

ให้เป็นไปตามมาตรฐานและวิธีการที่กำหนดในด้านความปลอดภัยอาชีวอนามัยและ

สภาพแวดล้อมในการทำงาน

และจากการที่บริษัทฯ ได้จัดให้มีสวัสดิการแก่พนักงาน
และมีแรงงานสัมพันธ์ที่ดีเยี่ยมระหว่างพนักงานกับบริษัทฯ
รวมทั้งสนับสนุนให้พนักงานทำงานอย่างปลอดภัยห่างไกลยาเสพติด และมีสุขภาพพลานามัยที่ดี
ทั้งในเวลาและนอกเวลาทำงานของพนักงานและครอบครัว จนทำให้บริษัทฯ
ได้รับการรับรองและได้รับรางวัลประเภทต่าง ๆ อย่างต่อเนื่อง ดังนี้

  - รางวัลดีเด่นด้านแรงงานสัมพันธ์และสวัสดิการแรงงาน 10 ปี ติดต่อกันระหว่างปี 2546-2555

  - รางวัลดีเด่นด้านความปลอดภัย อาชีวอนามัยฯ ระดับประเทศ 7 ปี ติดต่อกันระหว่างปี

  2549– 2555

  - ได้รับถ้วยรางวัลเกียรติยศ รักษามาตรฐานพร้อมเป็นต้นแบบ ระดับเงิน 2 ปี ติดต่อกันระหว่าง
  ปี

  2554 – 2555 ในการประกวดมหกรรมชมรม TO BE NUMBER ONE ระดับประเทศประจำปี

  2554 และ 2555 ซึ่งเป็นการยกระดับจากปี 2553 ที่ได้รับรางวัลรางวัลชนะเลิศ ดีเด่น

  ระดับประเทศ

  - ได้รับมอบโล่ประกาศเกียรติคุณ จากการที่บริษัทมีผลงานระดับดีเด่นด้านการป้องกันยาเสพติด

  จากสำนักงานคณะกรรมการป้องกันและปรามปราบยาเสพติด กระทรวงยุติธรรม

3.6 ลูกค้า

บริษัทฯ ตระหนักถึงการพัฒนา และ การปรับปรุง เพื่อเพิ่มขีดความสามารถในด้านต่าง ๆ
จึงได้ผูกพันตนเองต่อการจัดตั้งระบบคุณภาพ ซึ่งอ้างอิงตามข้อกำหนดในระบบมาตรฐานคุณภาพ ISO
9001:2008 และระบบมาตรฐานการจัดการคุณภาพ สำหรับอุตสาหกรรมรถยนต์ ISO/TS
16949:2009 ฉบับปัจจุบันขึ้นในบริษัท โดยกำหนดนโยบายคุณภาพดังนี้

“สร้างความพึงพอใจ เอาใจใส่คุณภาพ มุ่งมั่นพัฒนาองค์กร”

ทั้งนี้ บริษัทฯ มีความมุ่งมั่นอย่างยิ่งถึงการสร้างคุณภาพและความพึงพอใจ
เพื่อตอบสนองความต้องการของลูกค้า ซึ่งเป็นปัจจัยสำคัญต่อการดำเนินธุรกิจ ดังนั้น
เพื่อให้บรรลุเป้าหมายดังกล่าว บริษัทฯ จึงได้กำหนดแนวนโยบายดังนี้

- ให้ความสำคัญสูงสุดในด้านคุณภาพ เพื่อตอบสนองความพึงพอใจของลูกค้า

- ต้องทำความเข้าใจอย่างชัดเจนกับความต้องการของลูกค้า เพื่อจัดหาสินค้าและบริการที่มี

คุณภาพตรงตามความต้องการของลูกค้า

- มุ่งมั่นที่จะพัฒนาคุณภาพของสินค้า และการให้บริการอย่างต่อเนื่อง โดยเน้นถึงประสิทธิภาพ

สูงสุดของกระบวนการผลิตขั้นตอนการปฏิบัติงาน และการส่งมอบสินค้าให้ครบถ้วน ตรงต่อเวลา

- จัดทำ คงไว้ และดำเนินการอย่างมีประสิทธิภาพ ต่อระบบการบริหารงานคุณภาพ ซึ่งสอดคล้อง

กับความต้องการของลูกค้าและมาตรฐานของระบบบริหารคุณภาพ ISO 9001:2008 และ

ISO/TS16949:2009

- ดำเนินการส่งเสริม และพัฒนาบุคลากรอย่างต่อเนื่อง

- บริษัทฯ จัดให้มีระบบการควบคุมดูแลการปฏิบัติตามข้อตกลงที่ได้ให้ไว้กับลูกค้าอย่างเคร่งครัด

และด้วยความซื่อสัตย์สุจริต เอาใจใส่ และสม่ำเสมอ

- บริษัทฯ จัดให้มีระบบการควบคุมดูแลการรักษาข้อมูลความลับของลูกค้าเสมือนเป็นความลับ

ของบริษัทและระมัดระวังมิให้มีการนำความลับดังกล่าวไปใช้โดยมิชอบ

3.7 คู่ค้า

- บริษัทฯ กำหนดให้มีการปฏิบัติต่อคู่ค้าทุกรายด้วยความเสมอภาคและเป็นธรรมในการทำธุรกิจ

- บริษัทไม่เรียก ไม่รับ และไม่จ่ายผลประโยชน์ใดอันอาจก่อให้เกิดการกระทำที่ไม่สุจริตและไม่

โปร่งใสกับคู่ค้า

- บริษัทยึดมั่นในคำสัญญาที่เราให้ไว้ต่อคู่ค้าและจะปฏิบัติตามอย่างเคร่งครัด ซึ่งเมื่อใดที่ค้นพบว่า

ไม่สามารถปฏิบัติตามได้ ก็จะต้องแจ้งให้ทราบอย่างเป็นระบบโดยพลันเพื่อร่วมกันหาทางแก้ไข

-   จัดให้มีระบบการควบคุมดูแลมิให้มีการนำข้อมูลความลับของคู่ค้าไปเปิดเผยหรือนำไปใช้เพื่อ

  ดำเนินธุรกิจโดยวิธีการที่ผิดกฎหมาย

3.8 คู่แข่งทางการค้า

- บริษัทปฏิบัติต่อคู่แข่งทางการค้าให้สอดคล้องกับหลักสากลภายใต้กรอบแห่งกฎหมายเกี่ยวกับ

หลักปฏิบัติการแข่งขันทางการค้า

-   จัดให้มีระบบการควบคุมดูแลมิให้มีการดำเนินการใด ๆ เพื่อให้ได้มาหรือใช้ข้อมูลความลับทาง

  การค้าของคู่แข่งขันโดยวิธีการที่ผิดกฎหมาย

3.9 เจ้าหนี้

-   จัดให้มีระบบการควบคุมดูแลการปฏิบัติตามสัญญา ข้อตกลงและเงื่อนไขข้อผูกพันที่มีต่อเจ้าหนี้

อย่างเคร่งครัด รายงานฐานะทางการเงินของบริษัทแก่เจ้าหนี้ด้วยความซื่อสัตย์ ถูกต้องและตรง

เวลาให้แก่เจ้าหนี้อย่างสม่ำเสมอ

-   แจ้งให้เจ้าหนี้ทราบทันทีหากไม่สามารถปฏิบัติตามข้อผูกพันในสัญญา เพื่อร่วมกันหาแนว

  ทางแก้ไขและป้องกันไม่ให้เกิดความเสียหาย โดยคำนึงถึงชื่อเสียงของบริษัทเป็นสำคัญ

3.10 ภาครัฐ

- บริษัทฯ มุ่งรักษาความสัมพันธ์ที่ดีกับภาครัฐ ภายใต้ขอบเขตที่เหมาะสม รวมทั้งให้ความร่วมมือ

กับภาครัฐและองค์กรที่เกี่ยวข้องในการให้ข้อมูลอย่างเหมาะสม เพื่อประโยชน์ของประเทศและ

ส่วนรวม

- ยึดถือปฏิบัติอย่างเคร่งครัดต่อกฎหมายที่เกี่ยวข้องในด้านต่าง ๆ ทั้งความปลอดภัยอาชีวอนามัย

และสภาพแวดล้อมในการทำงานของพนักงาน การจัดการด้านภาษีอากรและบัญชี ฯลฯ รวมทั้ง

ประกาศ ต่าง ๆ ของทางราชการที่เกี่ยวข้องกับการดำเนินธุรกิจของบริษัทฯ โดยพนักงานทุก

ระดับจะต้องศึกษาและทำความเข้าใจในกฎหมายต่างๆ ที่เกี่ยวข้องของตนเอง เพื่อที่จะไม่

ดำเนินการใดๆ อันเป็นการขัดต่อกฎหมายนั้น ๆ

-   จัดรวบรวมให้มีทะเบียนกฎหมายซึ่งเป็นข้อมูลด้านกฎหมายที่เกี่ยวข้องของทุกหน่วยงานใน

  บริษัท เพื่อใช้อ้างอิงและคอยติดตามปรับปรุงกฎหมายให้ทันสมัยอยู่เสมอ โดยพนักงานและ

  ผู้ปฏิบัติงานสามารถเข้าถึงข้อมูลด้านกฎหมายนั้นได้โดยสะดวก

-   มุ่งปลูกฝังจิตสำนึกของพนักงานทุกระดับให้เกิดความรับผิดชอบต่อการปฏิบัติตามกฎหมาย

  และระเบียบข้อบังคับของบริษัทอย่างต่อเนื่อง

3.11 ชุมชนและสังคม

  บริษัทฯ เป็นส่วนหนึ่งของสังคมและชุมชน ฉะนั้นเพื่อเป็นการตอบแทนสังคม และชุมชน

บริษัทฯ จึงมีความมุ่งมั่นที่จะพัฒนา และปรับปรุงระบบมาตรฐานการจัดการสิ่งแวดล้อม
(ISO14001:2004) อย่างต่อเนื่อง ตลอดจนให้ความร่วมมือด้านสิ่งแวดล้อมกับองค์กรต่าง ๆ
เพื่อการพัฒนาคุณภาพชีวิตและสิ่งแวดล้อม บริษัทฯ จึงได้กำหนดนโยบายด้านสิ่งแวดล้อมไว้ ดังนี้คือ

นโยบายด้านสิ่งแวดล้อม

-   ดำเนินการป้องกัน และควบคุมมลภาวะต่าง ๆ ของบริษัทฯ ให้เป็นไปตามที่กฎหมายบัญญัติไว้

  รวมถึงปฏิบัติตามกฎระเบียบ และข้อกำหนดด้านสิ่งแวดล้อมอย่างเคร่งครัด

-   มุ่งเน้น และส่งเสริมให้พนักงานทุกคน มีส่วนร่วมในการช่วยลดมลภาวะ และมีจิตสำนึกในการ

  อนุรักษ์ทรัพยากรและรักษาสิ่งแวดล้อม

- พัฒนาและปรับปรุงการผลิตสินค้า โดยคำนึงถึงผลกระทบต่อสิ่งแวดล้อมทุกขั้นตอนการผลิต

- บริษัทฯจะดำเนินการประเมินผล และทบทวนการปรับปรุงสิ่งแวดล้อมอย่างต่อเนื่อง
เพื่อให้เป็นไปตามวัตถุประสงค์ และเป้าหมายที่วางไว้

นโยบายด้านความรับผิดชอบต่อสังคม

บริษัทฯ ยังมีความมุ่งมั่นในการดำเนินธุรกิจด้วยความรับผิดชอบต่อสังคม
ซึ่งมีผลในการพัฒนาระบบมาตรฐานต่าง ๆ ได้ อย่างยั่งยืน ดังนั้น บริษัทฯ
จึงได้กำหนดนโยบายด้านความรับผิดชอบต่อสังคม (CSR) ซึ่งรวมทั้งการอนุรักษ์พลังงาน
เพื่อเป็นแนวทางในการดำเนินงานด้านความรับผิดชอบต่อสังคม ดังนี้

- บริษัทจะดำเนินธุรกิจ ภายใต้หลักจริยธรรมและการกำกับที่ดี ควบคู่ไปกับการใส่ใจดูแล

สังคม และรักษาสิ่งแวดล้อม โดยดำเนินการเพื่อให้ได้รับการรับรองว่า เป็นบริษัทที่มีความ

รับผิดชอบต่อสังคม (Corporate Social Responsibility :CSR)

- มุ่งมั่นที่จะพัฒนา ปรับปรุงระบบมาตรฐานการจัดการสิ่งแวดล้อมและระบบการจัดการอาชีว-

อนามัย และความปลอดภัยในการทำงาน โดยการทำงานภายใต้ ระบบมาตรฐานการจัดการ

สิ่งแวดล้อม ISO 14001:2004 และมาตรฐานความปลอดภัยโฮ-สาส (OHSAS) 18001:2007

รวมทั้งจะรักษาระบบคุณภาพ ISO 9001:2008 อย่างต่อเนื่อง เพื่อขยายการเติบโตขององค์กร

ควบคู่ไปกับความรับผิดชอบต่อสังคมสิ่งแวดล้อมและความปลอดภัยในการทำงาน

-   บริษัทฯจะให้การส่งเสริมและการสนับสนุนที่จำเป็น ทั้งด้านทรัพยากร บุคลากร

  งบประมาณ เวลาในการทำงาน การฝึกอบรม เพื่อพัฒนางานด้านความรับผิดชอบต่อสังคมในทุก ๆ
  ด้าน ซึ่งรวมทั้งการนำเสนอข้อคิดเห็น เพื่อให้การดำเนินงานด้านความรับผิดชอบต่อสังคม (CSR)
  เป็นไปอย่างเรียบร้อยและยั่งยืน

-   บริษัทจัดให้มีการทบทวนเป้าหมาย และแผนงานด้านความรับผิดชอบต่อสังคม รวมทั้งการ

  ประเมินผลอย่างน้อยปีละ 1 ครั้ง

นโยบายด้านการอนุรักษ์พลังงาน

บริษัทฯ ยังได้ตระหนักถึงความสำคัญของการใช้ทรัพยากรพลังงานอย่างมีประสิทธิภาพ ฉะนั้น
เพื่อให้มีการผลิตและการใช้พลังงานอย่างประหยัดและมีประสิทธิภาพ
และเพื่อให้พนักงานทุกคนมีส่วนร่วมในการจัดการด้านพลังงานอย่างต่อเนื่องและคงอยู่ต่อไป บริษัทฯ
จึงได้กำหนดนโยบายด้านอนุรักษ์พลังงาน เพื่อใช้เป็นแนวทางในการดำเนินงานด้านอนุรักษ์พลังงาน
ดังนี้

- ดำเนินการและพัฒนาระบบการจัดการพลังงานอย่างเหมาะสม
โดยกำหนดให้การอนุรักษ์พลังงานเป็นส่วนหนึ่งของการดำเนินงานของบริษัทฯ
และให้สอดคล้องกับกฎหมายและข้อกำหนดอื่นๆ ที่เกี่ยวข้อง

- ดำเนินการปรับปรุงประสิทธิภาพการใช้ทรัพยากรพลังงานขององค์กรอย่างต่อเนื่องและ

เหมาะสมกับธุรกิจ เทคโนโลยีที่ใช้ และแนวทางการปฏิบัติงานที่ดี รวมถึงกฎหมายที่

เกี่ยวข้อง

- บริษัทฯจะกำหนดแผนและเป้าหมายของการอนุรักษ์พลังงานในแต่ละปี และสื่อสารให้

พนักงานทุกคนเข้าใจและปฏิบัติได้อย่างถูกต้อง

- บริษัทฯ ถือว่าการอนุรักษ์พลังงานเป็นหน้าที่ความรับผิดชอบของผู้บริหารและพนักงาน

ของบริษัทฯ ทุกคนที่จะให้ความร่วมมือในการปฏิบัติตามมาตรการที่กำหนด

- บริษัทฯ จะให้การส่งเสริม และให้การสนับสนุนที่จำเป็น ทั้งทรัพยากรด้านบุคลากร ด้าน

ประมาณ เวลาในการทำงาน การฝึกอบรม และการมีส่วนร่วมในการนำเสนอข้อคิดเห็น เพื่อ

พัฒนางานด้านพลังงานให้เป็นไปอย่างเรียบร้อยและมีประสิทธิภาพ

- นโยบาย เป้าหมาย และแผนงานด้านการอนุรักษ์พลังงาน ผู้บริหารและคณะทำงานด้านการ

จัดการพลังงาน จะทำการทบทวนทุก ๆ 1 ปี

อนึ่งบริษัทฯ ได้เล็งเห็นถึงความสำคัญของมาตรฐานระบบการจัดการพลังงาน(Energy
Management System) หรือ ISO 50001
จึงได้เข้าร่วมโครงการฝึกอบรมและให้คำปรึกษาแนะนำการจัดระบบการจัดการพลังงาน ตาม ISO
50001 กับทางสำนักงานมาตรฐานผลิตภัณฑ์อุตสาหกรรม
ซึ่งมีสำนักงานเพิ่มผลผลิตแห่งชาติเป็นที่ปรึกษาโครงการ
ทั้งนี้เพื่อจะได้นำมาตรฐานระบบการจัดการพลังงาน ISO 50001
มาเป็นกรอบในการทำงานด้านการบริหารจัดการพลังงานในองค์กร โดยมีจุดมุ่งหมายสำคัญ
คือเพื่อให้บุคลากรในองค์กรมีจิตสำนึกในการรู้ รักษ์ และประหยัดพลังงาน
รวมทั้งต้องการให้การอนุรักษ์ในองค์กรเป็นไปอย่างมีประสิทธิภาพ ประสิทธิผล
และเพื่อให้มีการลดค่าใช้จ่ายด้านพลังงานอย่างยั่งยืนต่อเนื่อง

ผลจากการร่วมมือของบุคลากรทุกระดับในองค์กร เพื่อปฏิบัติตามนโยบายอย่างเคร่งครัด
รวมทั้งร่วมมือร่วมใจในการปฏิบัติตามพันธกิจร่วมของพนักงานที่กล่าวไว้ว่า
“ความปลอดภัยมาเป็นอันดับหนึ่ง คำนึงถึงความพึงพอใจ ห่วงใยใส่ใจสังคม
ระดมพัฒนาอย่างต่อเนื่อง” ทำให้บริษัทได้รับการรับรองมาตรฐานต่าง ๆ อย่างต่อเนื่อง ดังนี้

-   มาตรฐานคุณภาพชีวิตการทำงาน (MS-QWL 1:2008)
    จากสถาบันเสริมสร้างขีดความสามารถมนุษย์ สภาอุตสาหกรรม
    และสำนักงานกองทุนสนับสนุนการสร้างเสริมสุขภาพ

-   มาตรฐานความปลอดภัยโฮ–สาส (OHSAS) 18001:2007

-   มาตรฐานของระบบบริหารคุณภาพ ISO 9001:2008 และ ISO/TS 16949:2009

-   มาตรฐานการจัดการสิ่งแวดล้อม ISO14001:2004

-   มาตรฐานแรงงานไทย (มรท.8001-2546) กระทรวงแรงงาน

หมวดที่ 4 การเปิดเผยข้อมูล และความโปร่งใส

เพื่อเป็นการสร้างความมั่นใจว่า บริษัทฯ ได้เปิดเผยข้อมูลสำคัญที่เกี่ยวข้องกับบริษัทฯ
ได้อย่างถูกต้อง ครบถ้วน ทันเวลา โปร่งใส ซึ่งข้อมูลข่าวสาวที่มีนัยสำคัญนั้น
รวมถึงฐานะทางการเงิน ผลการดำเนินงาน การเป็นเจ้าของ
และกระบวนของการกำกับดูแลกิจการของบริษัท ดังนั้นคณะกรรมการบริษัทฯ
จึงได้กำหนดแนวปฏิบัติไว้ดังนี้

- กำหนดให้มีการเปิดเผยข้อมูลสำคัญของบริษัททั้งข้อมูลทางการเงิน
และข้อมูลที่มิใช่ทางการเงินอย่างถูกต้อง ครบถ้วน ทันเวลา โปร่งใส
และเป็นไปตามเกณฑ์ที่หน่วยงานราชการที่เกี่ยวข้องประกาศกำหนด
รายงานข้อมูลและสารสนเทศสำคัญอื่น ๆ ตามแบบแสดงรายงานข้อมูลประจำปี (แบบ
56-1)และรายงานประจำปีต่อผู้ถือหุ้นและนักลงทุนทั่วไป ผ่านช่องทางของตลาดหลักทรัพย์ฯ
และผ่านเว็บไซต์ของบริษัทที่ www.ssscth.com

ในการนี้คณะกรรมการบริษัท ได้แต่งตั้งคณะกรรมการตรวจสอบ
ซึ่งประกอบด้วยกรรมการอิสระจำนวน 5 ท่านที่ไม่เป็นผู้บริหาร
เป็นผู้ดูแลรับผิดชอบเกี่ยวกับคุณภาพของรายงานทางการเงิน และระบบควบคุมภายใน

- กำหนดให้มีการเปิดเผยบทบาทหน้าที่ของคณะกรรมการและคณะกรรมการตรวจสอบ
จำนวนครั้งของการประชุมและจำนวนกรรมการแต่ละคนที่เข้าประชุมในปีที่ผ่านมาและความเห็นจากการทำหน้าที่

- ในการพิจารณาค่าตอบแทนของกรรมการนั้น
คณะกรรมการบริษัทพิจารณาจากการเปรียบเทียบกับระดับที่ปฏิบัติอยู่ในอุตสาหกรรมเดียวกัน
ผลประกอบการของบริษัทฯ และหน้าที่ความรับผิดชอบของกรรมการ
โดยการพิจารณากำหนดค่าตอบแทนของกรรมการอยู่ในอำนาจอนุมัติของที่ประชุมสามัญผู้ถือหุ้น

- คณะกรรมการบริษัทตระหนักดีว่าข้อมูลของบริษัท ทั้งที่เกี่ยวกับการเงินและที่ไม่ใช่การเงิน
ล้วนมีผลต่อกระบวนการตัดสินใจของผู้ลงทุนและผู้ที่มีส่วนได้ส่วนเสียของบริษัท
จึงได้กำชับให้ฝ่ายบริหารดำเนินการในเรื่องที่เกี่ยวกับการเปิดเผยข้อมูลที่ครบถ้วน
ตรงต่อความเป็นจริง เชื่อถือได้ สม่ำเสมอ และทันเวลา ซึ่งฝ่ายบริหารของบริษัท
ได้ให้ความสำคัญและยึดถือปฏิบัติมาโดยตลอด ในส่วนของงานด้านผู้ลงทุนสัมพันธ์นั้น ได้มอบหมายให้
นายบุญชัย เชียรเจริญธนกิจ ผู้จัดการทั่วไปอาวุโสฝ่ายบริหารบัญชีและการเงิน
ทำหน้าที่ติดต่อสื่อสารกับผู้ลงทุนสถาบัน ผู้ถือหุ้น รวมทั้งนักวิเคราะห์
ซึ่งผู้ลงทุนสามารถติดต่อขอทราบข้อมูลบริษัทได้ที่โทร 02-385-9242 หรือที่ website
www.ssscth.com หรือที่ e-mail address : boonchai@ssscth.com

หมวดที่ 5 ความรับผิดชอบของคณะกรรมการ

คณะกรรมการบริษัทประกอบด้วยผู้มีความรู้ความเชี่ยวชาญและประสบการณ์ ที่สามารถกำหนดกลยุทธ์
วิสัยทัศน์ของบริษัทได้เป็นอย่างดี ปฏิบัติหน้าที่ด้วยความทุ่มเทอย่างเต็มที่
และอุทิศเวลาให้บริษัทได้อย่างเหมาะสม
คณะกรรมการรับผิดชอบการดำเนินธุรกิจกำกับแนวทางดำเนินการของบริษัทผ่านฝ่ายบริหารที่ได้สรรหาและแต่งตั้งเพื่อมอบหมายให้รับผิดชอบในแต่ละเรื่อง
และมีการแต่งตั้งคณะกรรมการเฉพาะเรื่องมาช่วยดูแล
ทั้งยังมีการวางระบบที่มีประสิทธิภาพในการติดตามและวัดผลการบริหารจัดการของคณะผู้บริหารโดยคณะกรรมการบริษัท

5.1 โครงสร้างคณะกรรมการบริษัท

คณะกรรมการของบริษัทฯ มีคุณสมบัติตามที่กฎหมายและบริษัทฯ กำหนด ซึ่งเป็นผู้มีความรู้ ทักษะ
และประสบการณ์ในการดำเนินธุรกิจ ไม่ดำรงตำแหน่งกรรมการ
หรือผู้บริหารในธุรกิจที่อาจมีความขัดแย้งทางผลประโยชน์กับบริษัทฯ
ซึ่งปัจจุบันคณะกรรมการของบริษัทฯ มีจำนวน 15 ท่าน ประกอบด้วย

-   กรรมการที่เป็นผู้บริหาร 4 ท่าน

-   กรรมการที่เป็นตัวแทนของผู้ถือหุ้นรายใหญ่ 2 ท่าน

-   กรรมการที่ไม่เป็นผู้บริหาร 4 ท่าน

-   กรรมการอิสระ (เป็นกรรมการตรวจสอบด้วย) 5 ท่าน

- กรรมการอิสระ รวมถึงกรรมการตรวจสอบ ทั้ง 5 ท่าน มีคุณสมบัติ
องค์ประกอบและอำนาจหน้าที่เป็นไปตามนิยามของตลาดหลักทรัพย์ฯ
และกฎบัตรของคณะกรรมการตรวจสอบ ที่คณะกรรมการได้กำหนดและแก้ไขปรับปรุงเมื่อปี 2554
ตามที่ได้เปิดเผยไว้ที่เว็บไซด์ของบริษัทที่ www.ssscth.com

- ประธานกรรมการ ไม่เป็นบุคคลเดียวกับกรรมการผู้อำนวยการ
เพื่อเป็นการแบ่งแยกหน้าที่ในการกำหนดนโยบายการกำกับดูแล และการบริหารงานประจำ
โดยมีการแบ่งแยกบทบาทหน้าที่อย่างชัดเจน

- ประธานกรรมการแม้ว่าจะไม่ได้เป็นกรรมการอิสระ แต่สามารถปฏิบัติหน้าที่ด้วยความรับผิดชอบ
และกำหนดกลยุทธ์การดำเนินธุรกิจของบริษัทฯ
โดยปราศจากความขัดแย้งทางผลประโยชน์อย่างเป็นอิสระ
มีภาวะผู้นำสามารถกำกับดูแลการดำเนินธุรกิจของฝ่ายบริหาร
เพื่อให้เกิดประสิทธิภาพและประสิทธิผลและบรรลุเป้าหมายที่บริษัทฯ ตั้งไว้
แต่ต้องไม่มีส่วนร่วมและไม่ก้าวก่ายในการบริหารงานปกติประจำวัน
โดยให้เป็นหน้าที่ของกรรมการผู้อำนวยการภายใต้กรอบอำนาจที่ได้รับจากคณะกรรมการ

- ในการดำเนินกิจการของบริษัท กรรมการและผู้บริหารจะปฏิบัติหน้าที่ด้วยความรับผิดชอบ
ความระมัดระวัง และความซื่อสัตย์สุจริต รวมทั้งต้องปฏิบัติให้เป็นไปตามกฎหมาย วัตถุประสงค์
ข้อบังคับของบริษัท และมติคณะกรรมการ ตลอดจนมติของที่ประชุมผู้ถือหุ้น

- และเพี่อให้ผู้บริหาร และพนักงานทุกระดับ
มีจุดมุ่งหมายการดำเนินงานตามสิทธิและหน้าที่ความรับผิดชอบ ดำเนินไปในทิศทางเดียวกัน
บริษัทจึงได้มีการกำหนดวิสัยทัศน์ และพันธกิจของบริษัทดังนี้

วิสัยทัศน์ของบริษัท

  ก้าวสู่ความเป็นผู้นำด้านศูนย์บริการเหล็กม้วนและเหล็กแผ่นในประเทศ ที่มีคุณภาพตามความ

ต้องการของลูกค้า ปฏิบัติต่อผู้ถือหุ้น ลูกค้า คู่ค้า และพนักงานอย่างเป็นธรรม
และมีความรับผิดชอบต่อสังคม

พันธกิจร่วมของพนักงาน SSSC

-   ความปลอดภัยมาเป็นอันดับหนึ่ง S SAFETY FIRST

-   คำนึงถึงความพึงพอใจ S SATISFACTION

-   ห่วงใยใส่ใจสังคม S SOCIAL CARE

-   ระดมพัฒนาอย่างต่อเนื่อง C CONTINUAL IMPROVEMENT

- คณะกรรมการบริษัท มีวาระการดำรงตำแหน่งที่แน่นอน ซึ่งตามข้อบังคับของบริษัท
กำหนดไว้ว่าในการประชุมสามัญประจำปีทุกครั้ง ให้กรรมการจำนวน 1 ใน 3 ออกจากตำแหน่ง
โดยกรรมการที่จะต้องออกจากตำแหน่งในปีแรกและปีที่สองภายหลังจดทะเบียนบริษัทนั้นให้จับฉลากกันว่าผู้ใดจะออก
ส่วนปีหลัง ๆ ต่อไปให้กรรมการที่อยู่ในตำแหน่งนานที่สุดนั้นเป็นผู้ออกจากตำแหน่ง
กรรมการซึ่งพ้นจากตำแหน่งแล้วอาจได้รับเลือกตั้งใหม่ได้

- คณะกรรมการได้มีการกำหนดและจัดทำนโยบายการกำกับดูแลกิจการ
รวมทั้งคู่มือจรรยาบรรณสำหรับกรรมการ ผู้บริหาร และพนักงาน
เพื่อให้สอดคล้องกับแนวปฏิบัติที่ดีของ “เข็มทิศธุรกิจ” ไว้เป็นลาย-ลักษณ์อักษร เพื่อให้กรรมการ
ผู้บริหาร และพนักงานของบริษัทฯ ปฏิบัติอย่างเป็นรูปธรรม โดยได้เผยแพร่ไว้ในเว็บไซต์ของบริษัทฯ
ที่ www.ssscth.com

- นอกจากนี้ คณะกรรมการบริษัทฯ ยังได้มีการแต่งตั้งให้ นายหิรัณย์ โกมลหิรัณย์
ซึ่งผ่านการอบรมหลักสูตรประกาศนียบัตรสำหรับเลขานุการบริษัท
จากสมาคมส่งเสริมสถาบันกรรมการบริษัทไทย (IOD) เป็นเลขานุการบริษัท
เพื่อสนับสนุนการปฏิบัติหน้าที่ของคณะกรรมการให้เป็นไปเพื่อประโยชน์ที่ดีที่สุดของผู้ถือหุ้น
โดยทำหน้าที่รับผิดชอบเกี่ยวกับการประชุมคณะกรรมการบริษัทฯ และการประชุมผู้ถือหุ้น
การจัดเตรียมระเบียบวาระการประชุม จัดทำหนังสือเชิญประชุมและรายงานการประชุม
จัดทำเอกสารเกี่ยวกับการประชุม รวมทั้งจัดเก็บเอกสารที่สำคัญของกรรมการและผู้บริหาร เช่น
ทะเบียนกรรมการ หนังสือนัดประชุมคณะกรรมการและผู้ถือหุ้น,
รายงานการประชุมคณะกรรมการและผู้ถือหุ้น และรายงานประจำปีของบริษัท
รายงานการมีส่วนได้เสียที่รายงานโดยกรรมการหรือผู้บริหาร
พร้อมทั้งดูแลและให้คำแนะนำต่อคณะกรรมการบริษัทฯในเรื่องกฎหมายและข้อบังคับต่างๆ
เพื่อให้การปฏิบัติของคณะกรรมการเป็นไปตามกฎระเบียบ ข้อบังคับที่สำนักงาน ก.ล.ต.
ตลาดหลักทรัพย์ฯ และกฎหมายที่เกี่ยวข้องได้กำหนดไว้

-   คณะกรรมการบริษัทจัดให้มีระบบการควบคุมภายในที่ครอบคลุมทั้งด้านการเงิน การปฏิบัติงาน
    การดำเนินการ ให้เป็นไปตามกฎหมาย ข้อบังคับและระเบียบที่เกี่ยวข้อง
    โดยมีผู้ตรวจสอบภายใน ซึ่งเป็นหน่วยงานอิสระที่รายงานตรงต่อคณะกรรมการตรวจสอบ
    ทำหน้าที่ตรวจสอบการปฏิบัติงานของฝ่ายจัดการ ทั้งนี้ ในปี 2555
    คณะกรรมการตรวจสอบได้ร่วมกันประเมินความเพียงพอของระบบการควบคุมภายในของบริษัทแล้วเห็นว่ามีระบบควบคุมภายในที่เพียงพอแล้ว

5.2 คณะอนุกรรมการ

- คณะกรรมการบริษัทฯ ได้แต่งตั้งคณะอนุกรรมการเพื่อช่วยในการกำกับดูแลกิจการของบริษัท คือ
กรรมการตรวจสอบ ซึ่งหลังสุดได้มีการแต่งตั้งเมื่อวันที่ 19 มีนาคม 2554
โดยมีวาระการดำรงตำแหน่งคราวละ 2 ปี
ดังรายละเอียดในหัวข้ออำนาจหน้าที่ของคณะกรรมการตรวจสอบ
และรายงานของคณะกรรมการตรวจสอบ

- เพื่อให้ผู้ถือหุ้นมั่นใจว่าการตัดสินใจต่าง ๆ
ของคณะกรรมการจะเป็นไปโดยคำนึงถึงประโยชน์ของผู้ถือหุ้นโดยรวมเป็นสำคัญ
เพื่อความโปร่งใสและเป็นอิสระในการปฏิบัติหน้าที่ บริษัทฯมีกรรมการตรวจสอบ
ที่เป็นกรรมการอิสระด้วย 5 ท่าน ซึ่งไม่น้อยกว่า 1 ใน 3 ของจำนวนกรรมการทั้งหมด
ทั้งนี้ก็เพื่อให้กรรมการตรวจสอบนั้นได้มีความคล่องตัวในการบริหารจัดการ
และสามารถแสดงความเห็นอย่างตรงไปตรงมาต่อรายงานทางการเงิน และระบบการควบคุมภายใน
ตลอดจนเอื้อโอกาสให้ฝ่ายจัดการ และผู้สอบบัญชีได้มีการปรึกษาหารือ
เพื่อจัดการความเสี่ยงที่อาจเกิดขึ้น
ซึ่งกรรมการตรวจสอบดังกล่าวคัดเลือกจากบุคคลที่มีคุณสมบัติตามที่กฎหมายบริษัทมหาชนจำกัด พ.ศ.
2535 ประกาศของคณะกรรมการกำกับหลักทรัพย์และตลาดหลักทรัพย์
และประกาศของตลาดหลักทรัพย์แห่งประเทศไทยที่เกี่ยวข้อง
รวมทั้งกฎบัตรของคณะกรรมการตรวจสอบที่ได้กำหนดไว้

เพื่อให้เป็นไปตามหลักการกำกับดูแลกิจการที่ดี เมื่อวันที่ 28 กุมภาพันธ์ 2555 คณะกรรมการ
บริษัทฯ ได้มีมติแต่งตั้งคณะอนุกรรมการ/คณะกรรมการชุดย่อยเพิ่มอีก 3 คณะ
โดยได้มอบหมายภาระหน้าที่ในการพิจารณากลั่นกรองการดำเนินงานที่สำคัญเป็นการเฉพาะเรื่องด้วยความรอบคอบและมีประสิทธิภาพ
เพื่อนำเสนอความเห็นต่อคณะกรรมการบริษัทฯ
โดยโครงสร้างของคณะอนุกรรมการ/คณะกรรมการชุดย่อย ที่แต่งตั้งขึ้นใหม่ มีดังต่อไปนี้ คือ

1) คณะกรรมการสรรหาและกำหนดค่าตอบแทน

คณะกรรมการสรรหาและกำหนดค่าตอบแทนของบริษัท ประกอบด้วยกรรมการอิสระ 3 ท่าน คือ

+-----------------------+-----------------------------+----------------+
| ชื่อ – สกุล              | ตำแหน่ง                      | จำนวนครั้ง       |
|                       |                             |                |
|                       |                             | ที่เข้าร่วมประชุม   |
+-----------------------+-----------------------------+----------------+
| 1. รศ.ดร.สุจริต         | ประธานคณะกรรมการสรรหา       | 2/2            |
| คูณธนกุลวงศ์             |                             |                |
|                       | และกำหนดค่าตอบแทน            |                |
+-----------------------+-----------------------------+----------------+
| 2. นายพงษ์ศักดิ์ อังสุพันธุ์   | ก                           | 2/2            |
|                       | รรมการสรรหาและกำหนดค่าตอบแทน |                |
+-----------------------+-----------------------------+----------------+
| 3. นายวิชิต วุฒิสมบัติ      | ก                           | 2/2            |
|                       | รรมการสรรหาและกำหนดค่าตอบแทน |                |
+-----------------------+-----------------------------+----------------+
| นายบุญชัย เชียรเจริญธนกิจ  |                             |                |
| ผู้จัดการทั่วไปอาวุโส       |                             |                |
| ฝ่ายบริหารบัญชีและการเงิน  |                             |                |
| เป็นเลขานุการ           |                             |                |
|                       |                             |                |
| คณะกรรมการ            |                             |                |
| สรรหาและกำหนดค่าตอบแทน |                             |                |
+-----------------------+-----------------------------+----------------+

ปี 2555 คณะกรรมการสรรหาและกำหนดค่าตอบแทน ได้มีการประชุม จำนวน 2 ครั้ง

หน้าที่และความรับผิดชอบอันเกี่ยวกับการสรรหา

1.  กำหนดหลักเกณฑ์และนโยบายในการสรรหากรรมการบริษัท และกรรมการชุดย่อย
    โดยพิจารณาความเหมาะสมของจำนวน โครงสร้าง และองค์ประกอบของคณะกรรมการ
    กำหนดคุณสมบัติของกรรมการ เพื่อเสนอต่อคณะกรรมการบริษัท
    และ/หรือเสนอขออนุมัติต่อที่ประชุมผู้ถือหุ้นแล้วแต่กรณี

2.  สรรหา คัดเลือกและเสนอบุคคลให้ดำรงตำแหน่งกรรมการบริษัท กรรมการชุดย่อย
    และเลขานุการบริษัท เพื่อนำเสนอต่อที่ประชุมคณะกรรมการบริษัท
    และ/หรือผู้ถือหุ้นเพื่อพิจารณาอนุมัติ ในกรณีที่ตำแหน่งว่างลงเนื่องจากครบวาระ
    และในกรณีอื่นๆ

3.  ปฏิบัติการอื่นใดที่เกี่ยวกับการสรรหาตามที่คณะกรรมการบริษัทมอบหมาย

หน้าที่และความรับผิดชอบอันเกี่ยวกับการกำหนดค่าตอบแทน

1.  เสนอนโยบายผลตอบแทน แนวทางการจ่ายค่าตอบแทนและผลประโยชน์อื่นๆ
    สำหรับกรรมการในคณะกรรมการบริษัท คณะอนุกรรมการต่างๆ และผู้บริหารระดับสูง
    ให้เหมาะสมกับหน้าที่ความรับผิดชอบ
    สอดคล้องกับผลการดำเนินงานของบริษัทและภาวะตลาดอยู่เสมอ

2.  กำหนดค่าตอบแทนที่จำเป็นและเหมาะสมทั้งที่เป็นตัวเงินและมิใช่ตัวเงินของคณะกรรมการบริษัท
    เป็นรายบุคคลในแต่ละปี โดยพิจารณาความเหมาะสมกับภาระหน้าที่ ความรับผิดชอบ
    ผลงานและเปรียบเทียบกับบริษัทในธุรกิจที่คล้ายคลึงกัน
    และประโยชน์ที่คาดว่าจะได้รับจากกรรมการ
    เพื่อเสนอให้คณะกรรมการบริษัทพิจารณาเห็นชอบและนำเสนอต่อที่ประชุมผู้ถือหุ้นเพื่ออนุมัติ

3.  รับผิดชอบต่อคณะกรรมการบริษัท และมีหน้าที่ให้คำชี้แจง
    ตอบคำถามเกี่ยวกับค่าตอบแทนของคณะกรรมการในที่ประชุมผู้ถือหุ้น

4.  รายงานนโยบาย หลักการ/เหตุผลของการกำหนดค่าตอบแทนกรรมการและผู้บริหาร
    ตามข้อกำหนดของตลาดหลักทรัพย์ฯ โดยเปิดเผยไว้ใน แบบแสดงข้อมูลประจำปี (56-1)
    และรายงานประจำปี

5.  กำหนดกลยุทธ์ทางธุรกิจ นโยบาย แผนธุรกิจและงบประมาณของบริษัทฯ
    เพื่อเสนอต่อคณะกรรมการบริษัทเพื่อพิจารณาให้ความเห็นชอบ

6.  ปฏิบัติการอื่นใดที่เกี่ยวกับการกำหนดค่าตอบแทนตามที่คณะกรรมการบริษัทมอบหมาย

2) คณะกรรมการกำกับดูแลกิจการ

คณะกรรมการกำกับดูแลกิจการของบริษัท ประกอบด้วยกรรมการอิสระ 3 ท่าน คือ

+-----------------------+------------------------------+--------------+
| ชื่อ – สกุล              | ตำแหน่ง                       | จำนวนครั้ง     |
|                       |                              |              |
|                       |                              | ที่เข้าร่วมประชุม |
+-----------------------+------------------------------+--------------+
| 1. ดร. ดำริ สุโขธนัง     | ประธานคณะกรรมการกำกับดูแลกิจการ | 2/2          |
+-----------------------+------------------------------+--------------+
| 2. นายพงษ์ศักดิ์ อังสุพันธุ์   | กรรมการกำกับดูแลกิจการ          | 2/2          |
+-----------------------+------------------------------+--------------+
| 3. นายวิจารณ์ ขวัญจันทร์   | กรรมการกำกับดูแลกิจการ          | 1/2          |
+-----------------------+------------------------------+--------------+
| นายหิรัณย์ โกมลหิรัณย์      |                              |              |
| เลขานุกา               |                              |              |
| รบริษัท/ผู้จัดการฝ่ายกฎหมาย |                              |              |
| เป็นเลขานุการค          |                              |              |
| ณะกรรมการกำกับดูแลกิจการ |                              |              |
+-----------------------+------------------------------+--------------+

ปี 2555 คณะกรรมการกำกับดูแลกิจการ ได้มีการประชุม จำนวน 2 ครั้ง

อำนาจหน้าที่และความรับผิดชอบของคณะกรรมการกำกับดูแลกิจการ

1.  เพื่อนำเสนอแนวนโยบายการกำกับดูแลกิจการที่ดี (Corporate Governance Policy)
    และจริยธรรม และข้อพึงปฏิบัติในการทำงาน (Code of Ethics)
    ของบริษัทต่อคณะกรรมการบริษัท เพื่อพิจารณาอนุมัติ

2.  กำกับดูแลการปฏิบัติงานของคณะกรรมการบริษัท คณะกรรมการบริหาร คณะอนุกรรมการต่างๆ
    และฝ่ายบริหารเพื่อให้เป็นไปตามหลักการกำกับดูแลกิจการที่ดี
    จรรยาบรรณและจริยธรรมทางธุรกิจ

3.  ทบทวนนโยบาย หลักการ และแนวทางการปฏิบัติงานที่ดีอย่างสม่ำเสมอ
    เพื่อให้สอดคล้องกับแนวทางปฏิบัติของสากล และ/หรือข้อเสนอแนะของสถาบัน
    และ/หรือหน่วยงานราชการที่เกี่ยวข้อง และนำเสนอต่อคณะกรรมการบริษัทพิจารณาอนุมัติ

4.  เสนอแนะข้อกำหนดที่เกี่ยวกับจรรยาบรรณในการดำเนินธุรกิจ ข้อพึงปฏิบัติที่ดีแก่กรรมการ
    ผู้บริหารและพนักงานของบริษัท
    พร้อมความเห็นในแนวปฏิบัติและข้อเสนอแนะเพื่อแก้ไขปรับปรุงตามความเหมาะสม

5.  ส่งเสริมการเผยแพร่วัฒนธรรมในการกำกับดูแลกิจการที่ดีให้เป็นที่เข้าใจทั่วทุกระดับ
    และมีผลในแนวทางปฏิบัติ

6.  พิจารณาแต่งตั้งและกำหนดบทบาทหน้าที่ความรับผิดชอบของคณะทำงานชุดย่อย
    เพื่อทำหน้าที่สนับสนุนงานการกำกับดูแลกิจการและจริยธรรมธุรกิจ ฯ ได้ตามความเหมาะสม

7.  มีอำนาจในการเชิญ
    และ/หรือว่าจ้างบุคคลภายนอกที่มีความรู้ความเชี่ยวชาญเป็นที่ปรึกษาและเข้าร่วมประชุมได้ด้วยค่าใช้จ่ายของบริษัทฯ

8.  ปฏิบัติงานอย่างอื่นตามที่คณะกรรมการบริษัทมอบหมาย

3) คณะกรรมการบริหารความเสี่ยง

คณะกรรมการบริหารความเสี่ยงของบริษัท จำนวน 12 ท่าน ประกอบด้วย

+--------------------------+------------------------------+------------+
| ชื่อ – สกุล                 | ตำแหน่ง                       | จำนวนครั้ง   |
|                          |                              |            |
|                          |                              | ที่เ         |
|                          |                              | ข้าร่วมประชุม |
+--------------------------+------------------------------+------------+
| 1. นายพงษ์ศักดิ์ อังสุพันธุ์      | ป                            | 2/2        |
|                          | ระธานคณะกรรมการบริหารความเสี่ยง |            |
+--------------------------+------------------------------+------------+
| 2. นายวิจารณ์ ขวัญจันทร์      | กรรมการบริหารความเสี่ยง         | 1/2        |
+--------------------------+------------------------------+------------+
| 3. นายวิชิต วุฒิสมบัติ         | กรรมการบริหารความเสี่ยง         | 2/2        |
+--------------------------+------------------------------+------------+
| 4. ดร.ดำริ สุโขธนัง         | กรรมการบริหารความเสี่ยง         | 2/2        |
+--------------------------+------------------------------+------------+
| 5. รศ.ดร.สุจริต คูณธนกุลวงศ์  | กรรมการบริหารความเสี่ยง         | 2/2        |
+--------------------------+------------------------------+------------+
| 6. นายโตชิอากิ ไซโต้        | กรรมการบริหารความเสี่ยง         | 2/2        |
+--------------------------+------------------------------+------------+
| 7. นายชิเงจิ อันราคุ         | กรรมการบริหารความเสี่ยง         | 2/2        |
+--------------------------+------------------------------+------------+
| 8. นายโนบูโอะ โคชิบะ       | กรรมการบริหารความเสี่ยง         | 2/2        |
+--------------------------+------------------------------+------------+
| 9. นายบุญชัย เชียรเจริญธนกิจ  | กรรมการบริหารความเสี่ยง         | 2/2        |
+--------------------------+------------------------------+------------+
| 10. นายเนาวรัตน์ ชนะมูล     | กรรมการบริหารความเสี่ยง         | 2/2        |
+--------------------------+------------------------------+------------+
| 11. นายวราเวช ภัทรภักดีธรรม | กรรมการบริหารความเสี่ยง         | 2/2        |
+--------------------------+------------------------------+------------+
| 12. นายสุรศักดิ์ จตุรภัทรไพบูลย์ | กรรมการบริหารความเสี่ยง         | 2/2        |
+--------------------------+------------------------------+------------+
| นายหิรัณย์ โกมลหิรัณย์         |                              |            |
| เลขา                     |                              |            |
| นุการบริษัท/ผู้จัดการฝ่ายกฎหมาย |                              |            |
| เป็นเลขานุการคณะกรรมการ    |                              |            |
|                          |                              |            |
| บริหารความเสี่ยง            |                              |            |
+--------------------------+------------------------------+------------+

ปี 2555 คณะกรรมการบริหารความเสี่ยงได้มีการประชุม จำนวน 2 ครั้ง

อำนาจหน้าที่และความรับผิดชอบของคณะกรรมการบริหารความเสี่ยง

1.  กำหนดนโยบายการบริหารความเสี่ยงและการวางกรอบการบริหารความเสี่ยงโดยรวมของบริษัท
    ซึ่งครอบคลุมถึงความเสี่ยงประเภทต่างๆ ที่สำคัญ คือ ความเสี่ยงด้านกลยุทธ์ (Strategic
    Risk), ความเสี่ยงด้านการดำเนินงาน (Operational Risk),
    ความเสี่ยงด้านบัญชีและการเงิน (Financial and Accounting Risk),
    ความเสี่ยงด้านกฎระเบียบและข้อบังคับที่เกี่ยวข้อง (Compliance Risk)
    และความเสี่ยงด้านระบบสารสนเทศ (Information System Risk) เป็นต้น

2.  วางกลยุทธ์ให้สอดคล้องกับนโยบายบริหารความเสี่ยง
    โดยสามารถประเมินตรวจติดตามและควบคุมความเสี่ยงของบริษัท
    โดยรวมให้อยู่ในระดับที่ยอมรับได้

อำนาจหน้าที่และความรับผิดชอบของคณะกรรมการบริหารความเสี่ยง (ต่อ)

3.  สนับสนุนผลักดันให้เกิดความร่วมมือในการบริหารความเสี่ยงโดยรวมของบริษัทฯ
    และทบทวนความเพียงพอของนโยบายและระบบการบริหารความเสี่ยง
    โดยรวมถึงความมีประสิทธิผลของระบบและการปฏิบัติตามนโยบาย

4.  จัดให้มีการประเมินและวิเคราะห์ความเสียหายที่อาจเกิดขึ้นอย่างเป็นระบบและต่อเนื่อง
    ทั้งในภาวะปกติ และภาวะวิกฤติ
    เพื่อให้มั่นใจว่าการสำรวจความเสี่ยงได้ครอบคลุมทุกขั้นตอนของการดำเนินธุรกิจ

5.  สนับสนุนและพัฒนาการบริหารความเสี่ยงให้เกิดขึ้นอย่างต่อเนื่องทั่วทั้งองค์กร
    และสอดคล้องกับมาตรฐานสากล

6.  รายงานต่อคณะกรรมการบริษัทอย่างสม่ำเสมอในสิ่งที่ต้องดำเนินการปรับปรุง แก้ไข
    เพื่อให้สอดคล้องกับนโยบายและกลยุทธ์ที่กำหนด

7.  คณะกรรมการบริหารความเสี่ยงสามารถจัดจ้างที่ปรึกษาจากภายนอก
    เพื่อขอคำแนะนำได้ด้วยค่าใช้จ่ายของบริษัท
    โดยต้องได้รับความเห็นชอบจากคณะกรรมการบริษัท

8.  ปฏิบัติหน้าที่อื่นตามที่ได้รับมอบหมายจากคณะกรรมการบริษัท

5.3 การแบ่งแยกหน้าที่และความเป็นอิสระของคณะกรรมการ

คณะกรรมการบริษัท
ได้กำหนดอำนาจหน้าที่ของคณะกรรมการและฝ่ายบริหารไว้เป็นลายลักษณ์อักษรเพื่อประโยชน์ในการกำกับดูแล
ตรวจสอบและประเมินผลการปฏิบัติหน้าที่ ดังนี้

- มีการจัดโครงสร้าง
เพื่อแบ่งแยกบทบาทหน้าที่ของคณะกรรมการบริษัทและฝ่ายจัดการในระดับต่างๆ ไว้อย่างชัดเจน
ซึ่งจะทำให้การดำเนินการบริหารได้อย่างมีประสิทธิภาพ โดยในการพิจารณา
และการตัดสินใจเรื่องที่สำคัญๆ จะต้องผ่านความเห็นชอบของคณะกรรมการบริษัท
เพื่อถ่วงดุลและสอบทาน เปิดเผยความโปร่งใสและเป็นธรรมต่อผู้ที่เกี่ยวข้องทุกฝ่าย

- คณะกรรมการจัดให้มีนโยบายกำกับดูแลกิจการของบริษัทเป็นลายลักษณ์อักษร
และปฏิบัติตามนโยบายดังกล่าว

- คณะกรรมการ ต้องมีความเป็นอิสระ ในอำนาจหน้าที่ตัดสินใจ วินิจฉัย แสดงความคิดเห็น
และออกเสียง คณะกรรมการต้องไม่ตกอยู่ภายใต้แรงกดดันจากการมีส่วนได้เสีย
หรือการมีความขัดแย้งทางผลประโยชน์ในเรื่องนั้นๆ
เพราะจะทำให้เป็นการตัดสินใจที่ขาดความเป็นอิสระและไม่เป็นกลาง
เพื่อปกป้องผลประโยชน์ของบริษัทฯ และทุกฝ่ายที่เกี่ยวข้อง บริษัทฯ
ให้ความสำคัญกับความขัดแย้งทางผลประโยชน์ที่อาจเกิดขึ้นเป็นอย่างยิ่ง
จึงได้มีนโยบายว่ากรรมการที่ขาดความเป็นอิสระไม่ควรตัดสินใจในเรื่องที่ตนเองมีส่วนได้เสีย

-   คณะกรรมการบริษัทฯ ได้จัดให้มีระบบการควบคุมด้านการดำเนินงาน ด้านรายงานทางการเงิน
    การปฏิบัติงาน การดำเนินการให้เป็นไปตามระเบียบและนโยบาย
    โดยมีหน่วยงานที่มีความอิสระในการปฏิบัติหน้าที่เป็นผู้รับผิดชอบในการตรวจสอบระบบควบคุมดังกล่าว

-   คณะกรรมการบริษัทกำหนดให้กรรมการและผู้บริหารของบริษัท
    ต้องรายงานการมีส่วนได้เสียของกรรมการและผู้บริหารของบริษัท
    หรือของบุคคลที่มีความเกี่ยวข้องให้บริษัททราบ
    ซึ่งเป็นส่วนได้เสียที่เกี่ยวข้องกับการบริหารจัดการกิจการของบริษัทหรือบริษัทย่อย
    เพื่อให้บริษัทมีข้อมูลประกอบการดำเนินการตามข้อกำหนดเกี่ยวกับการทำรายการที่เกี่ยวโยงกัน
    ซึ่งเป็นรายการที่อาจก่อให้เกิดความขัดแย้งทางผลประโยชน์และอาจนำไปสู่การถ่ายเทผลประโยชน์ของบริษัทและบริษัทย่อยได้
    ทั้งนี้ให้ยื่นทุก 1 ปีตามปีปฏิทิน โดยส่งภายใน 30 วัน นับแต่วันสิ้นเดือนธันวาคม หรือภายใน
    30 วัน นับแต่วันที่มีการเปลี่ยนแปลงข้อมูลต่างไปจากเดิมที่เคยรายงาน
    โดยให้ยื่นต่อเลขานุการบริษัท เพื่อรวบรวมนำส่งให้แก่ประธานคณะกรรมการตรวจสอบ
    และประธานกรรมการบริษัทจัดเก็บต่อไป

-   คณะกรรมการบริษัทฯ จะรับผิดชอบต่องบการเงินของบริษัทฯ
    และสารสนเทศทางการเงินที่ปรากฏในรายงานประจำปี
    ทั้งนี้งบการเงินดังกล่าวจัดทำขึ้นตามมาตรฐานบัญชีที่รับรองทั่วไปในประเทศไทย
    รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

-   คณะกรรมการบริษัทฯ จัดให้มีระบบบัญชี
    การรายงานทางการเงินและการสอบบัญชีที่มีความน่าเชื่อถือ
    รวมทั้งดูแลให้มีกระบวนการในการประเมินความเหมาะสมของการควบคุมภายในและการตรวจสอบภายในให้มีประสิทธิภาพและประสิทธิผล

5.4 บทบาท หน้าที่ ความรับผิดชอบของคณะกรรมการ

1) ภาวะผู้นำและวิสัยทัศน์

- คณะกรรมการมีส่วนร่วมกับฝ่ายบริหารในการกำหนดกลยุทธ์ วิสัยทัศน์ พันธกิจ
เป้าหมายทางการเงิน การบริหารความเสี่ยง แผนงาน และงบประมาณ ตลอดจนกำหนดบทบาท
หน้าที่ และความรับผิดชอบที่สำคัญในเชิงรุก เพื่อบรรลุเป้าหมายทางธุรกิจของบริษัทฯ
โดยพิจารณาและให้ความเห็นชอบในเรื่องสำคัญเกี่ยวกับการดำเนินงานของบริษัทฯ
ซึ่งผ่านการพิจารณากลั่นกรองขั้นต้น จากคณะกรรมการจัดการ (Management Committee)
ซึ่งประกอบด้วยผู้บริหารระดับสูง ได้แก่ กรรมการผู้อำนวยการ, กรรมการรองผู้อำนวยการ
ผู้จัดการทั่วไปอาวุโส และผู้จัดการอาวุโส จากสายงานต่างๆ ก่อนนำเสนอคณะกรรมการบริษัท
เพื่อจัดทำแผนธุรกิจให้สอดคล้องกับกลยุทธ์และเป้าหมายของบริษัทฯ
อย่างมีประสิทธิภาพและประสิทธิผล

- กำหนดตัวชี้วัดและตั้งค่าเป้าหมาย (Key Performance Index: KPI) ของฝ่ายต่าง ๆ
ไว้ตั้งแต่ต้นปี
โดยให้แต่ละฝ่ายนำเสนอผลการดำเนินงานของปีที่ผ่านมาว่าได้เป็นไปตามเป้าหมายที่ฝ่ายกำหนดไว้หรือไม่
และให้แต่ละฝ่ายนำเสนอสาเหตุของปัญหาที่ไม่เป็นไปตามเป้าหมายตลอดจนแนวทางแก้ไข
ขณะเดียวกันให้นำเสนอแผนงานการดำเนินงานของปีต่อไป

(KPI + Action Plan) ให้สอดคล้องกับเป้าหมายที่กำหนด
รวมทั้งมีการติดตามผลการดำเนินงานทั้งรายเดือน รายไตรมาสและรายปี
ตลอดจนการติดตามผลการดำเนินงาน
เพื่อให้การบริหารงานเป็นไปตามนโยบายที่กำหนดไว้อย่างมีประสิทธิภาพและประสิทธิผล
เพื่อก่อให้เกิดผลดีแก่ธุรกิจให้มากที่สุด ทั้งนี้บทบาทหน้าที่อื่น ๆ
ของคณะกรรมการดูรายละเอียดได้ในหัวข้อ อำนาจหน้าที่ของคณะกรรมการบริษัท

2) จริยธรรมทางธุรกิจ

บริษัทยึดมั่นในการกระทำในสิ่งที่ถูกต้อง ได้กำหนดนโยบายการกำกับดูแลอย่างเคร่งครัดให้กรรมการ
ผู้บริหาร และพนักงานทุกคน มีภาระหน้าที่ร่วมกันในการปฏิบัติหน้าที่ด้วยความซื่อสัตย์ สุจริต
ภายใต้กรอบของกฎหมาย และภายในขอบเขตความรับผิดชอบของตน
รวมทั้งต้องใช้วิจารณญาณอย่างรอบคอบในการตัดสินใจดำเนินการใดๆละเว้นการกระทำที่จะก่อให้เกิดความเสียหายต่อบริษัทและส่วนรวม

คณะกรรมการได้มีการให้จัดทำจริยธรรมธุรกิจที่เป็นลายลักษณ์อักษร เพื่อให้กรรมการ ผู้บริหาร
และพนักงานทุกคนเข้าใจใช้ในการดำเนินธุรกิจ และปฏิบัติตามอย่างจริงจัง

กลไกการตรวจสอบและควบคุม

คณะกรรมการบริษัท ได้กำหนดให้มีกลไกการตรวจสอบและควบคุม
เพื่อให้การดำเนินธุรกิจเป็นไปด้วยความโปร่งใส และสร้างความเชื่อมั่นกับผู้ถือหุ้น นักลงทุน
และผู้มีส่วนได้เสียที่เกี่ยวข้อง ดังนี้

3) ความขัดแย้งทางผลประโยชน์

บริษัทได้มีการกำหนดนโยบายเกี่ยวกับความขัดแย้งทางผลประโยชน์ไว้ในคู่มือจรรยาบรรณกรรมการ
ผู้บริหาร และพนักงาน เพื่อให้กรรมการ ผู้บริหาร และ
พนักงานได้ประพฤติปฏิบัติหน้าที่ด้วยความซื่อสัตย์ สุจริต และเที่ยงธรรม ทั้งต่อบริษัท
และผู้มีส่วนได้เสียทุกกลุ่ม ซึ่งบริษัทถือเป็นนโยบายสำคัญที่จะไม่ให้ กรรมการ ผู้บริหาร
และพนักงานของบริษัท แสวงหาผลประโยชน์ส่วนตน

ในกรณีที่จำเป็นต้องทำรายการเช่นนั้น คณะกรรมการบริษัท จะดูแลให้การทำรายการนั้น
มีความโปร่งใส เที่ยงธรรม เสมือนกับการทำรายการกับบุคคลภายนอก ทั้งนี้กรรมการ ผู้บริหาร
หรือพนักงานที่มีส่วนได้ส่วนเสียในรายการนั้นจะต้องไม่มีส่วนในการพิจารณาอนุมัติ

ในกรณีที่เข้าข่ายรายการที่เกี่ยวโยงกัน ภายใต้ประกาศของสำนักงาน ก.ล.ต.
หรือตลาดทรัพย์แห่งประเทศไทย คณะกรรมการจะดูแลให้มีการปฏิบัติตามหลักเกณฑ์
วิธีการและขั้นตอนที่กำหนดด้วยความรอบคอบ มีเหตุผลและมีความเป็นอิสระต่อกัน
มีกระบวนการที่โปร่งใส และคำนึงถึงผลประโยชน์สูงสุดของบริษัทฯ
กับทั้งจะทำการเปิดเผยข้อมูลส่วนได้เสียของกรรมการ ผู้บริหาร และผู้เกี่ยวข้อง มูลค่าของรายการ
ความเห็นของกรรมการอิสระและข้อมูลอื่นที่จำเป็น
เพื่อให้คณะกรรมการ/ผู้ถือหุ้นสามารถตัดสินใจเพื่อประโยชน์โดยรวมของบริษัทฯ

คณะกรรมการบริษัท ได้กำหนดไม่ให้กรรมการหรือผู้บริหารที่มีส่วนได้เสีย
หรือพนักงานมีส่วนเกี่ยวข้องเข้าร่วมในกระบวนการตัดสินใจเพื่อพิจารณาธุรกรรมระหว่างบริษัทกับผู้ที่มีส่วนได้เสียหรือมีส่วนเกี่ยวข้องดังกล่าว

คณะกรรมการบริษัทฯ ได้กำหนดให้กรรมการ และผู้บริหาร
เปิดเผยรายการที่มีหรืออาจมีความขัดแย้งทางผลประโยชน์เป็นประจำทุกปี

  4) ระบบการควบคุมและการตรวจสอบภายใน

บริษัทได้ให้ความสำคัญต่อระบบการควบคุมภายในทั้งในระดับบริหารและระดับปฏิบัติงาน
จึงได้กำหนดหน้าที่ความรับผิดชอบ
และมีการแบ่งแยกหน้าที่การปฏิบัติงานสำหรับผู้ปฏิบัติงานในระดับต่างๆ ไว้อย่างเหมาะสม
เพื่อให้เกิดการถ่วงดุลและตรวจสอบระหว่างกัน

อีกทั้งยังได้เล็งเห็นความสำคัญของการมีระบบการควบคุมภายในที่ดี
โดยจัดให้มีหน่วยงานตรวจสอบภายในแยกเป็นหน่วยงานหนึ่งของบริษัท
ขึ้นตรงกับคณะกรรมการตรวจสอบ ซึ่งทำหน้าที่ตรวจสอบการปฏิบัติงาน โดยใช้เกณฑ์ความเสี่ยง
การประเมินความเพียงพอของระบบการควบคุมภายใน และการจัดการความเสี่ยงอย่างเหมาะสม
ตามแผนการตรวจสอบประจำปี
ซึ่งได้รับอนุมัติจากคณะกรรมการตรวจสอบและรายงานผลการตรวจสอบต่อคณะกรรมการตรวจสอบเป็นรายไตรมาส
เพื่อสนับสนุนความมีประสิทธิผลของกระบวนการกำกับดูแล การบริหารความเสี่ยง และการควบคุม
โดยปฏิบัติตามหลักจรรยาบรรณ ในกรณีที่มีข้อสงสัยหรือข้อเสนอแนะที่มีนัยสำคัญต่อความเสียหาย
จะรายงานต่อกรรมการผู้อำนวยการ
เพื่อพิจารณาสั่งการแก้ไขและนำเสนอต่อคณะกรรมการตรวจสอบทันที

  5) การบริหารความเสี่ยง

คณะกรรมการบริษัท มีการจัดตั้งคณะกรรมการบริหารความเสี่ยง(Enterprise Risk
Management Committee) ของบริษัทฯ ในระดับจัดการ
เพื่อทำหน้าที่ตรวจสอบและดูแลการบริหารความเสี่ยงโดยตรง เช่น ความเสี่ยงทางการเงิน
(Financial Risks) ความเสี่ยงในการปฏิบัติงาน (Operation Risks) ความเสี่ยงในธุรกิจ
(Business Risks) หรือความเสี่ยงในเหตุการณ์ (Event Risks) เป็นต้น
โดยคณะกรรมการบริหารความเสี่ยงจะต้องจัดให้มีการจัดทำการวิเคราะห์ประเมินความเสี่ยงที่อาจจะเกิดขึ้น
แนวโน้มซึ่งมีผลกระทบต่อบริษัทฯ ทั้งภายในและภายนอก
เพื่อป้องกันหรือลดความเสี่ยงให้อยู่ในระดับที่สามารถยอมรับได้
รวมทั้งมีการติดตามการดำเนินการตามแผนการบริหารความเสี่ยงหรือแผนปฏิบัติการเป็นประจำ
และรายงานให้คณะ กรรมการบริษัทฯ ทราบ

5.5 การประชุมคณะกรรมการ

- คณะกรรมการบริษัทฯ มีการกำหนดการประชุมคณะกรรมการบริษัทฯ
เป็นการล่วงหน้าทั้งปีเพื่อให้กรรมการสามารถจัดเวลาเข้าร่วมประชุมได้
กำหนดให้มีการประชุมอย่างน้อยปีละ 4 ครั้งทุกไตรมาส
หลังจากผู้สอบบัญชีของบริษัทได้สอบทานงบการเงินหรือตรวจสอบรับรองงบการเงินของบริษัทแล้วเสร็จ
และเพิ่มเติมกรณีมีความจำเป็นหรือเร่งด่วน หรือกรณีพิเศษ
เพื่อให้เกิดประสิทธิภาพและทันต่อสถานการณ์การดำเนินธุรกิจของบริษัทฯ
โดยมีเลขานุการบริษัทเป็นผู้รับผิดชอบในการจัดเตรียมเอกสาร
สถานที่และประสานงานในการประชุม

- กรรมการแต่ละท่านต้องได้รับทราบวันประชุม ระเบียบวาระการประชุม
และเอกสารประกอบการประชุมที่ครบถ้วน เพียงพอ และจัดส่งให้คณะกรรมการล่วงหน้าอย่างน้อย 7
วัน เพื่อให้กรรมการมีเวลาศึกษาข้อมูลอย่างเพียงพอก่อนเข้าประชุม

- คณะกรรมการบริษัทสามารถขอเอกสารข้อมูล คำปรึกษา และบริการต่างๆ
เกี่ยวกับการดำเนินงานของบริษัทฯ จากผู้บริหารระดับสูง
โดยมีเลขานุการคณะกรรมการบริษัทเป็นผู้ประสานงาน เพื่อประกอบการประชุมแต่ละครั้ง
และหากคณะกรรมการบริษัทเห็นว่าจำเป็นต้องขอความเห็นที่เป็นอิสระจากที่ปรึกษาภายนอก
ก็สามารถทำได้โดยบริษัทฯ จะเป็นผู้รับผิดชอบค่าใช้จ่ายทั้งหมด

- ในการประชุมคณะกรรมการบริษัท
กรรมการทุกคนสามารถอภิปรายแลกเปลี่ยนความคิดเห็นได้อย่างเปิดเผย
และการตัดสินใจที่เป็นอิสระ โดยมีประธานเป็นผู้ประมวลความเห็นและข้อสรุปที่ได้จากที่ประชุม
บันทึกเป็นลายลักษณ์อักษรโดยเลขานุการบริษัท
และหลังจากผ่านการรับรองจากที่ประชุมจะถูกจัดเก็บไว้ที่ตู้เอกสารชั้น 3 อาคารสำนักงานใหญ่
สำหรับกรรมการและผู้ที่เกี่ยวข้องตรวจสอบได้

- ในการประชุมแต่ละครั้ง
ให้เชิญผู้บริหารซึ่งรับผิดชอบโดยตรงในประเด็นที่นำขึ้นพิจารณามาเข้าร่วมประชุมและเสนอรายงานที่เกี่ยวข้องกับเรื่องนั้น
ๆ

-
ประธานกรรมการบริษัทต้องมั่นใจว่าคณะกรรมการได้จัดสรรเวลาอย่างเพียงพอให้กับผู้บริหารในการนำเสนอข้อมูล
และเพียงพอสำหรับคณะกรรมการที่จะอภิปรายซักถามหรือแสดงความคิดเห็นในประเด็นที่สำคัญ

- บริษัทฯ มีนโยบายให้กรรมการที่ไม่เป็นผู้บริหารมีโอกาสประชุมระหว่างกัน
เพื่ออภิปรายปัญหาต่างๆ เกี่ยวกับการจัดการที่อยู่ในความสนใจ โดยไม่มีฝ่ายจัดการร่วมด้วย
และแจ้งให้กรรมการผู้อำนวยการทราบถึงผลการประชุมด้วย

- ในกรณีที่กรรมการบริษัทคนใดมีความขัดแย้งทางผลประโยชน์ในวาระที่พิจารณา
ให้กรรมการคนนั้นต้องเปิดเผยประเด็นความขัดแย้งทางผลประโยชน์นั้นต่อคณะกรรมการบริษัทโดยทันที
และจะไม่มีส่วนร่วมในกระบวนการตัดสินใจในวาระนั้น

5.6 การประเมินตนเองของคณะกรรมการบริษัท

บริษัทได้จัดให้มีการประเมินผลการปฏิบัติงานของคณะกรรมการทั้งคณะ
เพื่อเป็นแนวทางในการปรับปรุงประสิทธิภาพในการปฏิบัติหน้าที่ดียิ่งขึ้นอย่างน้อยปีละ 1 ครั้ง
เพื่อทบทวนว่าได้มีการกำกับดูแลให้มีการกำหนด และ/ หรือ ดำเนินการต่าง ๆได้อย่างเพียงพอ
และใช้เป็นข้อมูลสนับสนุนฝ่ายบริหารนำไปปรับปรุง/ พัฒนา
การบริหารจัดการให้มีประสิทธิภาพมากยิ่งขึ้น
โดยใช้แบบฟอร์มที่บริษัทฯปรับปรุงจากตัวอย่างแบบประเมินตนเองของคณะกรรมการของตลาดหลักทรัพย์แห่งประเทศไทย
ตามความเหมาะสมและสอดคล้องกับลักษณะเฉพาะของคณะกรรมการบริษัทฯ
โดยได้แจ้งผลประเมินฯให้ที่ประชุมคณะกรรมการบริษัทฯ และวิเคราะห์ผลการประเมิน
เพื่อนำไปสู่การดำเนินการของฝ่ายบริหารในการปรับปรุงแก้ไขอย่างเป็นรูปธรรม
และจะปฏิบัติเป็นประจำทุกปี เพื่อพัฒนาประสิทธิภาพและประสิทธิผลในการปฏิบัติงานในปีต่อ ๆ ไป

5.7 ค่าตอบแทนของกรรมการและผู้บริหาร

นโยบายการกำหนดค่าตอบแทนกรรมการและผู้บริหาร

- นโยบายและหลักเกณฑ์การจ่ายค่าตอบแทนกรรมการ
กำหนดขึ้นโดยคณะกรรมการบริษัทและนำเสนอต่อที่ประชุมผู้ถือหุ้นเพื่อขออนุมัติต่อไป
โดยนโยบายและหลักเกณฑ์การจ่ายค่าตอบแทนนั้นได้กำหนดไว้ว่า

“การกำหนดค่าตอบแทนกรรมการนั้น บริษัทจะกำหนดโดยคำนึงถึงความเหมาะสมกับภาระหน้าที่
ความรับผิดชอบที่ได้รับมอบหมาย
และสามารถเทียบเคียงได้กับบริษัทที่จดทะเบียนในตลาดหลักทรัพย์แห่งประเทศไทยที่อยู่ในอุตสาหกรรมและธุรกิจที่มีขนาดใกล้เคียงกัน
โดยค่าตอบแทนกรรมการดังกล่าวนั้นเพียงพอที่จะจูงใจให้กรรมการมีคุณภาพและสามารถปฏิบัติหน้าที่ให้บรรลุเป้าหมายและทิศทางธุรกิจบริษัทฯ
ที่กำหนด โดยมีกระบวนการที่โปร่งใส”

- ส่วนค่าตอบแทนของผู้บริหารเป็นไปตามหลักการและนโยบายที่คณะกรรมการบริษัทฯ กำหนด
ซึ่งเชื่อมโยงกับผลการดำเนินงานของบริษัท ฯ และผลการปฏิบัติงานของผู้บริหารแต่ละท่าน

สำหรับปี สิ้นสุดวันที่ 31 ธันวาคม 2555 บริษัทฯ จ่ายค่าตอบแทนให้แก่กรรมการและผู้บริหาร ดังนี้

  (1) ค่าตอบแทนรวมที่เป็นตัวเงินของคณะกรรมการบริษัทฯ ในรูปของเบี้ยประชุม
  ซึ่งกรรมการที่ไม่ได้รับเงินเดือน และกรรมการตรวจสอบ ได้รับเบี้ยประชุมท่านละ
  25,000.-บาท ต่อการประชุม 1 ครั้ง รวมเป็นจำนวนเงินรวมทั้งสิ้น 1,875,000 บาท
  รายละเอียดดังนี้

+---+-----------+-----------+----------------------------+-------------+
| ช |           |           | ตำแหน่ง                     | ค่าตอบแทน    |
| ื่อ |           |           |                            |             |
| - |           |           |                            | (           |
| ส |           |           |                            | รูปเบี้ยประชุม) |
| ก |           |           |                            |             |
| ุล |           |           |                            |             |
+---+-----------+-----------+----------------------------+-------------+
|   | นายวันชัย   | คุณานันทกุล  | ประธานกรรมการ              | -           |
+---+-----------+-----------+----------------------------+-------------+
|   | นายสุรศักดิ์  | คุณานันทกุล  | กรรมการ                    | -           |
+---+-----------+-----------+----------------------------+-------------+
|   | นายโตชิอากิ | ไซโต้      | กรรมการ                    | 150,000     |
+---+-----------+-----------+----------------------------+-------------+
|   | นายสุรพล   | คุณานันทกุล  | กรรมการ                    | -           |
+---+-----------+-----------+----------------------------+-------------+
|   | นายชิเงจิ   | อันราคุ     | กรรมการ                    | -           |
+---+-----------+-----------+----------------------------+-------------+
|   | นายฮิโรชิ   | เอโนโมโต้  | กรรมการ                    | -           |
+---+-----------+-----------+----------------------------+-------------+
|   | นายฮิโรยูกิ  | อิโนงูจิ     | กรรมการ                    | 100,000     |
+---+-----------+-----------+----------------------------+-------------+
|   | นางอรชร   | คุณานันทกุล  | กรรมการ                    | 100,000     |
+---+-----------+-----------+----------------------------+-------------+
|   | นางนภาพร  | หุณฑนะเสวี  | กรรมการ                    | 125,000     |
+---+-----------+-----------+----------------------------+-------------+
|   | นายสิทธิชัย  | คุณานันทกุล  | กรรมการ                    | 125,000     |
+---+-----------+-----------+----------------------------+-------------+
|   | นายพงษ์ศักดิ์ | อังสุพันธุ์    | กรรมการอิสระ/               | 275,000     |
|   |           |           |                            |             |
|   |           |           | ประธานกรรมการตรวจสอบ       |             |
+---+-----------+-----------+----------------------------+-------------+
|   | นายวิจารณ์  | ขวัญจันทร์   | กรรมการอิสระ /              | 200,000     |
|   |           |           | กรรมการตรวจสอบ             |             |
+---+-----------+-----------+----------------------------+-------------+
|   | นายวิชิต    | วุฒิสมบัติ    | กรรมการอิสระ /              | 250,000     |
|   |           |           | กรรมการตรวจสอบ             |             |
+---+-----------+-----------+----------------------------+-------------+
|   | รศ.ดร.    | คูณธนกุลวงศ์ | กรรมการอิสระ /              | 275,000     |
|   | สุจริต      |           | กรรมการตรวจสอบ             |             |
+---+-----------+-----------+----------------------------+-------------+
|   | ดร. ดำริ   | สุโขธนัง    | กรรมการอิสระ /              | 275,000     |
|   |           |           | กรรมการตรวจสอบ             |             |
+---+-----------+-----------+----------------------------+-------------+
| ร |           |           |                            | 1,875,000   |
| ว |           |           |                            |             |
| ม |           |           |                            |             |
+---+-----------+-----------+----------------------------+-------------+

(2) ค่าตอบแทนที่เป็นตัวเงินของผู้บริหารของบริษัทฯ ในรูปของเงินเดือนและโบนัส

  -------------------------- --------------------- ----------------------
  บุคคล                       รูปแบบของผลตอบแทน      จำนวนเงิน (ล้านบาท)

  กรรมการและผู้บริหาร 7 ท่าน     เงินเดือน และ โบนัส      25.11
  -------------------------- --------------------- ----------------------

5.8 การพัฒนากรรมการและผู้บริหาร

คณะกรรมการบริษัทให้ความสำคัญต่อการที่กรรมการจะมีความเข้าใจในหน้าที่ ความรับผิดชอบ
ลักษณะการดำเนินธุรกิจของบริษัท โดยให้ความรู้แก่กรรมการบริษัท
ทั้งกรรมการเข้าใหม่และกรรมการปัจจุบัน พร้อมเผยแพร่กฎระเบียบแนวปฏิบัติต่าง ๆ
ที่ได้รับจากตลาดหลักทรัพย์แห่งประเทศไทยและสำนักงานคณะกรรมการกำกับหลักทรัพย์และตลาดหลักทรัพย์
รวมทั้งให้ความรู้เกี่ยวกับกฎหมาย กฎเกณฑ์ต่างๆ
ที่เกี่ยวข้องและเป็นประโยชน์ต่อการปฏิบัติหน้าที่แก่กรรมการ
และผู้บริหารอย่างสม่ำเสมอและต่อเนื่องดังนี้

1) การปฐมนิเทศกรรมการใหม่

บริษัทมีนโยบายที่จะทำการปฐมนิเทศกรรมการใหม่ทุกคน เพื่อสร้างความรู้ความเข้าใจในธุรกิจ
และการดำเนินการด้านต่าง ๆ ของบริษัทฯ เพื่อเตรียมความพร้อมในการปฏิบัติหน้าที่ของกรรมการ
โดยการนำเสนอลักษณะและนโยบายธุรกิจ ภาพรวมการดำเนินธุรกิจและผลการดำเนินงาน
เพื่อให้กรรมการใหม่ได้เห็นภาพที่ชัดเจน
รวมทั้งให้ข้อมูลสารสนเทศที่สำคัญและจำเป็นต่อการปฏิบัติหน้าที่ของกรรมการ เช่น โครงสร้างทุน
ผู้ถือหุ้น ผลการดำเนินงาน ข้อบังคับบริษัท แนวทางปฏิบัติเกี่ยวกับการกำกับดูแลกิจการที่ดี
แบบแสดงรายการข้อมูลประจำปี (แบบ56-1) รายงานประจำปี ให้กรรมการใหม่ได้รับทราบ
เพื่อใช้เป็นหลักในการกำกับดูแลกิจการและการปฏิบัติหน้าที่กรรมการตามหลักการกำกับดูแลกิจการที่ดี
โดยมีเลขานุการบริษัทเป็นผู้จัดทำเอกสารที่เกี่ยวข้อง

2) การพัฒนาความรู้

กรรมการของบริษัททุกท่านมีคุณสมบัติตามกฎข้อบังคับของตลาดหลักทรัพย์แห่งประเทศไทย
และเป็นผู้ที่มีความรู้ ความสามารถมีศักยภาพ แต่ถึงอย่างใดก็ตาม บริษัทฯ ส่งเสริม สนับสนุน
และอำนวยความสะดวกฝึกอบรม และให้ความรู้แก่กรรมการ ผู้บริหาร และเลขานุการบริษัท
ได้เข้าร่วมอบรมหลักสูตรต่าง ๆ ของสมาคมส่งเสริมสถาบันกรรมการบริษัทไทย (IOD)
ตลาดหลักทรัพย์แห่งประเทศไทย สำนักงานคณะกรรมการกำกับหลักทรัพย์และตลาดหลักทรัพย์
ได้แก่หลักสูตร Director Accreditation Program (DAP), Director Certification
Program (DCP) และ Company Secretary Program (CSP)
หรือเข้ารับการอบรมจากสถาบันวิชาชีพในพระบรมราชูปถัมภ์ องค์กรอิสระ
และ/หรือสถาบันความรู้อื่น ๆ เพื่อเสริมสร้างความรู้ ปรับปรุงการปฏิบัติงาน
และเป็นประโยชน์ต่อการปฏิบัติหน้าที่ให้มีประสิทธิภาพมากยิ่งขึ้นไปอย่างสม่ำเสมอและต่อเนื่อง

5.9 แผนการสืบทอดตำแหน่ง

คณะกรรมการได้กำหนดแผนสืบทอดตำแหน่งงานในระดับบริหาร และตำแหน่งงานในสายงานหลัก
โดยพิจารณาจากผลการปฏิบัติงานและศักยภาพของแต่ละบุคคลเป็นหลัก

อีกทั้งใช้การประเมินผลงานแบบ Management by Objective กับพนักงาน โดยตั้งเป้าหมาย
(KPI) ในการทำงานของพนักงานให้สอดคล้องกับตัวชี้วัดผลงานหลักของบริษัทฯ
ทำให้พนักงานเห็นถึงความสำคัญของเป้าหมายในการทำงานที่ตนเองเป็นผู้กำหนด
โดยเป้าหมายดังกล่าวจะนำมาใช้เป็นเกณฑ์ในการประเมินผลงานและประเมินสมรรถนะ
โดยผลประเมินดังกล่าวจะมีผลต่อการปรับผลตอบแทนและการวางแผนความก้าวหน้าในสายอาชีพของพนักงานในลำดับต่อไป

แต่ถึงอย่างใดก็ตามแผนการสืบทอดตำแหน่งทุกตำแหน่งงาน
บริษัทจัดให้มีการเตรียมความพร้อมในการพัฒนาความรู้ ความสามารถ
และทักษะที่จำเป็นตามตำแหน่งงาน เพื่อให้องค์กรสามารถดำเนินธุรกิจได้อย่างต่อเนื่อง
และสามารถจัดหาพนักงานทดแทนในตำแหน่งที่สำคัญๆ ได้ในระยะเวลาอันสั้น

(4) การดูแลเรื่องการใช้ข้อมูลภายใน

บริษัทฯ มีนโยบาย และวิธีการดูแลมิให้กรรมการ ผู้บริหาร และ พนักงาน
ในการนำข้อมูลของบริษัทฯไปใช้ เพื่อประโยชน์ส่วนตน ดังนี้

-   ให้ความรู้แก่กรรมการรวมทั้งผู้บริหารฝ่ายต่างๆ
    เกี่ยวกับหน้าที่ที่ต้องรายงานการถือครองหลักทรัพย์ของตน คู่สมรส
    และบุตรที่ยังไม่บรรลุนิติภาวะ
    และบทกำหนดโทษตามพระราชบัญญัติหลักทรัพย์และตลาดหลักทรัพย์ พ.ศ. 2535
    และที่แก้ไขเพิ่มเติม และตามข้อกำหนดของตลาดหลักทรัพย์แห่งประเทศไทย

-   กำหนดให้ผู้บริหารรายงานการเปลี่ยนแปลงการถือครองหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
    ตามมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535
    และจัดส่งสำเนารายงานนี้ให้แก่บริษัทในวันเดียวกับวันที่ส่งรายงานต่อสำนักงานคณะกรรมการกำกับหลักทรัพย์และตลาดหลักทรัพย์ฯ

-   กรรมการและผู้บริหาร 4 รายแรกนับจากกรรมการผู้อำนวยการ
    มีหน้าที่ต้องจัดทำรายงานการมีส่วนได้เสียของตนเองและบุคคลที่เกี่ยวข้องต่อประธานกรรมการบริษัท
    และประธานคณะกรรมการตรวจสอบ ตามพระราชบัญญัติหลักทรัพย์และตลาดหลักทรัพย์ พ.ศ.
    2551 นอกจากนั้นต้องจัดทำรายงานการมีส่วนได้เสียของตนเองและบุคคลที่เกี่ยวข้อง
    เพื่อให้การดำเนินงานเป็นไปด้วยความโปร่งใส เป็นธรรม และเท่าเทียมกัน
    โดยรายงานเป็นประจำทุก 1 ปีตามปีปฏิทิน โดยส่งภายใน 30 วัน นับแต่วันสิ้นเดือนธันวาคม

-   ห้ามผู้บริหารใช้ข้อมูลภายในที่ยังไม่ได้เปิดเผย
    เพื่อทำการซื้อขายหลักทรัพย์ของบริษัทก่อนที่ข้อมูลนั้นจะเปิดเผยต่อสาธารณชน
    และห้ามเปิดเผยข้อมูลที่เป็นสาระสำคัญนั้นต่อบุคคลอื่น

-   จัดทำคู่มือจรรยาบรรณ

บริษัทฯ มีมาตรการการลงโทษหากพบว่ากรรมการหรือผู้บริหารฝ่าฝืนนโยบายบริษัทฯ
และทำให้บริษัทฯ ได้รับความเสื่อมเสียหรือเสียหาย และบริษัทฯ
จะประสานงานกับหน่วยงานกำกับดูแลที่เกี่ยวข้องเพื่อดำเนินการตามกฎหมาย

(5) บุคลากร

จำนวนบุคลากรของบริษัทฯ ณ วันที่ 31 ธันวาคม 2555

  ------------------------ --------------------- ------------------------
  พนักงานรายเดือน            519                   คน

  พนักงานรายวัน              460                   คน

  รวมพนักงานทั้งสิ้น            979                   คน
  ------------------------ --------------------- ------------------------

ทั้งนี้บริษัทฯ ไม่มีการเปลี่ยนแปลงจำนวนพนักงานอย่างมีนัยสำคัญในรอบปีที่ผ่านมา
และไม่มีข้อพิพาทด้านแรงงานในระยะ 3 ปีที่ผ่านมา

ในปี 2555 บริษัทฯ จ่ายผลตอบแทนให้แก่พนักงานรายเดือนและพนักงานรายวันทั้งหมดในรูปของ

เงินเดือน โบนัส ค่าล่วงเวลาและค่าตอบแทนอื่น ๆ เป็นจำนวนเงินรวม 368.53 ล้านบาท

บริษัทฯ ได้จัดตั้งเงินกองทุนสำรองเลี้ยงชีพพนักงานตามความในพระราชบัญญัติกองทุนสำรอง

เลี้ยงชีพ พ.ศ. 2530 และ 2542 ตามระเบียบกองทุน บริษัทฯ
และพนักงานต้องจ่ายเงินสะสมเข้ากองทุนนี้เป็นร้อยละของเงินเดือนพนักงาน
โดยพนักงานจะได้รับเงินสมทบของบริษัทฯ เมื่อลาออกจากบริษัทฯ ภายหลังจากที่ทำงานครบ 1
ปีขึ้นไป ตามอัตราเงินสมทบที่กำหนดไว้ ส่วนที่บริษัทจ่ายสมทบเข้ากองทุนและบันทึกเป็นค่าใช้จ่ายในปี
2555 มีจำนวน 8.19 ล้านบาท

นโยบายการพัฒนาบุคลากร

ในด้านการพัฒนาบุคลากร บริษัทฯ จัดให้มีการฝึกอบรมทั้งภายในและภายนอกองค์กรให้แก่พนักงาน
เพื่อเป็นการเพิ่มความรู้ ความสามารถ ประสิทธิภาพในการปฏิบัติงาน และการเพิ่มผลผลิต ดังนี้

1.  การจัดฝึกอบรมภายในบริษัท โดยให้ความสำคัญในการพัฒนาทักษะด้านการจัดการ
    และความชำนาญงานเฉพาะด้านให้แก่พนักงานในแต่ละระดับรวมถึงการสร้างเสริมให้พนักงานมีความตระหนักในการปฏิบัติงานบนพื้นฐานของความรับผิดชอบต่อสังคม

  2. การให้พนักงานเข้าร่วมฝึกอบรม และสัมมนากับสถาบันภายนอกทั้งภาครัฐและเอกชน เพื่อ
  เพิ่มพูนความรู้ ความสามารถของพนักงาน

  3. การจัดให้ความรู้และพัฒนาพนักงานให้สอดคล้องกับระบบการจัดการด้านคุณภาพ ISO9001,
  ISO/TS 16949 และระบบการจัดการความปลอดภัยอาชีวอนามัยและสิ่งแวดล้อม ISO 14001
  และ OHSAS 18001

  4. จัดตั้งศูนย์การศึกษานอกระบบและการศึกษาตามอัธยาศัย หลักสูตรประกาศนียบัตรวิชาชีพ
  (ปวช.) โดยร่วมกับศูนย์ กศน. อำเภอเมืองสมุทรปราการขึ้นในที่ทำการบริษัท

  5. การจัดทำระบบบริหารจัดการคุณภาพชีวิตการทำงาน (MS-QWL) ในองค์กร

  6. การจัดให้ความรู้ และปลูกจิตสำนึกแก่พนักงานในการรู้ รักษ์ ประหยัดพลังงาน
  รวมทั้งพัฒนาความรู้ในมาตรฐานระบบการจัดการพลังงาน ISO 50001

  7. การจัดฝึกอบรมพนักงานทุกระดับ รวมถึงพนักงานใหม่ เพื่อให้พนักงานทุกระดับรับทราบ
  อย่างทั่วถึงในคู่มือจรรยาบรรณกรรมการ ผู้บริหาร และพนักงาน ที่บริษัทฯ
  ได้มีการกำหนดจัดทำขึ้น โดยได้มีการทบทวน ปรับปรุงแก้ไขเมื่อปี 2554
  รวมทั้งมีกระบวนการดูแลให้มีการปฏิบัติตามจรรยาบรรณที่กำหนดอย่างเคร่งครัด

ความรับผิดชอบต่อสังคม

บริษัทฯ มีความมุ่งมั่นในการดำเนินธุรกิจด้วยความดูแลใส่ใจต่อผู้มีส่วนได้เสีย เศรษฐกิจ สังคม
และสิ่งแวดล้อม อย่างมีคุณธรรม จริยธรรม และจรรยาบรรณ
ตลอดจนมีธรรมาภิบาลเป็นเครื่องกำกับให้การดำเนินกิจกรรมต่าง ๆ เป็นไปด้วยความซื่อสัตย์ สุจริต
โปร่งใสและยุติธรรม รวมทั้งคำนึงถึงผลกระทบต่อตัวองค์กรเอง สังคม และสิ่งแวดล้อม
ทั้งในระดับสังคมไกลและใกล้ จึงได้มีการกำหนดนโยบายความรับผิดชอบต่อสังคมไว้ชัดเจน
(ตามที่กล่าวไว้ในหมวดที่ 3 บทบาทของผู้มีส่วนได้เสีย)

บริษัทฯ ได้มีการแต่งตั้ง คณะกรรมการด้านความรับผิดชอบต่อสังคม
ซึ่งมีกรรมการรองผู้อำนวยการ/กรรมการผู้มีอำนาจ เป็นประธานคณะกรรมการ
และผู้บริหารระดับสูง พร้อมตัวแทนจากหน่วยงานต่าง ๆ เข้ามาเป็นกรรมการ
เพื่อให้การดำเนินงานด้านความรับผิดชอบต่อสังคมของบริษัทฯให้เป็นไปอย่างต่อเนื่อง มีประสิทธิภาพ
และให้การทำงานบรรลุผลสำเร็จตามนโยบาย และวัตถุประสงค์ที่บริษัทวางไว้
โดยสามารถวัดผลได้ใน 3 มิติ คือ การวัดผลทางเศรษฐกิจ สังคม และสิ่งแวดล้อม
อันนำไปสู่การพัฒนาอย่างยั่งยืน

บริษัทฯ ได้นำหลักปรัชญาเศรษฐกิจพอเพียงมาปรับใช้อย่างบูรณาการ เพื่อความพอประมาณ มีเหตุ
มีผล และมีภูมิคุ้มกัน รวมทั้งมีการใช้ความรู้ ควบคู่การมีคุณธรรมในทุกกิจกรรมที่ดำเนินการ
เพื่อให้การดำเนินกิจกรรมเพื่อสังคม CSR ของบริษัทฯ บรรลุเป้าหมาย
และวัตถุประสงค์อย่างมีประสิทธิภาพและประสิทธิผล

ทั้งนี้ตลอดปี 2555 ที่ผ่านมา บริษัทฯ ได้ดำเนินกิจกรรมเพื่อสังคม (CSR)
โดยนำหลักปรัชญาเศรษฐกิจพอเพียง มาประยุกต์ใช้ทั้งภายใน และภายนอก
เพื่อการพัฒนาอย่างยั่งยืน ดังนี้

1. หลักความพอประมาณ (นำไปสู่การพึ่งพาตนเองได้)

1.1 ดำเนินกิจกรรมเพื่อสังคมในด้านที่สนใจและมีความพร้อม

1.2 วางแผนการดำเนินกิจกรรมเพื่อสังคมอย่างเป็นขั้นเป็นตอนเป็นระบบ
ค่อยๆขยายผลออกไปทีละขั้น

โดยไม่เร่งรัดหรือไม่หวังผลรวดเร็ว

3.  จัดสรรงบประมาณเพื่อดำเนินกิจกรรมเพื่อสังคมอย่างเหมาะสม คือไม่เกินความสามารถที่จะ

  รับผิดชอบได้ ไม่สร้างภาระหรือไม่เบียดเบียนตนเองและผู้อื่น

1.4 ใช้ทรัพยากรอย่างประหยัดและมีคุณค่าสูงสุด

1.5 ส่งเสริมการผลิตและบริหารสินค้าของชุมชนให้มีความเหมาะสมกับความต้องการตลาด

2. หลักความมีเหตุผล (การปฏิบัติต่อผู้มีส่วนเกี่ยวข้องอย่างมีเหตุมีผล)
2.1 ผู้ถือหุ้น
- มีการแบ่งปันผลประโยชน์อย่างเป็นธรรมและสม่ำเสมอ
- มีความโปร่งใสในการบริหารจัดการและสามารถตรวจสอบได้
- ให้การสนับสนุนในการจัดกิจกรรมเพื่อสังคมที่เป็นประโยชน์ต่อสังคมและองค์กร
2.2 ผู้บริหารและพนักงาน
- ปฏิบัติต่อผู้บริหารและพนักงานเสมือนบุคคลในครอบครัว
- มีการส่งเสริมคุณภาพชีวิตของผู้บริหารและพนักงาน
- มีการส่งเสริมให้บุคลากรในองค์กร ใช้ทรัพยากรอย่างรู้คุณค่าสูงสุด
- ให้การส่งเสริมการบริหารการเงินส่วนบุคคลของพนักงาน เช่น การออม การจัดทำบัญชีครัวเรือน

การวางแผนทางการเงิน
- ให้การส่งเสริมด้านกีฬา และสันทนาการแก่ผู้บริหารและพนักงาน
- ส่งเสริมให้ผู้บริหารและพนักงานมีส่วนร่วมในการดำเนินกิจกรรมเพื่อสังคมอย่างจริงจัง เป็น

รูปธรรม และมีการประสานความร่วมมือกันในทุกระดับ
- สนับสนุนให้การจัดทำกิจกรรมเพื่อสังคมเป็นไปอย่างรอบคอบ ระมัดระวัง มีเหตุมีผล

2.3 ลูกค้า
- ปฏิบัติต่อลูกค้าเสมือนบุคคลในครอบครัว เช่น มีน้ำใจมีมิตรไมตรีที่ดีต่อกัน
- มีการกำหนดราคาสินค้าและบริการอย่างเป็นธรรมและสมเหตุสมผล
- สินค้า/บริการและการบริหารจัดการได้มาตรฐานระดับประเทศ หรือระดับสากล
- มีการให้ข้อมูลเกี่ยวกับสินค้าและบริการอย่างถูกต้องครบถ้วน
- มีการบริหารจัดการความสัมพันธ์กับลูกค้าทั้งก่อนและหลังการขาย เพื่อให้ลูกค้าพึงพอใจกับ

สินค้า/บริการสูงสุด
- มีการทำกิจกรรมที่เป็นประโยชน์ต่อสังคมร่วมกัน
2.4 คู่ค้า
- ปฏิบัติต่อคู่ค้าเสมือนบุคคลในครอบครัว เช่น ให้ความร่วมมือ ให้โอกาส ให้การสนับสนุน ฯลฯ
- สนับสนุนกิจกรรมที่เกี่ยวเนื่องกับธุรกิจ เพื่อให้มีการพัฒนาตลาดร่วมกัน
- มีการทำกิจกรรมที่เป็นประโยชน์ต่อสังคมร่วมกัน

2.5 คู่แข่งขัน

- การแข่งขันต้องเป็นไปตามกรอบของกฎหมาย จริยธรรมและจรรยาบรรณทางธุรกิจ

- ดำเนินกิจกรรมที่เป็นประโยชน์ต่อสังคมร่วมกันได้

2.6 ชุมชน

กำกับ ดูแลกิจการ ไม่ให้สร้างปัญหาแก่ชุมชน เพื่อประโยชน์สุขร่วมกัน เช่น จัดทำกิจกรรมจิต

อาสาเพื่อพัฒนาชุมชน เป็นต้น

2.7 สังคม

สนับสนุนกิจกรรมเพื่อสังคมในด้านต่าง ๆ เช่น การศึกษา การส่งเสริมอาชีพ การช่วยเหลือ

ผู้ด้อยโอกาส เป็นต้น

2.8 สิ่งแวดล้อม

- ร่วมอนุรักษ์ทรัพยากรธรรมชาติและสิ่งแวดล้อมทั้งภายในและภายนอกองค์กรเพื่อความยั่งยืน

- ส่งเสริมและสนับสนุนโครงการที่เกี่ยวข้องการอนุรักษ์ทรัพยากรธรรมชาติและสิ่งแวดล้อม เช่น

ให้ความรู้แก่พนักงานและคนในชุมชน จัดทำโครงการเพื่อพัฒนาหรือฟื้นฟูสภาพแวดล้อม/

สิ่งแวดล้อม เป็นต้น

3. หลักภูมิคุ้มกัน (มีความสามารถในการแข่งขัน)

3.1 การช่วยเหลือชุมชน/สังคมต้องมุ่งเน้นให้คนในชุมชน/สังคมช่วยเหลือตนเอง หรือพึ่งตนเองได้

อย่างยั่งยืน

3.2 มีการสร้างเครือข่ายความร่วมมือ เพื่อผนึกกำลังทำงานเพื่อส่วนรวม

3.3 มีการจัดตั้งผู้รับผิดชอบด้านการบริหารกิจกรรมเพื่อสังคมโดยตรง
เพื่อความต่อเนื่องของกิจกรรม

นั้น ๆ

3.4 ส่งเสริมการใช้ภูมิปัญญาของบุคลากรในองค์กรหรือภูมิปัญญาท้องถิ่น/ปราชญ์ชาวบ้านเพื่อ

พัฒนาการดำเนินกิจกรรมเพื่อสังคมให้สอดคล้องกับความต้องการชุมชนและสอดคล้องกับแนวทาง

เศรษฐกิจเชิงสร้างสรรค์ (Creative Economy)
เพื่อสร้างความแตกต่างหรือจุดเด่นที่เป็นเอกลักษณ์

เฉพาะ

3.5 มีระบบการติดตามและประเมินผลจากภายในและภายนอกองค์กรอย่างเป็นระบบ

3.6 มีการส่งเสริมให้เห็นความสำคัญของการสร้างนวัตกรรมในด้านต่าง ๆ อย่างต่อเนื่อง

3.7 ส่งเสริมการวางรากฐานทางการตลาดให้เข้มแข็ง
โดยทำการขยายตลาดอย่างค่อยเป็นค่อยไปจาก

ระดับท้องถิ่นสู่ระดับภาค ระดับประเทศ และระดับสากล เพื่อกระจายความเสี่ยงด้านการตลาด

3.8 ให้ความรู้ด้านการจดลิขสิทธิ์ เครื่องหมายการค้า สิทธิบัตร การออกแบบและการประดิษฐ์ ฯลฯ
เพื่อ

คุ้มครองทรัพย์สินทางปัญญาของไทยทั้งภายในและภายนอกประเทศ

4. หลักความรู้

4.1 มีการสร้างองค์ความรู้ภายในองค์กร

4.2 มีการถ่ายทอดองค์ความรู้ทักษะประสบการณ์ความเชี่ยวชาญให้แก่บุคลากรในองค์กร มีทั้งการ

ถ่ายทอดองค์ความรู้ให้แก่บุคคลภายนอกตามความจำเป็นและเหมาะสม

4.3 มีการฝึกอบรมพนักงานให้สามารถปฏิบัติงานได้อย่างมีประสิทธิภาพ (On the job
training) และ

  ส่งเสริมให้มีการนำไปประยุกต์ใช้ในการปฏิบัติงานจริง
  รวมทั้งนำความรู้ที่มีอยู่ไปเผยแพร่ให้เป็นประโยชน์ต่อผู้อื่นด้วย

4.4 มีการส่งเสริม
และเปิดโอกาสให้พนักงานมีส่วนร่วมในกระบวนการดำเนินงานที่เป็นประโยชน์ต่อองค์กร เช่น
กิจกรรมด้านการบริหาร กิจกรรมเพื่อสังคม เป็นต้น

4.5 ส่งเสริมให้พนักงานได้มีส่วนร่วมแสดงความคิดเห็นที่เป็นประโยชน์ต่อการทำงาน
การดำเนินกิจกรรมต่าง ๆ การแก้ปัญหา และการพัฒนาองค์กรหรือเรื่องอื่น ๆ อย่างอิสระ

4.6 พัฒนาองค์กรให้เป็นศูนย์ศึกษาหรือแหล่งเรียนรู้เศรษฐกิจพอเพียงของสังคม

4.7 สร้างวัฒนธรรมองค์กรให้เป็นสังคมพอเพียง

5. หลักคุณธรรม

5.1 ความซื่อสัตย์

- ดำเนินธุรกิจ และกิจกรรมเพื่อสังคมด้วยความซื่อสัตย์ เช่น มีการทำบัญชีที่โปร่งใส ตรวจสอบได้

- เชิดชูคนดี เพื่อให้เป็นแบบอย่างที่ดีแก่บุคลากรในองค์กรและสังคม

- ปลูกจิตสำนึกให้พนักงาน/บุคคลทั่วไปทำความดีโดยไม่หวังผลตอบแทน

5.2 ความอดทน

- ส่งเสริมให้พนักงานทำงานด้วยความขยันหมั่นเพียร มีความอดทน และอาจมีการให้เบี้ยขยัน

โบนัส สวัสดิการ และรางวัลตามความเหมาะสม

- สนับสนุนกิจกรรมการทำความดีของพนักงาน/บุคคลทั่วไป เช่น จัดทำโครงการกิจกรรมเพื่อ

สังคมต่าง ๆ

5.3 การแบ่งปัน

- ส่งเสริมให้พนักงาน/บุคคลทั่วไปมีความรัก ความผูกพัน ความกตัญญู ต่อตนเอง ครอบครัว เพื่อน

พนักงาน องค์กร ชุมชน สังคม และประเทศชาติ

- ส่งเสริมกิจกรรมเพื่อสังคมที่สร้างความรัก ความสามัคคีเพื่อทดแทนคุณแผ่นดิน

นอกจากนั้นบริษัทฯ ยังได้ดำเนินกิจกรรมเพื่อสังคม (CSR)
ภายใต้กรอบการทำงานของระบบมาตรฐานคุณภาพ ISO 9001, ISO/TS16949
มาตรฐานการจัดการสิ่งแวดล้อม ISO14001 มาตรฐานความปลอดภัย OHSAS 18001,
มาตรฐานคุณภาพชีวิตการทำงาน MS-QWL มาตรฐานแรงงานไทย (มรท.8001-2546)
และมาตรฐานระบบการจัดการพลังงาน ISO 50001

ผลจากการดำเนินการด้านความรับผิดชอบต่อสังคม (CSR) อย่างต่อเนื่อง
ภายใต้กรอบการทำงานดังกล่าว ทำให้
บริษัทได้รับรางวัลบริษัทจดทะเบียนด้านความรับผิดชอบต่อสังคมยอดเยี่ยม (Best Corporate
Social Responsibility Awards) และดีเด่น จากงาน SET Awards
ที่ตลาดหลักทรัพย์แห่งประเทศไทยร่วมกับวารสารการเงินธนาคารเป็นผู้จัด 2 ปี ติดต่อกัน (2554 –
2555)

เพื่อให้การพัฒนาด้านความรับผิดชอบต่อสังคม (CSR) เป็นไปอย่างยั่งยืน ในปี 2555 บริษัทฯ
ได้นำมาตรฐานผลิตภัณฑ์อุตสาหกรรมแนวทางความรับผิดชอบต่อสังคม ISO 26000:2010
มาใช้เป็นกรอบหรือเครื่องมือในการสนับสนุนการขับเคลื่อนความรับผิดชอบต่อสังคมจากเจตนาที่ดี
(good intention) ไปสู่การกระทำที่ดี (good actions) โดยมุ่งเน้นการปฏิบัติ
(practices) ตามข้อแนะนำ (guidance)
มากกว่าการจัดทำและแสดงเอกสาร(paper)ให้ได้ตามข้อกำหนด (requirements) บริษัทฯ
จึงได้เข้าร่วมโครงการแนวร่วมการประกอบกิจการตามมาตรฐานความรับผิดชอบต่อสังคม ISO
26000 : 2010 กับสำนักงานมาตรฐานผลิตภัณฑ์อุตสาหกรรม และสถาบันไทยพัฒน์

แนวทางในการดำเนินกิจกรรมเพื่อความรับผิดต่อสังคมตามมาตรฐาน ISO 26000 : 2010
ที่บริษัทฯ ได้นำมาเป็นกรอบในการดำเนินงาน ตลอดปี 2555 มีหลักการสำคัญ 7
ประการที่ยึดถือปฏิบัติ คือ

1.    ความรับผิดชอบ (Accountability) สำหรับการดำเนินงานใดๆ
ก็ตามของบริษัทต้องสามารถตรวจสอบได้จากภายนอก
2.    ความโปร่งใส (Transparency)บริษัทฯ เปิดเผยข้อมูลต่างๆ ให้ผู้มีส่วนได้ส่วนเสีย
รวมถึงผู้ที่เกี่ยวข้องได้รับทราบอย่างชัดแจ้ง
3.    การปฏิบัติอย่างมีจริยธรรม (Ethical Behavior) บริษัทฯ
มีการกำหนดมาตรฐานการปฏิบัติงานอย่างมีจริยธรรม โดยคำนึงถึงความซื่อสัตย์ ความเท่าเทียม
ความยุติธรรม สิ่งแวดล้อม และผู้มีส่วนได้เสีย
4.    การเคารพต่อผลประโยชน์ของผู้มีส่วนได้เสีย (Respect for Stakeholder
Interests) บริษัทตระหนักถึงสิทธิและผลประโยชน์ของผู้มีส่วนได้ส่วนเสีย
โดยเปิดโอกาสให้แสดงความคิดเห็นเกี่ยวกับกิจกรรมขององค์กร เช่น นโยบาย ข้อเสนอ
หรือการตัดสินใจต่างๆ ก็ตามที่จะส่งผลต่อผู้มีส่วนได้ส่วนเสีย
5.    การเคารพต่อหลักนิติธรรม (Respect for Rule of
Law) องค์กรจะต้องมีการปฏิบัติที่สอดคล้องกับหลักของกฎหมาย และกฎระเบียบต่างๆ ที่เกี่ยวข้อง
6.    การเคารพต่อการปฏิบัติตามแนวทางของสากล (Respect for International Norm
of Behavior) รวมถึงสนธิสัญญาสากล คำสั่ง ประกาศ ข้อตกลง มติ และข้อชี้นำต่างๆ
ซึ่งได้รับการรับรองจากองค์กรสากลที่เกี่ยวข้องกับองค์กรนั้นๆ

7.    การความเคารพต่อสิทธิมนุษยชน(Respect of Human
Right) องค์กรควรดำเนินนโยบายและดำเนินกิจกรรมที่สอดคล้องกับปฏิญญาสากลว่าด้วยสิทธิมนุษยชน

นอกจากหลักการสำคัญ 7 ประการข้างต้นนี้ ISO 26000
ยังได้กำหนดแนวทางในการแสดงความรับผิดชอบต่อสังคมขององค์กร เพื่อส่งเสริมให้บริษัทฯ
สามารถพัฒนาตนเองไปสู่การเป็นองค์กรที่มีความรับผิดชอบต่อสังคม
โดยกิจกรรมของความรับผิดชอบต่อสังคมที่องค์กรปฏิบัตินั้นจะต้องเข้าข่าย 7 หัวข้อหลัก (7 core
subjects) ดังนี้

1.    การกำกับดูแลองค์การ (Organizational Governance)
2.    สิทธิมนุษยชน (Human Rights)
3.    การปฏิบัติด้านแรงงาน (Labour Practices)
4.    สิ่งแวดล้อม (The Environment)
5.    การดำเนินงานอย่างเป็นธรรม (Fair Operation Practices)
6.    ประเด็นด้านผู้บริโภค (Consumer Issues)
7.    การมีส่วนร่วมและการพัฒนาชุมชน (Community Involvement and Development)

สำหรับ 7 หัวข้อหลักนี้จะครอบคุลมผลกระทบ 3 ด้านได้แก่ เศรษฐกิจ สังคมและสิ่งแวดล้อม

บริษัทฯ ได้กำหนดนวัตกรรม เพื่อนำไปใช้ในการดำเนินความรับผิดชอบต่อสังคมใน 7 ด้าน
ดังต่อไปนี้

1. ด้านการกำกับดูแลกิจการที่ดี

นวัตกรรม “เข้าใจ เข้าถึง อย่างเท่าเทียม” เน้นการเปิดเผยข้อมูลอย่างเท่าเทียม โปร่งใส
ตรวจสอบได้ และคำนึงถึงสิทธิและความเท่าเทียมกันของผู้ถือหุ้นทุกราย
ตามรายละเอียดที่กล่าวไว้แล้วในหมวดการกำกับดูแลกิจการ

2. ด้านการประกอบธุรกิจด้วยความเป็นธรรม

นวัตกรรม “ความเป็นธรรมนำธุรกิจ” โดยเน้นการแข่งขันการค้าอย่างเสรี
ไม่ขัดแย้งทางผลประโยชน์ มีการตรวจสอบ และเปิดเผยสาระสำคัญอย่างครบถ้วน
การเบิกจ่ายเงินจะมีการตรวจสอบและอนุมัติอย่างโปร่งใสและมีการคานอำนาจกัน

3. ด้านการเคารพสิทธิมนุษยชนและการปฏิบัติต่อแรงงานอย่างเป็นธรรม

บริษัทฯ ตระหนักถึงการเคารพสิทธิมนุษยชน และการปฏิบัติต่อแรงงานอย่างเป็นธรรม
อันเป็นปัจจัยในการสร้างมูลค่าเพิ่มและเพิ่มผลผลิต ดังนั้นจึงได้กำหนดแนวปฏิบัติในเรื่องดังกล่าวดังนี้
คือ

-   ร่วมสนับสนุนและเคารพในการปกป้องสิทธิมนุษยชน เช่น ไม่สนับสนุนการบังคับใช้แรงงาน
    ต่อต้านการใช้แรงงานเด็ก เป็นต้น

-   จัดให้มีระบบการทำงานที่มุ่งเน้นความปลอดภัยและสุขอนามัยในสถานที่ทำงานอย่างเหมาะสม

-   จัดให้มีเงื่อนไขการจ้างงานที่เป็นธรรม ได้รับค่าตอบแทนที่เหมาะสมตามศักยภาพ

-   จัดให้มีการดูแลในเรื่องสวัสดิภาพตามความจำเป็นและเหมาะสม สนับสนุนให้เกิดการพัฒนา

คุณภาพชีวิตการทำงาน

นวัตกรรมภายใต้นโยบายที่ว่า “หน้าที่ขององค์กร คือ ทำให้พนักงานมีความสุข สนุกกับการทำงาน”
โดยใช้โครงการ TO BE NUMBER ONE เป็นแกนนำในการจัดทำกิจกรรม
อีกทั้งบริษัทได้เน้นการให้ความเป็นธรรม ความเสมอภาคกับพนักงาน
ซึ่งรวมถึงการให้โอกาสในการเรียนรู้ การพัฒนาและการเติบโตในตำแหน่งหน้าที่การงาน
กับทั้งส่งเสริมและสนับสนุนให้พนักงานในบริษัทฯ มีสุขภาวะที่ดีทั้ง 4 มิติ อันได้แก่ ร่างกาย อารมณ์
สังคม จิตวิญญาณ และจัดทำโครงการ “ทุกข์ใจใส่โหล เปิดโหลโต้ปัญหา”
เพื่อให้พนักงานได้มีช่องทางดับทุกข์ต่าง ๆ จนบริษัทได้รับการรับรองมาตรฐานคุณภาพชีวิตการทำงาน
MS-QWL ได้รับการรับรองมาตรฐาน มรท. ได้รับรางวัลเทียนส่องใจ เนื่องในวันเอดส์โลก เป็นต้น

4. ด้านความรับผิดชอบต่อผู้บริโภค

นวัตกรรม“ความพึงพอใจมาเป็นอันดับหนึ่ง”ตามนโยบายคุณภาพที่ว่า “สร้างความพึงพอใจ
เอาใจใส่คุณภาพ มุ่งมั่นพัฒนาองค์กร” ทุกขั้นตอนการผลิตสินค้าคำนึงถึงคุณภาพและสิ่งแวดล้อม
เพื่อให้เป็นไปตามมาตรฐานต่าง ๆ จนได้รับรางวัลโรงงานน่าอยู่ จากกระทรวงอุตสาหกรรม,
ได้รับการประเมินความพึงพอใจจากผู้บริโภคอยู่ในเกณฑ์ดีเยี่ยมตลอดมา
รวมทั้งได้รับการรับรองมาตรฐาน ISO9001, ISO/TS16949 ต่อเนื่องมาตลอด

5. ด้านการร่วมพัฒนาชุมชนและสังคม

นวัตกรรม “เราจะเติบโตพร้อมกับชุมชนและสังคม”
เป็นการเน้นการเติบโตของบริษัทควบคู่กับชุมชนและสังคม โดยเริ่มจากการให้พนักงานคิดดี ทำดี
ผ่านโครงการ “ทำดีใส่กระปุก” เมื่อพนักงานทำดีจะเกิดความสุข ซึ่งจะส่งต่อไปยังครอบครัว ชุมชน
และสังคมให้มีความสุข อีกทั้งการให้ความช่วยเหลือในโครงการ 1 โรงงาน 3 โรงเรียน
การดูแลให้ความช่วยเหลือชุมชนรอบข้างและสถานที่ของส่วนราชการต่าง ๆ
เพื่อให้สามารถให้บริการประชาชนในบรรยากาศที่ดี กับทั้งการฝึกอบรมให้พนักงานรู้จักการออม
โดยลดการมาใช้สินค้าฟุ่มเฟือย ลดการเสพสิ่งที่เป็นอบายมุข
และให้เรียนรู้แนวทางเศรษฐกิจพอเพียง และส่งผ่านไปยังครอบครัว ชุมชน และสังคมต่อไป

6. ด้านการดูแลรักษาสิ่งแวดล้อม

นวัตกรรม ด้านการดูแลรักษาสิ่งแวดล้อม กำหนดไว้ดังนี้

S. Stop Global Warming

S. Save Green Save Earth

S. Save Green World

C. Corporate Social Responsibilities

- บริษัทได้ดำเนินกิจกรรม คาราวานปลูกป่า ต้านยาเสพติด ลดโลกร้อน อย่างต่อเนื่องทุกปี

- โครงการถังดักไขมันพร้อมถังกรองน้ำ ตามโครงการพระราชดำริร่วมกับ อบต.ทรงคะนอง
เพื่อแจกจ่ายให้กับพนักงาน ชาวบ้านในชุมชน ร้านอาหาร วัด เป็นต้น ดูแลพนักงานให้มีสุขภาพที่ดี
มีความปลอดภัยในการทำงาน ซึ่งได้รับรางวัลชนะเลิศในระดับประเทศ
ในด้านความปลอดภัยและอาชีวอนามัยติดต่อกัน 6 ปี และได้รับการรับรองมาตรฐาน ISO 14001
และ OHSAS 18001 อย่างต่อเนื่อง

7. ด้านการจัดทำรายงานด้านสังคมและสิ่งแวดล้อม

นวัตกรรมค้นหาเพื่อการพัฒนาเป็นการรวบรวมสิ่งต่างๆ ที่บริษัทได้ทำภายใต้โครงการ CSR
มาประมวลผล เพื่อเผยแพร่ผ่านช่องทางต่าง ๆ เช่น เว็บไซต์ของบริษัท
และมีการติดตามผลการปฏิบัติด้าน CSR โดยคณะกรรมการมีการเสนอแนวคิด
แนวปฏิบัติอย่างต่อเนื่องและเป็นรูปธรรม ซึ่งคณะกรรมการบริษัทมี
นโยบายให้การสนับสนุนอย่างเต็มที่และต่อเนื่อง

บริษัทฯ ได้จัดให้มีการดูแลพนักงานผ่านนวัตกรรม 4 ด้าน ประกอบด้วย

- นวัตกรรม “ทุกข์ใจใส่โหล – เปิดโหลโต้ปัญหา”

- นวัตกรรม “ ทนาย TO BE ”

- นวัตกรรม “ ทำดีใส่กระปุก ”

- นวัตกรรม “ ผ้าป่ารอยยิ้มอิ่มสุข ”

นวัตกรรม “ทุกข์ใจใส่โหล – เปิดโหลโต้ปัญหา”

- พนักงานจะไม่รู้สึกโดดเดี่ยวเมื่อมีปัญหา และโหลนี้จะเป็นช่องทางให้พนักงานได้ระบายความ

  ทุกข์หรือปัญหาในใจได้ตลอดเวลา

- พนักงานจะรับรู้ว่า เมื่อตนมีเรื่องทุกข์ร้อนใจใดๆ จะมีผู้คอยให้ความช่วยเหลือและเอาใจใส่

- เมื่อพนักงานได้รับรู้การเติมเต็มความรักด้วยการดูแลเอาใจใส่ เขาก็พร้อมที่จะแบ่งปันความรัก

มาดูแลเอาใจใส่ผู้คนรอบข้าง และไม่ไปยุ่งกับยาเสพติด

คำถามในโหลหรือประเด็นปัญหาของสมาชิก
ทำให้ทราบว่าสิ่งที่พนักงานให้ความสำคัญหรือสนใจคือเรื่องใด จึงเป็นที่มาของการจัดกิจกรรมต่างๆ
มากมายอย่างต่อเนื่อง โดยสมาชิกและเพื่อสมาชิกภายใต้โครงการ TO BE NUMBER ONE

นวัตกรรมโครงการทนาย TO BE

ทนายความของบริษัทฯให้คำปรึกษาด้านกฎหมายแก่พนักงาน ทำให้พนักงานไม่รู้สึกโดดเดี่ยวและอุ่นใจ

  นวัตกรรมโครงการ “ทำดีใส่กระปุก”

เพื่อส่งเสริมความดีงามให้งอกเงยแพร่หลายต่อๆไป โดยมีสมาชิกบอกเล่า
และแบ่งปันประสบการณ์ทำดีนั้นให้ผู้อื่นทราบ

การแบ่งปันประสบการณ์การทำความดีเล็กน้อยอาจเป็นแรงบันดาลใจให้อีกหลายชีวิตได้เริ่มทำความดีอันยิ่งใหญ่
การทำความดีย่อมสุขใจทั้งผู้ให้และผู้รับโดยเริ่มที่ตัวเอง ครอบครัว คนรอบข้าง ชุมชน สังคม

  นวัตกรรมโครงการ “ผ้าป่ารอยยิ้ม อิ่มสุข”

เพื่อนสมาชิกช่วยกันเขียนแบ่งกันขำ ทุกเรื่องขำขันมีมูลค่า 5 บาท
จัดตั้งกองผ้าป่าเพื่อนำเงินไปทำบุญ ขำขันที่เขียนมาจะรวบรวมเข้าเล่ม
มอบให้เครือข่ายสมาชิกชมรมและหน่วยงานต่างๆ เช่น โรงเรียน/ วัดพระบาทน้ำพุ เป็นต้น

- ร่วมกิจกรรม “ทอดผ้าป่ารอยยิ้ม วัดพระบาทน้ำพุ”

- ร่วมกิจกรรม “ทอดผ้าป่ารอยยิ้ม สถานสงเคราะห์คนพิการและทุพพลภาพพระประแดง”

- “ร่วมถวายผ้าป่ารอยยิ้มฯ และจตุปัจจัยที่วัดจากแดง” ฯลฯ

กิจกรรมการร่วมพัฒนาชุมชน และสังคม

-   ร่วมสร้างศาลาใจต้านภัยยาเสพติด เพื่อการเรียนรู้เกี่ยวกับยาเสพติดให้กับโรงเรียนวัดท้องคุ้ง
    ซึ่ง

  อยู่ในพื้นที่ใกล้เคียงบริษัท พร้อมปรับภูมิทัศน์โดยรอบ เพื่อให้มีพื้นที่ในการเรียนการสอนมากยิ่งขึ้น

-   สร้างอาคารอเนกประสงค์ให้กับ “ศูนย์เด็กเล็กบางหญ้าแพรก”

-   ร่วมกันสร้าง “หลังคาทางเดินรอบอาคารเรียนให้ศูนย์เด็กเล็กสิรินธร”

-   มอบของขวัญและทุนการศึกษาใน “วันเด็ก” ให้กับชุมชนและโรงเรียนเป็นประจำทุกปี

ต่อเนื่อง

-   มอบอุปกรณ์การเรียน อุปกรณ์กีฬา และพัดลมติดผนังแก่โรงเรียนบ้านวังลึก ต.นาพูน อ.วังชิ้น

จังหวัดแพร่ เมื่อวันที่ 28 พฤษภาคม 2553

นอกจากนี้ บริษัทฯ
ได้ส่งเสริมให้พนักงานมีส่วนร่วมในกิจกรรมที่เป็นประโยชน์ต่อสังคมภายในและสังคมภายนอก
โดยร่วมกันดำเนินกิจกรรมต่าง ๆ ดังนี้

-   จัดกิจกรรมเชิงรุก รณรงค์ในวันงดสูบบุหรี่โลก เป็นประจำทุกปี
    ส่งผลให้จำนวนพนักงานสูบบุหรี่ลดน้อยลง

-   กิจกรรมและประชุมเชิงปฏิบัติการ “เพื่อแลกเปลี่ยน เรียนรู้
    สู่งานนวัตกรรมงดเหล้าในสถานประกอบการ”

-   กิจกรรมโรงงานสีขาวและคาราโอเกะ เพื่อต่อต้านยาเสพติด
    โดยบริษัทฯถือว่าปัญหายาเสพติดเป็นปัญหาสำคัญ จึงได้ดำเนินการและทำกิจกรรมต่าง ๆ
    อย่างจริงจังและต่อเนื่อง ภายใต้ปฏิญญาที่ว่า “เป็นหนึ่งโดยไม่พึ่งยาเสพติด
    โดยการทำให้พนักงานมีความสุข สนุกกับการทำงาน ร่วมต้านยาเสพติด”
    จนทำให้บริษัทได้รับการรับรองเป็นโรงงานสีขาวและเป็นศูนย์การเรียนรู้เพื่อป้องกันและแก้ไขปัญหายาเสพติด
    จากสำนักงาน ปปส. กระทรวงยุติธรรม และกระทรวงแรงงาน
    ได้รับโล่ประกาศเกียรติคุณเป็นองค์กรดีเด่นด้านการป้องกันยาเสพติดของสำนักงาน ปปส.
    กระทรวงยุติธรรม

-   กิจกรรมอนุรักษ์พลังงาน โดยบริษัทฯ
    ได้รับรางวัลโครงการอนุรักษ์พลังงานแบบมีส่วนร่วมและกิจกรรมรณรงค์ประชาสัมพันธ์ดีเด่น
    จากกระทรวงอุตสาหกรรม

-   ร่วมกิจกรรมปลูกป่าชายเลนเพื่อการอนุรักษ์ธรรมชาติ กับตลาดหลักทรัพย์ฯ
    และกระทรวงแรงงาน

-   กิจกรรมปลูกป่าต้านยาเสพติดเที่ยวสวนศรี ลดโลกร้อน 3 ปี ติดต่อกันระหว่างปี 2551-2553

-   กิจกรรมงดเหล้าเข้าพรรษา อิ่มบุญออมเงินให้ลูก โดยให้พนักงานที่เข้าร่วมโครงการที่ให้สัจจะ
    จะงดเหล้า 3 เดือน และนำเงินค่าเหล้านั้นมาออมเงิน เพื่อเปิดบัญชีออมทรัพย์ให้ลูก
    โดยได้รับการสนับสนุนจากธนาคารออมสิน สาขาปู่เจ้าสมิงพราย

-   อบรมให้พนักงานมีความรู้และเห็นความสำคัญในการทำบัญชีครัวเรือนโดยวิทยากรจาก ธกส.

-   ส่งเสริมการออมตามแนวเศรษฐกิจพอเพียงโดยเชิญธนาคารออมสินและธนาคารกสิกรไทย
    ให้คำแนะนำการออมในรูปแบบต่าง ๆ แก่พนักงาน

-   ส่งเสริมโครงการออมเงินกับสหกรณ์ออมทรัพย์

-   การฝึกอาชีพให้แก่พนักงาน เช่น กุหลาบใบเตย หมวกจากกระป๋องน้ำอัดลม ปาท่องโก๋

  การบูรร่มจิ๋ว ร้อยสร้อยลูกปัด การทำตะไคร้หอม เป็นต้น

-   จัดกิจกรรม “ฝึกทักษะอาชีพบุตรพนักงาน” เป็นประจำทุกปี

-   เข้าร่วมกิจกรรม “ทำดีเพื่อพ่อ”, เข้าร่วมกิจกรรม “9 ในดวงใจ”

-   เข้าร่วมกิจกรรม “ทำบุญและจัดการแสดงเนื่องในวันครบรอบวันเกิดบริษัทฯ”

-   จัดมุมนมแม่บริการพนักงานครอบครัวพนักงาน และบุคคลภายนอกเพื่อใช้เก็บน้ำนมให้ลูก

-   รณรงค์ส่งเสริมยุติความรุนแรงในครอบครัวต่อเด็กและสตรี

-   จัดกิจกรรม “ค่ายเยาวชน SSSC” และ “ค่ายเยาวชนสานสัมพันธ์เด็กเล็ก”
    โดยให้พนักงานนำบุตรเล็กเข้ามาร่วมกิจการในช่วงปิดภาคเรียน

-   จัดกิจกรรม SSSC. ร่วมใจ เทิดพระเกียรติถวายในหลวง

-   อนุรักษ์วัฒนธรรมประเพณีไทยจัดพิธีรดน้ำขอพรจากผู้ใหญ่/ผู้บริหารระดับสูงในช่วงเทศกาลสงกรานต์

-   สนับสนุนการบริจาคโลหิต โดยจัดให้รถรับบริจาคโลหิตของสภากาชาดไทยเข้ามารับบริจาค ณ
    ที่ทำการบริษัทฯ เป็นประจำต่อเนื่อง

-   เพื่อเพิ่มโอกาสทางการศึกษาให้แก่บุตรพนักงานบริษัท
    จึงได้มีการช่วยเหลือและสนับสนุนมอบทุนการศึกษาให้แก่บุตรพนักงานบริษัทต่อเนื่องเป็นปีที่ 12

ในปี 2554 ได้เกิดมหาอุทกภัยขึ้น บริษัทฯ จึงได้ประสานและร่วมมือกับองค์กรและหน่วยงานต่าง ๆ
ในการเข้าไปช่วยเหลือผู้ประสบอุทกภัย
ทั้งนี้เพื่อให้การช่วยเหลือมีประสิทธิภาพและมีการช่วยเหลือในวงกว้างอย่างทั่วถึง
โดยช่วยเหลือและเข้าร่วมในกิจกรรมต่าง ๆ ดังนี้

- มอบถุงยังชีพ เงินช่วยเหลือ และจัดอพาร์ทเมนต์ให้พนักงานของบริษัทผู้ประสบภัยน้ำท่วม

- เข้าร่วมบรรจุถุงยังชีพ และลงพื้นที่แจกถุงยังชีพแก่ผู้ประสบภัยในท้องที่ต่าง ๆ ร่วมกับหน่วยงาน

ราชการ

-   ร่วมกับพนักงานสร้าง และมอบสุขาลอยน้ำ
    เพื่อไปแจกให้กับชุมชนที่ได้รับความเดือดร้อนจากอุทกภัย ผ่านไทยทีวีสีช่อง 3 กระทรวงแรงาน
    และสถานีตำรวจภูธรสำโรงใต้

-   จัดตั้งโรงครัวที่บริษัท เพื่อช่วยกันจัดทำอาหารกล่องพร้อมขนม 5,000 ชุด
    มอบให้มูลนิธิเพื่อนพึ่ง-(ภาฯ) สภากาชาดไทย

-   สนับสนุนและส่งเสริมพนักงานจิตอาสาของบริษัท เข้าร่วมเป็นอาสาสมัครฟื้นฟูพื้นที่น้ำท่วม
    ที่โรงเรียนวัดบางคูวัด ปทุมธานี และที่มหาวิทยาลัยมหาจุฬาลงกรณราชวิทยาลัย อำเภอวังน้อย
    จังหวัดพระนครศรีอยุธยา

-   ร่วมกิจกรรมกับ CSR Club สมาคมจดทะเบียนไทย กองทุนตลาดหุ้นร่วมใจ ช่วยภัยน้ำท่วม
    ในโครงการคืนโรงเรียนให้ลูกหลาน สานสัมพันธ์ชุมชน

-   ร่วมกิจกรรมจิตอาสาฟื้นฟูและส่งมอบ 3 โรงเรียนต้นแบบในโครงการ คืนโรงเรียนให้ลูกหลาน
    สานสัมพันธ์ชุมชนกับ CSR Club สมาคมจดทะเบียนไทย, กองทุน “ตลาดหุ้นร่วมใจ
    ช่วยภัยน้ำท่วม”

  และบริษัทฯ รับเป็นเจ้าภาพในการช่วยเหลือและฟื้นฟูโรงเรียนวัดอู่ตะเภา ซึ่งเป็น 1 ใน 3
  โรงเรียน

ต้นแบบในโครงการดังกล่าว ที่ได้รับผลกระทบจากอุทกภัยให้คืนกลับมาโดยเร็ว
พร้อมพัฒนาโรงเรียนให้เป็นศูนย์กลางการเรียนรู้และขยายไปสู่ชุมชนในการยกระดับคุณภาพชีวิตได้อย่างยั่งยืน

สำหรับ ปี 2555 บริษัทฯ ยังคงดำเนินกิจกรรมและติดตามความความคืบหน้าในกิจกรรมต่าง ๆ
ที่ได้ดำเนินการไปแล้ว อย่างต่อเนื่อง ดังนี้

กิจกรรมเพื่อสังคม

-   สนับสนุนกิจกรรมวันเด็กแห่งชาติ ประจำปี 2555
    โดยจัดกิจกรรมมอบทุนการศึกษาและของขวัญวันเด็กให้กับเยาวชนโรงเรียนต่างๆ ชุมชน 3
    แห่ง โรงเรียนและศูนย์เด็กเล็ก จำนวน 5 แห่ง เมื่อวันที่ 13 มกราคม 2555

-   มอบเงินช่วยเหลือให้แก่พนักงานที่บ้านประสบอุทกภัย เมื่อวันที่ 31 มกราคม 2555

-   มอบเสื้อเกราะ 5 ชุด ถุงมือ และหน้ากากอนามัย จำนวน 300 ชุด
    ให้กับสถานีตำรวจภูธรสำโรงใต้ จ.สมุทรปราการ เมื่อวันที่ 17 กุมภาพันธ์ 2555
    เพื่อชีวิตและสุขภาพที่ดีแก่เจ้าหน้าที่ตำรวจผู้ปฏิบัติงานตามหน้าที่

-   จัดกิจกรรมรับบริจาคหนังสือเก่าเพื่อมอบให้แก่ห้องสมุด และวัสดุรีไซเคิล
    เพื่อใช้ประดิษฐ์เป็นสื่อการเรียนการสอน ให้กับโรงเรียนวัดบางคูวัด อำเภอเมืองปทุมธานี
    จังหวัดปทุมธานี เมื่อวันที่ 20 มีนาคม 2555 ซึ่งเป็นโรงเรียนที่บริษัทฯ
    ได้เข้าไปช่วยเหลือฟื้นฟูพื้นที่น้ำท่วม เมื่อปี 2554 ที่ผ่านมา

-   มอบเครื่องปรับอากาศพร้อมติดตั้ง จำนวน 3 ชุด ให้กับสถาบันราชประชาสมาสัย
    กรมควบคุมโรค กระทรวงสาธารณสุข เมื่อวันที่ 19 เมษายน 2555 สำหรับติดตั้ง ณ
    พื้นที่ที่ให้บริการประชาชนทั่วไป

-   จัดกิจกรรมต่อต้านยาเสพติดในวันงดสูบบุหรี่โลก ร่วมกับสถานีตำรวจภูธรพระประแดง
    และชมรม To Be Number One โรงเรียนวิสุทธิกษัตรี เมื่อวันที่ 31 พฤษภาคม 2555

-   มอบวัสดุรีไซเคิลในสำนักงานให้โรงเรียนท้องคุ้ง สมุทรปราการ
    ซึ่งเป็นโรงเรียนในชุมชนใกล้เคียง เพื่อทำสื่อการเรียนการสอน เมื่อวันที่ 13 มิถุนายน 2555

-   มอบวัสดุอุปกรณ์ในสำนักงานที่ไม่ใช้แล้ว ให้วัดสวนแก้ว เมื่อวันที่ 17 มิถุนายน 2555

-   เป็นเจ้าภาพดูแลคูคลองในโครงการแนวร่วมดูแลคูคลอง” รวมแรงไทย รักษาน้ำใสทุกคูคลอง”
    ของกระทรวงการคลัง เมื่อวันที่ 20 กรกฎาคม 2555

-   สนับสนุนการปรับปรุงศาลาผู้ติดต่องานสถานีตำรวจภูธรบางแก้ว สมุทรปราการ
    เมื่อเดือนสิงหาคม–พฤศจิกายน 2555

-   มอบเงินช่วยเหลือสมาชิกเครือข่ายทูบีชุมชนบางจากที่บ้านไฟไหม้ 27 สิงหาคม 2555

-   คณะผู้บริหารและพนักงานร่วมทำบุญทอดผ้าป่าซื้อที่ดินถวายวัดจากแดง เมื่อวันที่ 1 ตุลาคม
    2555

-   มอบเหล็กกั้นที่จอดรถให้ประกันสังคม สมุทรปราการ
    เพื่อความปลอดภัยแก่ประชาชนทั่วไปที่มาติดต่อกันประกันสังคม เมื่อวันที่ 22 ตุลาคม 2555

-   จัดกิจกรรมกีฬาต่อต้านยาเสพติดโรงเรียนวิสุทธิกษัตรี พระประแดง สมุทรปราการ
    โดยสนับสนุนอุปกรณ์กีฬา
    และมอบเงินสนับสนุนวงดนตรีลูกทุ่งเพื่อเข้าประกวดในรายการชิงช้าสวรรค์ เมื่อวันที่ 16
    พฤศจิกายน 2555 เพื่อร่วมรณรงค์ต่อต้านยาเสพติดในหมู่เยาวชนนักเรียน

-   ตรวจเยี่ยม ติดตามความคืบหน้า
    และให้คำแนะนำเพิ่มเติมให้กับโรงเรียนที่ประสบภัยน้ำท่วมเมื่อปี 2554
    ที่จังหวัดพระนครศรีอยุธยา ซึ่งเป็นโรงเรียนที่บริษัทฯ
    รับเป็นเจ้าภาพในการเข้าไปดูแลซ่อมแซมในโครงการ “คืนโรงเรียนให้ลูกหลาน
    สานสัมพันธ์ให้ชุมชน” จำนวน 2 โรงเรียน คือ

โรงเรียนวัดอู่ตะเภา อ.เสนา และโรงเรียนชุมชนวัดบางซ้ายนอก ระยะเวลา 5 เดือน (มกราคม
– พฤษภาคม 2555) และส่งมอบอาคารเรียน อุปกรณ์การเรียนอุปกรณ์กีฬา
ให้กับโรงเรียนชุมชนวัดบางซ้ายนอก ต.เต่าเล่า อ.บางซ้าย จ.พระนครศรีอยุธยา เมื่อวันที่ 28
พฤศจิกายน 2555

-   จัดกิจกรรมร่วมกับ องค์การบริหารส่วนตำบลทรงคะนอง สมุทรปราการ
    ในโครงการขี่จักยานเฉลิมพระเกียรติพระบาทสมเด็จพระเจ้าอยู่หัว เมื่อวันที่ 1 ธันวาคม
    2555

-   ปรับปรุงสนามเปตอง ให้กับศูนย์ฟื้นฟูอาชีพคนพิการพระประแดง จ.สมุทรปราการ เมื่อวันที่ 12
    ธันวาคม 2555

-   ร่วมกับ กก.ตร.สภ.สำโรงใต้ มอบเก้าอี้ห้องประชุมจำนวน 15 ตัว
    ให้แก่กองบังคับการตำรวจภูธร จ.สมุทรปราการ เมื่อวันที่ 20 ธันวาคม 2555
    เพื่อใช้ประจำในห้องศูนย์ปฎิบัติการจังหวัด

-   จัดกิจกรรมรณรงค์การรับบริจาคโลหิตในบริเวณที่ทำการของบริษัท
    จากพนักงานและพนักงานในบริษัทอื่นๆ เพื่อมอบให้แก่สภากาชาดไทย เป็นประจำทุก 3
    เดือนอย่างต่อเนื่อง

-   จัดกิจกรรมร่วมใจทำบุญใส่บาตรทุกวันพระ เพื่อถวายเป็นพระราชกุศล
    แด่พระบาทสมเด็จพระ-เจ้าอยู่หัว และถวายสังฆทานในเดือนเกิดพนักงานต่อเนื่องจนถึงสิ้นปี
    2556

การเผยแพร่ให้ความรู้แก่บุคคลภายนอก

-   เป็นวิทยากรบรรยายให้ความรู้แก่ผู้เข้าอบรมที่ปรึกษาแรงงานสัมพันธ์ รุ่นที่ 134 ที่
    จ.ปราจีนบุรี

-   ต้อนรับคณะดูงานยาเสพติดจาก บริษัท โฟเมก้า จำกัด เมื่อวันที่ 14 มีนาคม 2555

-   ร่วมจัดนิทรรศการทูบีนัมเบอร์วัน พร้อมรับเสด็จทูลกระหม่อมหญิงอุบลรัตน์ฯ
    เนื่องในโอกาสที่เสด็จเปิดศูนย์เพื่อนใจวัยรุ่น ณ โรงเรียนสมุทรปราการ เมื่อวันที่ 22 มีนาคม
    2555

-   เข้าร่วมเป็นตัวแทนของจังหวัดสมุทรปราการ เพื่อนำเสนอในการประกวดชมรม To Be
    Number One ประเภทสถานประกอบการขนาดเล็ก-กลาง ประจำปี 2555 ระดับภาค
    และระดับประเทศ ที่พัทยา และเมืองทองธานี ตามลำดับ เมื่อวันที่ 25 มีนาคม 2555

-   เข้าร่วมกิจกรรมรวมใจแรงงานในนิคมอุตสาหกรรมบางปู
    ร่วมเป็นพลังแรงงานเอาชนะยาเสพติด “มุ่งสู่...นิคมอุตสาหกรรมบางปูสีขาว”
    เนื่องในวันต่อต้านยาเสพติดโลก เมื่อวันที่ 26 มีนาคม 2555

-   แสดงบูธผลงาน Safety ดีเด่น ในงานสัปดาห์ความปลอดภัยในการทำงานแห่งชาติ ครั้งที่ 26
    ณ ไบเทค เมื่อเดือน กรกฎาคม 2555

-   ต้อนรับคณะนักศึกษาดูงาน จากมหาวิทยาลัยนเรศวร พิษณุโลก เมื่อวันที่ 29 สิงหาคม 2555

-   ต้อนรับคณะดูงานด้านยาเสพติดและความปลอดภัยจากบริษัท KitZ เมื่อวันที่ 4 กันยายน 2555

-   แสดงบูธผลงานดีเด่นด้านแรงงานสัมพันธ์และสวัสดิการแรงงาน.ดีเด่นระดับประเทศ เมื่อวันที่
    14 กันยายน 2555

-   ร่วมจัดนิทรรศการพร้อมร่วมรับเสด็จฯพระเจ้าวรวงศ์เธอพระองค์เจ้าโสมสวลีพระวรราชาทินัดดา-มาตุ
    เนื่องในวันเอดส์โลก ณ ห้างสรรพสินค้าเดอะมอลล์ สาขางามวงศ์วาน เมื่อวันที่ 1 ธันวาคม
    2555

-   ร่วมจัดนิทรรศการทูบีนัมเบอร์วันต่อต้านยาเสพติด เนื่องในวันพ่อแห่งชาติ ณ สวนสุขภาพลัดโพธิ์
    อ.พระประแดง จ.สมุทรปราการ เมื่อวันที่ 2 ธันวาคม 2555

การจัดกิจกรรมด้านแรงงานสัมพันธ์และสวัสดิการแรงงาน

-   จัดพิธีให้พนักงานรดน้ำขอพรจากกรรมการ และผู้บริหารของบริษัทในช่วงเทศกาลสงกรานต์
    เมื่อวันที่ 6 เมษายน 2555

-   มอบทุนการศึกษาให้บุตรของพนักงานเครือ OKAYA ประเทศไทย เมื่อวันที่ 22 พฤษภาคม
    2555

-   จัดกิจกรรมวันรณรงค์งดสูบบุหรี่โลก เมื่อวันที่ 31 พฤษภาคม 2555

-   ตรวจเฝ้าระวังสารเสพติดในปัสสาวะของพนักงาน และผู้รับเหมา รวมทั้งผู้ประกอบการขนส่ง
    ที่เข้ามาทำงานโรงงานของบริษัท เป็นประจำทุกปี เมื่อวันที่ 1 สิงหาคม และ 8 สิงหาคม
    2555

-   จัดกิจกรรมรักแม่ไม่ยุ่งกับยาเสพติด ปีที่ 6 เมื่อวันที่ 10 สิงหาคม 2555

-   จัดกิจกรรม “คาราโอเกะ ต้านยาเสพติด ประจำปี 2555” เมื่อวันที่ 17 – 21 กันยายน
    2555

-   จัดกิจกรรมฉีดวัคซีน 3 สายพันธุ์ป้องกันไข้หวัดใหญ่ เมื่อวันที่ 24 กันยายน 2555

-   รณรงค์ส่งเสริมสุขภาพ เปิดห้องออกกำลังกาย Fitness Club เมื่อวันที่ 1 ตุลาคม 2555

-   จัดการตรวจสุขภาพประจำปีพนักงาน เมื่อวันที่ 5 ตุลาคม 2555

-   จัดงานเลี้ยงปีใหม่ พร้อมมอบของขวัญปีใหม่ให้กับพนักงาน เมื่อวันที่ 22 ธันวาคม 2555

-   มอบสลากออมสินเป็นของขวัญวันเกิดให้แก่พนักงานทุกคน ในเดือนเกิด
    จุดประสงค์ให้พนักงานได้รู้จักการเก็บออม

การพัฒนาความรู้ให้แก่พนักงาน

-   มอบรางวัล Kaizen การปรับปรุงงานอย่างต่อเนื่องประจำปี ให้กับผู้ที่มีผลงานดีเด่น เมื่อวันที่
    31 มกราคม 2555

-   ส่งเจ้าหน้าที่เข้าอบรม แกนนำมุมนมแม่ ที่ รพ. สมุทรปราการ เมื่อวันที่ 30 กรกฎาคม 2555

-   จัดอบรมเอดส์และวัณโรคให้พนักงาน เมื่อวันที่ 17 สิงหาคม 2555

-   จัดอบรมฝึกอาชีพทำการบูรมด เมื่อวันที่ 31 สิงหาคม 2555

-   อบรมเทคนิคการให้คำปรึกษาแก่หัวหน้างาน เมื่อวันที่ 31 สิงหาคม 2555

-   จัดกิจกรรมรณรงค์ส่งเสริมสุขภาพ “งดเหล้าเข้าพรรษา” กับองค์กรงดเหล้า สสส. เมื่อวันที่
    27 กันยายน 2555

-   จัดกิจกรรมทำบุญฟังธรรมะ เนื่องในวันครบรอบวันเกิดบริษัท เมื่อวันที่ 1 ตุลาคม 2555

-   จัดอบรม “การสวมใส่อุปกรณ์ป้องกันอันตรายส่วนบุคคลให้ปลอดภัยฯ” เมื่อวันที่ 11 ตุลาคม
    2555

-   รณรงค์ให้ความรู้เรื่องการประหยัดพลังงาน พร้อมประกวดคำขวัญอนุรักษ์พลังงาน เมื่อวันที่ 10
    ธันวาคม 2555

-   จัดการอบรมปฐมพยาบาลให้กับพนักงาน เมื่อวันที่ 19 ธันวาคม 2555

-   จัดพิธีมอบประกาศนียบัตรวิชาชีพ (กศน.) ให้กับพนักงานที่สำเร็จการศึกษา เมื่อวันที่ 24
    ธันวาคม 2555